A szkítáktól a székelyekig és magyarokig 

. az ő nyelvészkedésükkel 
a mi történelmi kútforrásaink igazságát 
soha, de sohasem fogják megdönteni, 
de még csak megingatni sem. 
(Fischer Károly Antal 1904.) 


A hungarusok ... Khoraszánból vándoroltak ki. 
(El-Bakrı XI. századi arab író) 


Bevezetés 


Az 1. szakákra, dahákra, madákra, masszagétákra, párthusokra 2. fehér 
hunokra (eftalitákra), avarokra 3. fehér kunokra, kazárokra, bolgárokra, ma- 
gyarokra, illetve 4. avarokra, bolgárokra, székelyekre és magyarokra vonat- 
kozó egykori forrásadatok alapján külön-külön olyan konklúziókra juthatunk, 
amelyek páronként úgy illeszkednek egymáshoz, mint egy óramű egymásba 
kapcsolódó fogaskerekei. Ezeket a konklúziókat az alábbiakban vonultat- 
juk föl, s végül, mint látni fogjuk, arra a következtetésre kell jutnunk, hogy 
az egykori Káspi-vidéki szakák, dahák, madák és szarmaták egyenesági le- 
származottai a mai székelyek és magyarok. 

A jelenleg hivatalos magyar történettudomány persze azt tanítja, hogy 
népünk fő magva az Ural erdőségeiből származik, s a vogulok az osztyákokkal 
együtt testvérnépeink. S még ma is együtt kergetnők a rénszarvast, ha úgy 
kétezer évvel ezelőtt egy török nép lóra nem ültet minket, majd néhány száz 
év múltán egy másik török nép lekerget a Kaukázus északi előterébe. Hogy 
aztán egy harmadik török nép a Kárpát-medencébe zavarjon minket, mi pedig 
ijedtünkben (!) száz éven keresztül sakkban tartsuk egész Nyugat-Európát. 

A kútfők alapján (lásd az 5. szakaszt) ilyen vándorlás egész egyszerűen 
ki van zárva. Másrészt — jóllehet őstörténelme során a magyarság számos 
keveredésen mehetett keresztül — ha tényleg a vogulok és osztyákok kebeléről 
szakadtunk volna le, akkor annak kétségtelen nyomai lennének a magyar- 
ság embertanában és néprajzában, elsősorban népzenéjében. Ilyen nyomok 
— mint jól tudjuk — nincsenek, legfeljebb mitológiai párhuzamok mutathatók 
ki, de ezek egyrészt szinte egész Eurázsiában föllelhetők, másrészt éppúgy 
lehetnek átvétel eredményei, mint pl. a keresztyénség Európában való elter- 
jedése. Ezek átvétel voltán pedig nem változtathat az, ha annál akár ötezer 
évvel korábban történt is. Az embertan és a modern orvostudomány viszont 
nemcsak a magyarok és vogulok közös eredetét zárja ki, hanem még a bár- 
mikori huzamosabb együttélést is. Hideo Matsumoto oszakai orvosprofesszor 


kromoszóma-vizsgálatokból következtetett az egyes népcsoportok közötti ge- 
netikai rokonságra, annak fokára. A Sumitomo Pyrethrois World 1989. 12. 
számában a következőket nyilatkozta: 

"A magyarokat a dél-mongoloid gének jellemzik. Ez viszont a finn népek- 
nél teljesen hiányzik, mert ezeknek az észak-mongoloid gén a meghatározója. 
Ennek következtében a magyarok és a finn népek nem képeznek egybetartozó 
népcsoportot." 

Tóth Tibor antropológus pedig így ír: "A honfoglaló magyarok az i.e. VII. 
századtól az i.sz. IV. századig fennállt szkíta-szarmata birodalom egykori né- 
peivel olyan embertani hasonlóságot mutatnak, amelyet nem lehet kimutatni 
az Urál mentén élt népek ugor ágánál.” (Kiszely István: Honnan jöttünk? 
Hatodik Síp Alapítvány, Új Mandátum Könyvkiadó, 1992.) Ismét ő: ?A 
honfoglaló magyarság csonthagyatéka a szarmata leletek között van, távol a 
Káma-medence csoportjaitól." (Boros-Rapcsányi: Vendégségben őseinknél, 
Budapest, 1975., 152. old.) 

Figyeljük meg: a fenti két eredmény egymástól függetlenül is kizárja, 
hogy a magyaroknak és a voguloknak-osztyákoknak valaha is közös történel- 
mük lett volna. Mint ahogy a kútfők vizsgálata is — a fentiektől függetlenül — 
ugyanezen eredményre vezet. A "magyarság finnugor őshazájának" elmélete 
ugyanis máris nem lesz tartható, ha bizonyítást nyer, hogy a Priszkosz ré- 
tor által a 460-as években közölt avar-szabir-onogur-ugor-saragur népmozgás 
nem Nyugat-Szibérián keresztül zajlott le. Ezért aztán a hivatalos tör- 
ténettudomány képviselői foggal-körömmel ragaszkodnak a nyugat-szibériai 
útvonalhoz, s a témához tartozó kútfőket elhallgatják vagy komolytalannak 
bélyegzik. Csakhogy túl sok az idevonatkozó kútfőadat. Például Ammia- 
nus Marcellinus, Zakariás rétor és a Ravennai Névtelen Geográfus adatai a 
fentemlített népek V. századinál korábbi kaukázusi tartózkodásáról vallanak. 
Vagy például — hogy egyet mindjárt konkrétan is említsünk — Stephanus By- 
zantinus (400 körül!) közli, hogy "A Szapeir-ok a Pontus (Fekete-tenger) 
vidékén lakó nép, akiknek nevét jelenleg B betűvel zaBewpes alakban ejtik.” 
(De Urbibus. Scyth. 265.) (Lásd még az 5. szakaszt is.) Ez az egyetlen 
adat is már önmagában kizárja a finnugrista forgatókönyvet. De az avarokat 
is több kortárs örmény író (Pharb-i Lázár és Eliseus Vardapet) a dél-káspi 
régióban lokalizálja éppen az V. században (lásd szintén az 5. szakaszt). 

Arról nem is szólva, hogy már a IV. századi örmény forrásokban (ill. Pli- 
niusnál) Örményország területén újra és újra makacsul feltűnik egy madagh, 
hétzmadag, machor ill. gud-makar nevekkel illetett nép, amelyekben nem 
nehéz megsejteni a későbbi hétmagyar nevet (Plinius, Agathangelos, Faus- 

tus Byzantinus és Chorenei Mózes, lásd később). Ez persze nem olyan súlyú 
bizonyíték, mint az előbbiek, de okvetlenül a délkaukázusi eredet mellett szól. 

Tehát nyugodt szívvel elvethetjük a magyarok és a manysik-chantik közös 
eredetének fantazmagóriáját. Még akkor is, ha mindnyájunk szíve feldobog, 
midőn vogul népviseletbe öltözött embereket látunk. Ezt ugyanis tökélete- 
sen megmagyarázza Hérodotosz azon tudósítása, miszerint az erdőlakó népek 
átvették a velük szomszédos szkíták öltözetét. Tekintettel a köztük tátongó 
(Kr. e. 500 körüli) roppant kulturális szakadékra, bizton mondhatjuk, hogy 
nemcsak az öltözetüket vették át, hanem mindent, amit egyáltalán ké- 
pesek voltak átvenni (a szókincs és a nyelvtan egyes elemeit is beleértve). 
A ló szkíta nevét például biztosan jól megtanulták, ugyanakkor a lótartást 
hosszú századokon keresztül képtelenek voltak a szkítáktól átvenni s lovat 
csak a XIX. században kezdtek úgy-ahogy tartani (gróf Zichy István: Mióta 
lovas nép a magyar? Magyar nyelv 27 (1931) 14-18. Zichy gróf ezen adatát 
megerősíti azon tény is, miszerint a lótartáshoz elengedhetetlen kovácsmester- 
ség ill. vasmegmunkálás az "obi-ugorok" előtt ismeretlen volt egy VI. századi 
bizánci forrás, sőt Nagy Péter cár egy ukáza szerint is!). Ez annál is inkább 
érdekes, mert a magyarság viszont nemcsakhogy kora időktől fogva híres volt 
lótartásáról, hanem az Aral-tó déli partján élő karakalpakok hagyománya sze- 
rint a legtöbb lótartással kapcsolatos dolgot ők éppen a magyaroktól vették 
át (Gerő János: Évezredek üzenete, Budapest, 1994.). Tehát a magyarok 
már a kora időkben is inkább átadták, mintsem átvették a lovaskultúrát. Az 
pedig ma már egyenesen közhelyszámba megy, hogy a honfoglaló magyarság 
kovács- és ötvösipara magasan kirítt a kor európai átlagából. 

A karakalpakok tradícióját Matsumoto professzor már említett kromo- 
szóma-vizsgálatai is megerősítik. A karakalpakok ugyanis azt tanítják, hogy 
a magyarok, ujgurok és karakalpakok valamikor egy törzsszövetséget képeztek 
(az ujgur hagyomány is tanítja a közös ujgur-magyar eredetet). A génvizsgá- 
lat eredményei pedig kétségtelenné teszik a magyarok és ujgurok valamikori 
etnikai kötődését. 

Mindezzel persze nem akarjuk azt állítani, hogy a magyarság Hszincsiang 
vidékéről származna. Sőt a jelek egy fordított irányú vándorlás tényét valószí- 
nűsítik. Ugyanis Matsumoto professzor vizsgálataiban a kárpát-medenceivel 
rokon génmarkercentrumoknak csupán egyike az ujgur-jogur vidék. A másik 
centrum a Közel-Keleten van. A Discover c. tudományos folyóirat 1994. 
áprilisi számának Hszincsiangi múmiák című dolgozatában pedig a követke- 
zők állnak: "Ennek a közép-ázsiai tartománynak kemény hegyeiben a régészek 
kiástak több mint száz holttestet, melyek 4000 évnél régebbiek, csodálatosan 

ép állapotúak és kaukázusiak.” Tehát valószínűleg nem a magyarok szár- 
maznak Középkelet-Ázsiából, hanem mind a magyarok mind a hszincsiangi 
őslakosok dél-kaukázusi szkíta eredetűek. 

Ezen eredetet megerősítő és részleteiben is feltáró nyomokból igyekszünk 
őstörténetünk fő vonalait rekonstruálni az alábbi fejezetekben. 


1. Szkíták és fehér hunok 


Bizonyos elméletek (és források) szerint Atilla hunjai nem mások, mint az 
egykori Káspi-vidéki szkíták. Más elméletek szerint a hunok népe ereden- 
dően altáji mongoloid etnikum. De akár így, akár úgy volna is, az alábbiak 
mindenképpen igazak: 

a) A hunok idejéig a szkíták a Káspi-Aral-Indus térségben még min- 
dig egy fél kontinensnyi területen éltek, tehát a hunok megjelenésével nem 
tűnhettek el egyik napról a másikra. (Sőt jól tudjuk, hogy az egyébként jól 
szervezett altáji türk népek lélekszáma nem volt túl magas; ezzel szemben a 
részben letelepedett szkíták sokkal nagyobb tömeget képviseltek, s a szkíták 
nagyszámú voltát antik írók egész sora állítja. Tehát a szkíták nem olvad- 
hattak be csak úgy türk jellegű népekbe.) Mivel területük a Hun Birodalom 
részévé vált (ha nem éppen kontinuitásról van szó), a nem mongoloid szkíta 
etnikum a hunoknak minden bizonnyal számottevő részét képezte. 

b) A források a hunokat szkítáknak is nevezik, sőt (pl. Priszkosz rétor) 
analóg módon használják a hun és szkíta megjelöléseket. 

Innen aztán az adódik, hogy 

b) amennyire a hunokat szkítáknak nevezik, annyira a szkítákat is hu- 
noknak. Tehát nem légből kapott ötlet, hogy az egykori szakákat, dahákat, 
masszagétákat hun nevezet alatt keressük az V. és a VI. században. Vö.: 
Kr.e. 176-ban a hsziungnu-hunok fejedelme a kínai császárhoz írott levelé- 
ben néhány nép hódoltatásával kapcsolatban írja, hogy "ezáltal mindezeket 
hunokká tettük" (De Groot, J. J. M., Die Hunnen der vorchristlichen Zeit. 
Chinesische Quellen zur Geschichte Asiens I. Berlin-Leipzig 1921; Ši-ki, 110. 
fej.). 

Azaz ezidőtájt 

a") a hun nevű népek között kimutathatóan jelen kell lenni egy nagy- 
számú europid résznek. 

Mindezzel összetalálkozik az az imponáló mennyiségű IV-V. századi adat, 
amelyek a hunokat a régi masszagétákhoz kötik (ezzel kapcsolatban lásd a 


későbbi Hiedelmek hiedelme c. szakaszfüggeléket). Másik oldalról ugyan- 
akkor igenis vannak források europid jellegű hunokról. Procopius a fehér 
hunokat az Európába özönlött hunoktól nemcsak lakhely, hanem bőrszín 
szerint is megkülönbözteti: ”Az eftaliták hun nép és annak is neveztetnek, de 
az általunk ismert hunokkal nincsenek összeköttetésben, mert nem határosak 
s nem is laknak azokhoz közel, hanem Perzsia északi határánál, ahol Gorgo 
nevű város van ... ... Az eftaliták nem nomádok, mint a hunok többi népe, 
hanem már régóta békés földművelőkként élnek. A hunok közül egyedül ezek 
fehérbőrűek, az arcuk sem rút, s amazoktól életmódjukban is különböznek 

. az eftalita hunok népe, akiket fehéreknek neveznek ...” (Procopius: Bel- 
lum Persicum I., Prokopios: ex recensione Guil. Dindorfii Vol. I-II. Bonnae 
1833.) Teofanész ugyanakkor: ”... Nephtalitas Hunnos ...” (Theophanes 
Chronographia an.467 [5967]) "7... Unnos Albos nomine, qui et Nephtalitae 
..." (an 468 [5968]) 

Menander Protector szerint pedig: "ITustinos uralkodásának negyedik esz- 
tendejében a turkok követsége Bizáncba jött selyemárukkal és egy a császárnak 
szóló levéllel ... Vajon a heftaliták városban laknak avagy falvakban? (Így fe- 
leltek a követek:) Uram, ez a nép városlakó, városokban lakik ... Tehát — szólt 
közbe a császár — ti nyilván valamennyi városukat elfoglaltátok? - Úgy van — 
felelték a követek ..." (Fragm. 18., Excerpta de legationibus, ed. C. de Boor, 
450-452.) 

Ezeket az adatokat sokan nem merik elhinni (mert úgy gondolják, hogy a 
mondott régióban csak a türkök és perzsák között választhatnak). Cáfolatul 
felhozzák, hogy egyes adatok arról tanúskodnak, hogy az eftalitáknak jurtáik 
is voltak. Ám ez nem kell, hogy ellentmondást jelentsen: a korábban ugyan- 
itt lokalizált szkítáknak is már régóta volt mind letelepedett, mind nomád 
rétege. S még egy király is lakhatott sátorban, ha éppen nem székvárosá- 
ban tartózkodott. Ugyanakkor kínai források is tanúsítják, hogy az eftaliták 
nyelve nem hasonlít sem a türkökéhez, sem a mongolokéhoz (Kiszely István: 
A magyarok eredete és ősi kultúrája, Püski, Budapest 2000. 392. old.). 

”.. a Kr. u. 4., 5. és 6. században a fehér hunok vagy heftaliták állandó 
háborúkban lerohanták az iráni Szászánida birodalom nagy részét, és dinasz- 
tiaalapításhoz fogtak Észak-Indiában. Bizánci források és indiai pénzérmék 
Közép-Ázsiából származó fehér, nem mongoloid népként ábrázolják őket 
..." (The Times Atlasz Világtörténelem, Akadémiai Kiadó, Budapest, 1992.) 
A fentiek szerint pedig két független kortárs kútfő is városlakóknak mondja az 
eftalitákat, és legalább ugyanennyi forrás azonosítja is őket a fehér hunokkal. 

Mindezek arra is mutatnak, hogy a fehér hunok elég nagyszámúak és 


eléggé civilizáltak is voltak ahhoz, hogy az europid, városokat építő, de lo- 
vaskultúrájú közép-ázsiai szkíták örököseit ne rajtuk kívül keressük. Ezt a 
tényt egy kínai forrás is megerősíti. Song-Yün kínai zarándok jegyezte fel 
a perzsákkal szomszédos városlakó és nomadizáló hunokról (Procopius alap- 
ján ezek az eftalita fehér hunok): "A világ négy tájáig, egészen Khotánig a 
leghatalmasabb és legszámosabb nép” (H.W. Haussig: Die Beschreibung des 
Tarim Beckens bei Ptolemaios). És ez minden bizonnyal így is volt, ellenkező 
esetben ugyanis a fehér hunok nem lettek volna képesek többször is lerohanni 
a Szászánida Birodalmat. 

Tehát lehetetlen nem látni, hogy a hunok közül legalábbis a fehér hu- 
nok mind etnikailag, mind lakhely szerint a Káspi-vidéki szkíta birodalom 
közvetlen örökösei. 


2.  Párthusok, fehér hunok, avarok 


Az egykori párthusokat a kútfők egyértelműen a szkíta (daha, masszagéta, 
szarmata, szaka) népcsoportból eredeztetik, ugyanakkor eftalita (fehér hun!) 
eredetűnek is mondják; mi több, eredeti nevük apar (Sztrabónnál parn, aparn 
(pl. Altheim, F.— Stiehl, R.: Geschichte Mittelasiens im Altertum, 1970.)) 
vagy abar, amiből a görög hangrendszer hiányos volta miatt lett avar. Sztra- 
bón egyértelműen ezen parnok, aparnok alapításának tudja be a Párthus 
Birodalmat. (Az avarokat viszont a bizánci Teofilaktosz Szimokatta tartja fe- 
hér hunnak.) A leírások és a fennmaradt szobrok a párthusokat viseletükben 
és harcmodorukban a hunokhoz teljesen hasonlóan ábrázolják, embertanilag 
pedig europidként (de nem árjaként, hanem teljesen magyar karakterűként!). 
Lássuk konkrétan a kútfőket: 

"Parthiaci gens olim Schythica" (Stephanus Byzantinus, De Urbibus ...) 

"Parthi Schytharum exules fuere. Hoc etiam ipsorum vocabulo manifes- 
tatur, nam Scythico sermone Parthi exules dicuntur.” (Justinus: Epitome 
Historiarum Lib. XLI. c.1.) 

Nagy Sándor (Kr.e. 330): "Sogdiani, Dahae Sacae, Massagetae sui juris 
sunt, omnes hi simul si terga nostra viderint sequentur, illi enim eiusdem 
nationis sunt (egy nemzethez tartoznak).” (Curtius: Historianum — His- 
toria Alexandri Magni i. VI. 3.) 

Sztrabón (Kr. e. I. század): "ex Dais alii Aparni alii Xanthi alii Pis- 
suri appellantur, Aparni Hyrcanis et eorum mari prorime adjacent. Tradunt 
Parnos Daas esse ... Ab iis ortum Arsacem putant ... Postea Arsaces vir 


Scytha, cum ex Dais quosdam haberet, qui Parni dicuntur, nomades Ochum 
accolentes.” (Strabo: De situ orbis, Lib.XI. cit. Kephart Calvin: Races of 
Mankind, New York, 1960.) 

Ptolemaiosz szerint: ”Tenent regionem quae justa Orum sunt Derbictae, 
quae sub his Massagetae post quos Parni et Dahae” (Ptolomaeus: Cosmog- 
raphiae L.V.) 

Sanatruq párthus király nisibisi palotájának romjai közt a VII. században 
fedezték fel azt az oszlopot, amelynek feliratán többek között a következők 
álltak: ”Antiochus országlásának tizennegyedik évében a párthusok lerázták 
a macedónok igáját és az euthaliták királyának fia lett a királyuk, kinek 
nemsokára Kelet- és Észak-Ázsia minden népei meghódoltak ... Ezek a pár- 
thusok fejedelmei, akik atyjuknak, Arszáknak halála után uralkodtak Bálh-ban 
a kusokon. Az első párthus királynak, Arszáknak négy fia volt, kik között rop- 
pant birodalmát felosztotta. Az elsőnek adta az euthalitáknak — hunoknak 
— országát ...” (Sebeos: Heraclius történetei, 1851. Konstantinápoly, 10. 
old.) 

Ezt az oszlopot Tiridates örmény király állíttatta Kr.u. 305-ben, s felira- 
tát fő udvari embere, Agathangelos készítette el (Sebeos id. mű 2. old.). Ez 
még messze nem az ún. "hun", hanem az ún. "szkíta" időszak, s ez az eftalita 
név általunk ismert legkorábbi előfordulása (a hun, unn nevek már jóval ko- 
rábban is ismertek Transzkaukáziában, így pl. Dárius király Kr.e. 510 körüli 
vésetű perszepoliszi feliratán, a Kr.u. II. századi Ptolemaioszt, Marcianost, 
Tyrosi Marinost és Dionysius Periegetest már nem is említve). Az eftaliták vi- 
szont más néven fehér hunok (lásd Procopiust alább). Ki kell emelnünk, hogy 
e három legutóbbi idézet alapján a szkíta-eftalita-párthus-hun-eftalita 
folytonosságot illetőleg most már direkt bizonyítékkal is rendelkezünk! A 
nisibisi felirat ugyanakkor nemcsak a szkíta-párthus-eftalia azonosságot bi- 
zonyítja, de keletkezési ideje határozottan el is szeparálja a szóbanforgó 
hunokat és eftalitákat mindennemű altáji népalakulattól! 

A hangsúly nem is a 305-ös évszámon van, hanem ama tényen, mely sze- 
rint a díszoszlopot 305-ben állíttató Arszakida uralkodó saját ősi dinasz- 
tiájának régi eredethagyományát közli, s ezen régi hagyomány szerint 
euthalita eredetű az uralkodóház! Mivel pedig e dinasztia az oszlop felál- 
lítása idején már több, mint félezer éve kitűnő szervezettséggel hatalmas 
birodalmakat és országokat kormányzott, ezért bizton állíthatjuk, hogy az 
euthalita eredetnek csupán a hagyománya is a Kr.e. századokra megy 
vissza! (A X. századi Biruni egy közlése ezzel tökéletesen összevág, midőn 
egy kései fehérhun-utód állam dinasztiájáról írja, hogy hatvan nemzedék óta 


uralkodik azon a vidéken [Szász Béla: A húnok története, Attila nagykirály, 
Bartha Miklós Társaság, Budapest, 1943. Új kiadás: Szabad tér kiadó, Bu- 
dapest, 1994., 472. old.]. Ez a Párthus Birodalom teljes korát magába foglaló 
időszak, tehát itt csakis az Arszakida dinasztiáról mint fehér hun dinaszti- 
áról lehet szó. A nisibisi felirat szerint még Észak-Indiában is Nagy Arszák 
utódai uralkodtak.) Alapjaiban dől meg hát ama — egyébként eddig is min- 
den alap nélkül álló — feltételezés, amely az eftalitákat az altáji törökségből 
származtatja! Vö.: 

"Az eftaliták hun nép és annak is neveztetnek, de az általunk ismert hunok- 
kal nincsenek összeköttetésben, mert nem határosak s nem is laknak azokhoz 
közel, hanem Perzsia északi határánál, ahol Gorgo nevű város van ... Az 
eftaliták nem nomádok, mint a hunok többi népe, hanem már régóta békés 
földművelőkként élnek. ... A hunok közül egyedül ezek fehérbőrűek, az ar- 
cuk sem rút ... az eftalita hunok népe, akiket fehéreknek neveznek ..." 
(Procopius: Bellum Persicum I., Prokopios: ex recensione Guil. Dindorfii 
Vol. I-III. Bonnae 1833.) 

".. az eftalita birodalom "var" és "hun" nevű törzsei ..." (Altheim, F.: 
Geschichte der Hunnen, I. kötet) 

”.. Nephtalitas Hunnos ...” (Theophanes Chronographia an.467 [5967]) 
”.. Unnos Albos nomine, qui et Nephtalitae ...” (an 468 [5968]) 

"Iustinos uralkodásának negyedik esztendejében a turkok követsége Bizáncba 
jött selyemárukkal és egy a császárnak szóló levéllel ... Vajon a heftaliták vá- 
rosban laknak avagy falvakban? (Így feleltek a követek:) Uram, ez a nép 
városlakó, városokban lakik ... Tehát — szólt közbe a császár — ti nyilván vala- 
mennyi városukat elfoglaltátok? — Úgy van — felelték a követek ...? (Menander 
Protector Fragm. 18., Excerpta de legationibus, ed. C. de Boor, 450-452.) 

De vizsgáljuk meg az eftalita-avar folytonosságot is, mind az ún. álavarok, 
mind pedig az , igazi" avarok vonatkozásában: 

Teofilaktosz a VI. századi ún. álavarokról: "Ezért is a mi korunkig ála- 
var néven különböztetnek meg (amint helyesebb is így nevezni őket), egyik 
részük eredetileg uar, a másik pedig chunni nevű." (Theophylactus Simo- 
catta: Corpus Scriptorum Historiae Byzantinae. B.G. Niebuhrii C.F. Bon- 
nae, 1834.) 

"Úgy látszik, ez nemcsak mendemonda, mert e két törzs (az uar és chunni) 
valóban együtt élt Irán északi határán, s egyikük, a chunni, azonos volt a 
fehér hunokkal ...” (László Gyula: "Emlékezzünk régiekről", Képes Történe- 
lem, Móra Kiadó 1979.) 

az avarok magvát az eftalita birodalom "var" és "hun" nevű törzsei 


alkották ..." (Altheim, F.: Geschichte der Hunnen, I. kötet) 

Pharb-i Lázár és Eliseus Vardapet örmény írók Abarországot 450 körül 
Hyrkánia tőszomszédságába helyezik (lásd az 5. szakaszt). Ezek az aba- 
rok nyilvánvalóan azonosak Priszkosz rétor abarjaival. Sőt még arra is van 
adatunk, hogy Eliseus az V. században egy helyütt még ugyanazon a néven 
( abarniai) említi a Hyrkánia tőszomszédságában élő abarokat, mint Sztrabón 
( aparniai) sok száz évvel korábban (Lukácsy Kristóf: A magyarok őselei, haj- 
dankori nevei és lakhelyei eredeti örmény kútfők nyomán, Kolozsvár, 1870., 
63. old.), akik viszont a Párthus Birodalom államalkotó népe! Tehát Prisz- 
kosz rétor abarjai nemcsakhogy Pharb-i Lázár és Eliseus Vardapet abarjaival 
azonosak, de a régi párthusokkal is! Ezek központi területe a Kr.e. III. század 
és Kr.u. 463 között végig a dél-káspi régió volt. 

Zakariás rétor valamikor 450 és 491 között a Káspi-kapukon belülre, ab- 
délok és eftaliták társaságába (szabirokkal, onogurokkal stb. együtt) helyez 
abarokat (Zacharias Rhetor Scholasticus: Historia Ecclesiastica Zachariae 
Rhetor vulga adscripta XII. 7. E. W. Brooks, 1924. ill. Ahrens-Krüger, 
1899.) Ez nyilván nem jelentheti az összes abart, hiszen Mari Amu manicheus 
terül el Abarsáhr, azaz Abarország. (Mellesleg ez a terület pedig éppen a 
fehér hunok akkori szállásterülete (Henning, W.: Mittelalterliche Iranica)). 

Sőt Teofilaktosz Szimokatta is valahova Baktria- Tocharisztán területére 
helyezi az "igazi" abarokat, midőn a türk invázió utáni területüket a türkök- 
től ezerötszáz mérföldnyire, India határvidékére lokalizálja (Theophylac- 
tus Simocatta: Corpus Scriptorum Historiae Byzantinae, VII.7. B.G. Ni- 
ebuhrii C.F. Bonnae, 1834.). A Himalája megközelíthetetlensége miatt ez 
a határterület egyes-egyedül az Indus vidéke lehet. Az Altáj felőli nagy 
népmozgás elől az Indus vidékére ezez az abarok valóban csakis valahonnan 
Hyrkánia határvidékéről kerülhettek. Egyébként Teofilaktosz megemlít ezen 
a területen egy Taugast nevű fényes nagyvárost, s ez a Taugast a koraközép- 
kor perzsa-arab misztikus hiedelemvilágában is előfordul, tehát a kérdéses 
hely is — mint amelynek névadása az arab-perzsa mitológiával azonos gyö- 
kerű — valahol az Eufrátesz és az Indus között kellett, hogy legyen. Egyébként 
Teofilaktosz szerint "a Taugast tájékán tanyázó barbárok alkotják a legharci- 
asabb és legszámosabb népet." Három mondattal később viszont: "A kagán 
új hadjáratot indított és az összes ogórokat leigázta. Pedig ez a nép legha- 
talmasabb volt mind lélekszámát, mind harckészültségi fokát tekintve." 
Ugyanazok a jelzők, ugyanazok a szófordulatok! (Teofilaktosz szerint az ogó- 
roknak csak egy kis része futott Európába, tehát a többség ázsiai hazájában 

tetlen nem észrevenni, márpedig e felsőfokú jelzők kizárólagos hatályúak. 
Tehát a ”Taugast tájékán tanyázó barbárok” azonosak a "népes", "hatalmas" 
ogór népcsoporttal. Ezt az azonosítást megpecsételi Teofilaktosz kortársá- 
nak, Song-Yün kínai zarándoknak a perzsákkal szomszédos városlakó fehér 
hunokra vonatkozó korábban már idézett s az előbbiekkel hajszálra egyező 
terminus technikusa: ”A világ négy tájáig, egészen Khotánig a leghatalma- 
sabb és legszámosabb nép”. Tehát a Taugast környéki ogórok éppenséggel 
fehér hunok voltak! Ezek területe tényleg Indiával határos a mondott idő- 
ben s ezen a területen tényleg elképzelhető egy, a perzsa-arab mitológiában 
szereplő nagyváros. (Egyesek a Kína északi határán élő tabgacs nevű törzs te- 
rületével azonosították ezt a fényes várost, ami nem csak azért skandallum, 
mivel egy népnevet nem illik összekeverni egy "fényes város" nevével — s a 
tabgacsoknak nem volt Taugast nevű nagyvárosuk! —, de Teofilaktosz szerint 
"a Taugast tájékán tanyázó barbárok alkotják a legharciasabb és legszámosabb 
népet". Namost ha a tabgacsok alatt a kínaiakat értenénk, akkor ők a bizánci 
terminológia szerint nem "barbárok", ha pedig nem a kínaiakat, akkor meg ép- 
penséggel nem a tabgacsok "alkotják a legharciasabb és legszámosabb népet", 
akikről egyébként is láttuk, hogy ogórok, tehát nem kínaiak! Teofilaktosz 
egy mukri nevű népet is említ a kérdéses Taugast vidékén, az Altáj vagy 
Észak-Kína vidékén viszont egyetlen olyan nép sincs, amelynek nevéből akár 
a legvadabb torzítással is kijöhetne a "mukri". Azonban éppen az Industól 
nyugatra az ominózus időben volt egy Makran nevű tartomány, arról nem is 
beszélve, hogy a ”mukri” akár az un(ulgri többszörös torzítása is könnyen le- 
het! Egyébként amúgy sem érdemes erre a "Kína északi határvidéke" teóriára 
túl sok szót esztegetnünk, hiszen eszerint Kína északi oldalára az avarok a 
türköknek mintegy szembemenekültek volna. Arról nem is beszélve, hogy 
a hivatalos verzió szerint az avarok eleve Kína északi határvidékéről mene- 
kültek el — ugyanoda érkezvén, tehát ez igazi "fából vaskarika", tökéletesen 
kiforgatva Teofilaktosz Szimokatta szavait. Ám ez is mihaszna: Kína a VI. 
században ugyanis még távolról sem határos Indiával, tehát erre az amúgy is 
abszurd "Taugast—Kína" verzió sokadik cáfolatára tényleg ne vesztegessünk 
több szót. Fogadjuk csak el a Taugast név közelkeleti-középkeleti erede- 
tét. A Kínával való azonosításnak bármilyen szerteágazó irodalma van is, az 
mind-mind a modern kor prekoncepciózus szüleménye, a kortárs irodalom- 
ból ilyesmit lehetetlen kicsikarni.) Tehát Teofilaktosz is pontosan ugyanazt 
erősíti meg, mint Pharb-i Lázár és Eliseus Vardapet. 

El-Bakrı arab földrajzíró pedig Az országok és utak könyve c. művének 9. 

Töredékében a kárpát-medencei al- Ungalusokról (ezek valószínűleg a griffes- 
indás avarok; szomszédaik a bajorok, csehek, oroszok, besenyők és bolgárok!) 
írja, hogy "Khoraszánból vándoroltak ki”. Ez is a fehér hun birodalom terü- 
lete. 

De a párthus-fehér hun-abar vonal után vegyük szemügyre a párthus- 
szarmata vonalat is. A szicíliai Diodórosz írja (Kr. e. 40 körül): "Mert 
nagyon megsokasodott az a nép (a szkíta), s nevezetes királyai voltak, kiktől 
némelyek a SZAKA, mások a MASSZAGÉTA, ismét mások az ARIMASPI 
nevet kapták. Egy másikat, amely Médiából a Don vidékére települt, szar- 
matáknak hívnak." (Diodórosz II. 45.) 

Tehát a szarmaták egyrészt rokonai a szakáknak és masszagétáknak. Más- 
részt vagy eleve a délnyugat-káspi Médiából (a madák földjéről!) származnak, 
vagy a kelet-káspi régióból Médián keresztül jutnak a Donhoz. Ki kívánom 
emelni, hogy ez az útvonal nem a Volgán, hanem a Kaukázuson keresztül 
vezet, s a szarmaták mindenképpen a Párthus Birodalom területéről szár- 
maznak. Ez a közlés arra is rávilágít, hogy a kelet-káspi szkíták etnikailag 
sokkalta inkább kötődnek a délnyugat-káspi régióhoz, mintsem Észak-Szibé- 
riához vagy az ősmongolokhoz. Persze ez távolról sem jelenti azt, hogy árják 
lennének. (Vö. a már említett hszincsiangi múmiákkal.) 

Mela Pomponius írja: "A szarmata nemzet tulajdonaira s fegyvereire nézve 
leginkább a párthusokhoz közelít, de amint keményebb éghajlat alatt lakik, úgy 
keményebb erkölcsű is." (Pomponii Melae: De Situ Orbis Libri III. Lugduni 
Batavorum, 1748. 8. pag. 264. Libro III. cap. 4.) 

A szarmaták szomszédságában — mint látjuk — több rokonnép is lakott. 
Pomponius mindezek között mégis elsősorban a párthusokhoz (azaz aparok- 
hoz) köti őket! 

Hérodotosz írja: 7A szarmaták szkíta nyelvvel élnek, azonban azt a haj- 
dankortól fogva furcsán (soloecismus) ejtik ki, mivel az amazonok nem jól 
tanulták meg." (Herodoti: Musae. sive Historiarum Libri IX. Argentorati, 
1816. 8. Tomo II. p. 306. Libro IV. cap. 117.) 

Justinus írja: "Minthogy ők (a szkíták) a párthus és baktriai hatalmat, 
asszonyaik pedig az amazon birodalmat alkották." (Justini: Historiae Philip- 
picae, Lugduni Batavorum, 1760. 8. Parte I. p. 55. Libro II. cap. 1.) 

Tehát akik a párthus és baktriai hatalmat alkották, azok voltaképpen 
szarmaták! 

A fenti kútfők nyomán egy szarmata-párthus-fehér hun-avar kontinuitás 
bontakozik ki. Tóth Tibor már említett antropológiai vizsgálataiból pedig 
egy szarmata-magyar kontinuitás. Ezt a kört zárja rövidre a régészeti ada- 

tokkal is igazolható avar-magyar kontinuitás (lásd a 4. szakaszt ill. László 
Gyula munkáit). Meg kívánom jegyezni, hogy mindezek fényében a szarma- 
ták egykori médiabeli jelenléte valószínűsíti a valamikori méd (mada)-magyar 
kapcsolatokat. Mindezt — és általa a korábban mondottakat — számtalan 
kútfő támasztja alá, de mivelhogy ezek bizonyságai nem közvetlenül a jelen 
helyen általunk elsősorban vizsgálni kívánt szkíta-eftalita-kazár-avar-székely- 
magyar vonulatba illeszkednek, hanem a szakák, madák ill. magyarok kö- 
tődésére utalnak közvetlenebbül (népnév, nyelv), ezért azokat külön szakasz- 
függelékbe gyűjtöttük össze. De előbb egy másik szakaszfüggelék következik: 
mert e ponton lehetetlen eltekintenünk attól a sunyi és lelketlen félretájékoz- 
tatástól, ami ebben a témában már százötven évnél régebb óta folyik. 


2.1.  Szakaszfüggelék: Hiedelmek hiedelme 


A masszagéta-hun azonosságot nemcsak közvetve, de közvetlenül is számos 
kútfő vallja. A közvélemény ezek közül leginkább a bizánci közléseket ismeri — 
legalábbis azok közül néhányat —, s a hivatalos történetírás e tekintetben nem 
tud egyebet tenni, mint hogy ezeket a kútfőket egy sokévszázados tévedés 
áldozataivá nyilvánítja. A dolog azonban csak azok számára ilyen egyszerű, 
akik soha nem képesek a saját szemükkel látni és a saját fülükkel hallani. 

Például Procopius VI. századi bizánci író nagy bizonyossággal, természet- 
szerűleg azonosítja a hunokat a régi masszagétákkal: ” Macgcayeras yevos 
ovv vus Ovvvovs kadovow.” (De Bello Vandalico) És a bizánci-perzsa há- 
borúval kapcsolatban: ”Massagetae, quos nunc Hunnae apellamus”; Atilla 
hunjairól pedig: ”Attilam Massagetarum Scytharumque ezercitu armatum ad- 
versus Aetium processisse”. 

Bizony, bizony, minél konkrétabb egy közlés, annál magabiztosabban, an- 
nál inkább szemrándulás nélkül szokás azt "tévedésnek", "babonának", ”tudat- 
lanságnak" bélyegezni; s e megbélyegzés annál sikeresebb, minél szemteleneb- 
bül művelik. A ma legkompetensebbnek számító történészek például tény- 
ként állítják be azt, miszerint a bizánci írók puszta hiedelemre alapozták a 
masszagéta-hun azonosítást. Valójában viszont éppen erről a "hiedelem"-ről 
vallott felfogás maga bizonyul hiedelemnek. 

Köztudott, hogy Schlözer és követői pusztán egyes szkíta szavak görög tor- 
zítással lejegyzett bizonytalan alakjára — és saját még torzabb következteté- 
seikre — építették az egész indogermán-szkíta teóriát. Ehhez nem kevesebbre 
volt szükségük, mint hogy az egykori kútfők megbízhatóságát porig rombol- 
ják, sőt az antik írókat komplett idiótáknak bélyegezzék: "die Byzantinischen 


13 


Ignoranten (!)” (A. L. Schlözer’s, Kritisch-historische Nebenstunden, Göt- 
tingen, 1797. 8.S. 106.) Érdekes módon az ugyanezen írók által lejegyzett 
szavak alakjával már messze nem voltak ennyire kritikusak; annyira nem, 
hogy saját elméletük egészét arra alapozzák. Értsd: a modern történészek a 
sokévszázados görög filozófiai iskolán pallérozódott bizánci írók elméjét meg- 
bízhatatlanabbnak tartják, mint azon írók fülét, akik egy számukra megta- 
nulhatatlan nyelv szavait kétségbeesett erőlködéssel igyekeztek lejegyezni. 

Egyébként még elképzeli is nehéz, hogy a görögök a hasukra ütve azo- 
nosították volna a hunokat a masszagétákkal. Aki ugyanis egy kicsit is is- 
meri az ókori örmény kútfőket, annak eszébe sem juthat, hogy tagadja a 
masszagéta-hun azonosságot. Pharb-i Lázár például a fehér hunokat sűrűn 
felváltva nevezi chusoknak és eftalitáknak. (Legalább annyira sűrűn, mint 
Priszkosz rétor Atilla népét hunnak ill. szkítának.) Stephanus Asolichus sze- 
rint viszont: "A masszagéták pedig, akik Balh-ban laknak, chusok” (Historia 
Armeniae). Tehát már csak innen is eftaliták—chusok—masszagéták. 

De Faustus Byzantinus (IV. század) még nyíltabban ír: ”A massza- 


géták királya számos hun hadak vezére.” ... "Azon időben a saját vére, 
Chosroes, Armenia királya ellen bosszút forraló masszagéta király, Sanesan 
egybegyűjté hunjainak minden hadait” ... "A masszagéták királya Sanesan 


vala az Arszakidák nemzetségéből, mert tudnunk kell, hogy az örmények és 
masszagéták királyai vérrokonok, és azon egy Arszakida nemzet- 
ségből származnak. Gergely tehát a masszagéták királyának, a számos hun 
had fejedelmének jelenlétében hirdetni kezdé népének Krisztus evangéliumát 
... 3942-ben Krisztus után." (Faustus Byzantinus: Historia Armeniae) 
Teljesen világos, hogy azon masszagétáknak nevezett hunok, akiknek az 
örményekkel régóta közös uralkodóháza van — a párthus Arszakida-ház —, a 
IV. század közepén nem azonosíthatók semmilyen, Kína határvidékéről seb- 
tiben odaszalajtott népcsoporttal. Ezek a hunok valóban a régi masszagé- 
tákkal azonosak. A IV. század közepe és a forrásokban ettől kezdve jelenlevő 
hun nevezet kontinuitása miatt ugyanakkor ezek kétségtelenül az ún. európai 
hunokkal is azonosak, akiknek száz évvel később Atilla lesz a királyuk! (A 
kútfők alapján az európai hunok és alánok legalább Krisztus ideje óta érint- 
kezésben álltak, s erről az örmény szemtanúk is nyilvánvalóan tudtak. Ennek 
fényében kizárt, hogy Faustus Byzantinus az előbb idézett — és nagyon is be- 
szédes — közlésében más népet nevezett volna hunnak-masszagétának, mint 
a későbbi Atilla-féle hunokat. De a szövegösszefüggés alapján ugyanúgy ki- 
zárt, hogy ne az Arszakida-dinasztia uralma alatt régóta álló masszagétákat 
nevezte volna hunnak.) Továbbá e hunok dinasztiája a IV. század közepén 

kétségtelenül a párthus Arszakida-dinasztia. Ugyanezt tanúsítja a X. század- 
ban élt Biruni perzsa-arab író, aki az India északi vidékein megmaradt fehér 
hun dinasztiáról írja, hogy a mondott időben már hatvan nemzedék óta ural- 
kodott azon a vidéken. Tehát a fehér hun dinasztia a párthus korba nyúlik 
vissza, s azonos az Arszakida-dinasztiával, amely uralkodókat adott a fehér 
hunok mellett az örményeknek, indusoknak, de a masszagétáknak is, mégpe- 
dig a fenti közlés szerint egészen Atilla koráig. (Értsd: Atilla is nagy való- 
színűséggel az Arszakida-házból származott.) Az Atillára vonatkozó források 
egyébként sűrűn írnak Atilla masszagétáiról illetve Atilláról mint a masszagé- 
ták királyáról (amely masszagétáknak Arszakida uralkodóik vannak!), most 
már látjuk, hogy nem véletlenül. (Atilla nemzetségét egyébként az ún. óbol- 
gár fejedelmi lista Dulo néven nevezi, s a fentiek szerint ezzel azonos fehér 
hun nemzetség nevét a pandzsábi felirat Jaula névvel jelöli. Mindkét név 
megfelel a magyar Gyulának, hogy a besenyő és alán vonatkozásokat már 
ne is említsük. Valószínűleg egészen egyszerűen Nagy Arszák nemzetségneve 
volt gyula.) 

Mint ahogy azt is tudjuk (és fentebb már kitárgyaltuk), hogy a hun és 
eftalita nevek már Tiridates örmény király Kr.u. 305-ben felállított díszosz- 
lopán is szerepelnek, jóval korábban, mint hogy bárminémű altáji népa- 
lakulat megjelent volna az egykori Párthus Birodalom területén. A felirat 
szerint az Arszakida-ház az euthalita királyi család leszármazottja. Sőt azt 
is láttuk, hogy az Arszakidák eme hagyománya mindenképpen a Kr.e. szá- 
zadokból ered. 

Hogy a hunok nem altáji, hanem a klasszikus szkíta népek világából eredő 
etnikum voltak, azt a fentieken túl Ptolemaiosz, Marcianus Periplusa, Tyrosi 
Marinos és Dionysius Periegetes II. századi tudósításai is kétséget kizáróvá 
teszik. Ptolemaiosz a Fekete-tenger fölött, roxolánok és bastarnák között 
szerepelteti a hunokat ("ueraév őz Baorapvwv, Kat Pogohavwv Xovvot”, 
Geographica, III. 5.25.), Dionysius Periegetes a hunokat (Ovvvot) is a Káspi- 
tótól nyugatra említi, Tyrosi Marinos pedig a Dontól nyugatra helyezi őket 
(hunoi). Marcianus Periplusa is eme vidéken, az alánok szomszédságában 
jelzi a hunokat. 

Ezek mind egybehangzó II. századi tudósítások! Ezek a hunok bizony 
nem lehetnek hiung-nuk. (Ugyanebben az időben — Kr.u. 151-ben — a hiung- 
nuk még éppen a szien-pikkel hadakoznak a Tien-santól keletre, ahonnan 
még Ptolemaiosz haláláig — Kr.u. 178-ig — sem érkezhettek volna a roxolá- 
nok és bastarnák Kárpát-Pontus vidéki szállásai közé, még váltott lovakkal 
sem!) Sőt Marcianus Periplusa az általa említett hunokat európai hunok- 

nak (xouvot ot ev T) Evpwrn) nevezi, amivel közvetve ázsiai hunokról is 
beszámol. 

Márpedig "ázsiai hunok" csakis az eftalitákat, fehér hunokat jelenthetik. 
A korabeli nyugati köztudatban a Káspi-tótól északkeletre egyébként sem lé- 
tezett semmiféle "Ázsia", azaz semmiféle olyan terület, amely ismert száraz- 
földi összeköttetésben állt volna a klasszikusan Ázsiának tekintett földrajzi 
egységgel! Egy európai író azidőtájt ha "távoli" Ázsiáról írt, az alatt mindig 
csakis a Káspi-tó déli oldalán megközelíthető területet értett. Más esetben 
nem írt "Ázsiáról", legfeljebb "ismeretlen földről". De az soha nem viselhette 
az "Ázsia" címkét, majd csak a középkortól kezdve. 

Marcianus Periplusa tudósítása tehát teljesen egyértelműen már a VI. 
századi terminológia értelmében vett ázsiai — eftalita — hunokat feltételez a 
II. században. (Ezek területe viszont abban az időben éppen a Párthus Bi- 
rodalom területére esik.) Teljes összhangban a nisibisi díszoszlop Kr.u. 305- 
ből származó feliratával, amely magának a Párthus Birodalomnak Kr.e.III. 
századi alapítását — az uralkodóház régi hagyománya alapján — is az eutha- 
litákhoz köti! Tehát egyáltalán nem önmagában álló Tiridates oszlopának 
azon adata, amely a hunokat a legkorábbi időtől kezdve a klasszikus szkíta- 
szarmata népek közé helyezi. Sőt az imént idézett adatokat (Ptolemaiosz, 
Marcianus Periplusa, Tyrosi Marinos és Dionysius Periegetes) nemigen ma- 
gyarázhatjuk másképpen, mint Iordanes Kr.u. 551-es közlésével: "A hunugu- 
rok arról ismeretesek, hogy tőlük származik a prémkereskedés, amely prémek 
állatait e vitéz férfiak vadászgatják. Mondják, hogy ezek első tartózkodási he- 
lye Szkítiában a Mäotis-tőó mellett volt, a második Mysiában, Thraciában és 
Daciában, harmadik a Pontus- (Fekete-)tenger fölött, majd ismét Szkítiában." 
(Iordanes: De origine actibusgue Getarum (Getica) V. 37.) 

Sőt maga Ptolemaiosz tudósítása sem vonatkozhat kizárólag csak a 
Kr.u. II. századra, hiszen a szóbanforgó hunok a roxolánok és bastarnák 
között vannak említve, s mindkét nép már kb. Kr.e. 150 óta ugyanott él. 
Egyértelműen kizárható, hogy e hunok később "robbantak volna be” e két nép 
közé úgy, hogy mindkét nép eredeti lakhelyén maradjon! Ptolemaiosz idézett 
tudósítása is csak úgy tartható, ha vele együtt Iordanes — régebbi forrásokra 
hivatkozott — közlését is komolyan vesszük. 

Mindezek ismeretében az is erősen valószínűsíthető, hogy Darius Hystas- 
pes perszepoliszi feliratán szereplő transzkaukáziai "hunae" nép (Kr.e. 510) 
ugyanezen fajta hunokra vonatkozik, sőt a Kr.e. XIII. századi II. Ramszesz 
fáraó feliratán szereplő ”unna” népnév is (Szász Béla: A húnok története, 
Attila nagykirály, Bartha Miklós Társaság, Budapest, 1943. Új kiadás: Sza- 


16 


bad tér kiadó, Budapest, 1994., 25. old.)! Sőt ha jutottak is ezen hunokból 
az Oxus-Hindukus vonaltól északkeletre, fő tömbjeik mindig is az Oxustól 
nyugatra illetve a Kaukázus fölött és attól nyugatra maradtak. Ha a hiung- 
nuknak eredetükben lehet is némi közük ezen ősi hunokhoz, de az európai 
forrásokban szereplő hunok fő ágát soha nem alkothatták s nem is alkották. 
A Nagy Arszák, Sanesan és Atilla fémjelezte hunok mindig is a klasszikus 
szkíta-szarmata népek közé tartoztak. 

De azt is közvetlenül tudjuk, hogy még a bizánciak sem vélekedés alapján 
azonosították a hunokat és utódaikat a régi szkítákkal. Eddigi értesüléseinket 
valósággal megkoronázza Menander Protector azon tudósítása, amelyet a hi- 
vatalos történészek erősen elhallgatnak. Menander Protector nem kevesebbet 
közöl, mint hogy az avarok sajátmaguk hivatkoztak szkíta eredetükre, 
tehát a szkíta-avar azonosítást bizánci tudálékosságnak betudni — nevezzük 
nevén — sunyi csúsztatás. A szóbanforgó tudósítás így szól: 7... a rómaiak 
veresége után az avarok hadvezére üzenetet küldött Tiberioshoz. A kiküldött 
üzenetvivő így szólt: "Hogyan merészeltetek harcos kezek hiányának a beteg- 
ségében szenvedve az avarok, tehát éppen szkíták ellen háborút indítani? 
Vagy nincsenek irataitok és feljegyzéseitek, amelyek olvasása megismertethet 
benneteket azzal a ténnyel,hogy a szkíta törzsek leküzdhetetlenek és megver- 
hetetlenek?? Tiberios viszonzásul azt mondotta ...” (Menander Protector 
Excerpta de sententiis p. 23, 7-14.) Erre rímel Teofilaktosz Szimokatta köz- 
lése (VII. 7,7-8,6), amely szerint ”az avarok törzse ugyanis, mint mondják, 
a legvitézebb a szkíta népek sorában”. És mind Menandernél, mind Theophy- 
lactosnál sűrűn bukkan föl a Targitiosz név mint egy avar főember neve. E 
név bizony nem az Altájból származik, viszont azonos a szkíták Hérodotosz 
által lejegyzett ősapjának nevével, Targitaoszszal. 

Érdekes, hogy Menander Protector közlésében az avarok közvetlenül a 
szkíta, és nem a hun ősök dicsőségére hivatkoznak. Töröknyelvű hunokkal 
és avarokkal számolva ugyanis az avaroknak nem lehetne szkíta-tudatuk, de 
igenis kellene, hogy legyen hun-tudatuk. (Az ezidőtájt jegyzetelő görög írók 
is szívesebben írtak hunokról, mint szkítákról.) De itt éppen a fordítottja áll. 
Az avarok tehát a kora ókor óta megőrizték szkíta eredettudatukat, s ennek 
ténye azonnal hangot is kap, midőn egy közlés forrásai közvetlenül maguk az 
avarok. 

De egyébként sem érdemes túl sokat töprengeni az avarok altáji eredeté- 
nek újabb számbavehető érvein. Pharb-i Lázár örmény író világosan megírja, 
hogy Avarország 450 körül Hyrkánia tőszomszédságában volt: "Izdegard or- 
száglásának 16-ik évében temérdek hadi erővel táborba szállt a chusok ellen; 

Örményország egyházi és világi nagyjait rabszíjra fűzve, Hyrkánián és Abar- 
országon keresztül mindenütt magával hurcoltatván ... szemlét tartván az 
általa kitűzött helyen Abarországban örmény, ibér, albán és más hadak fe- 
lett ..." (Lazarus Pharbus (Parpecus, Parpeci): Historia Armeniae 338-485. 
Longlois, 1869. ill. Pátmuthjun hajoc. Tiflisz, 1904.) Ptolemaiosz száza- 
dokkal korábban pontosan ugyanezen a területen említ obarokat, Sztrabón 
pedig aparniaiakat, s az V. századi Eliseus Vardapet egy helyen a dél-káspi 
avarokat még mindig ugyanezen a néven, abarniaiként említi (Lukácsy Kris- 
tóf: A magyarok őselei, hajdankori nevei és lakhelyei eredeti örmény kútfők 
nyomán, Kolozsvár, 1870., 63. old.). 

Szóba sem kerülhet hát az avarok zsuan-zsuan eredete. Az avarok dél- 
káspi szkíta eredetűek, ahogyan azt Menander Protector közlésében ők maguk 
vallják. A szkíta-avar kontinuitást tehát a bizánci írók a legtávolabbról sem 
a ujjukból szopták — mint ahogyan azt Schlözer és követői elképzelték. Ők 
viszont tényleg az ujjukból szopták, amit a bizánciakról állítottak, mert el- 
képzelésüket a forrásadatok rövid úton megcáfolják. A "bizánciak hiedelme” 
csupán az ő saját hiedelmükben létezik. Nem a bizánciak voltak tudatlanok 
és felületesek ”Ignoranten”, hanem ők maguk azok mind e mai napig. 


2.2.  Szakaszfüggelék: Szabarok-madák, szabarok-magya- 
rok, szabarok-szakaurak 


Mivel az alábbi forrásadatok népnevünket és nyelvünket közvetlenül érintik, 
ezért a szkíta-eftalita-kazár-avar-székely-magyar folytonosság tárgyalásában 
csak közvetett szerepük van. Emiatt nyomatékkal felhívjuk az Olvasó figyel- 
mét, hogy a jelen szakaszfüggelékben foglaltak nem képezik részét bi- 
zonyítási eljárásunknak. Ugyanakkor azonban azt sem akarhatjuk, hogy 
valaki pusztán azáltal támadja meg a szkíta-magyar kontinuitás gondolatát, 
hogy úgymond semmi nyoma a magyar népnévhez és nyelvhez közvetle- 
nül kapcsolható ókori kútfőadatoknak. Ilyen kútfőadatok igenis vannak (és 
majdani végső konklúziónkhoz nagyon is jól illeszkednek). Ezeket a forrása- 
datokat tehát csupán ezen legutóbb említett ok miatt tárgyaljuk. 

Az ókori kútfők — a kora szumiroktól a bizánciakig — folyamatosan tudó- 
sítanak egy jólmeghatározott délnyugat-káspi népről ill. országról. Ennek a 
népnek a neve a perzsa forrásokban mada, a héber Ószövetségben madai, a 
görög forrásokban pedig méd (ugyanezen térségben makar (ill. macrones) 
nevű népről is van említés). Az örmény források madagh, makerdán, hétzma- 

dag, gud-makar népneveket emlegetnek. Eme nép(ek) közvetlen szomszédsá- 
gában ugyanezen kútfők említenek egy másik népet szubir, szubar, szaparda, 
szapeir, szabir nevezetek alatt, folyamatosan a jól ismert V. századi forráso- 
kig. Lássunk konkrétan néhány kútfőt: 

"Már a korai szumér írásos emlékekben feltűnik a Mezopotámiától észak- 
ra fekvő területek megjelölésére a "szubar-ki" azaz "szubar-föld" kifejezés — 
legelőször Eannatum lagaši király egyik feliratán, a Kr. e. 27-26. századból." 
(Götz László: Keleten kél a Nap, Püski, Budapest, 1994. I. kötet, 34. old.) 

Egy másik, Kr. e. 2010 körüli forrásban: 7... hogy Szubir, Elám ellen- 
séges lakói lecsapjanak rájuk” (Sirató Ibbí-Szu’en fölött 30. cit. Komoróczy 
Géza: Fénylő ölednek édes örömében, Európa Kiadó, Budapest, 1983.) Vö.: 
" .. eltöröm Elám kézívét" (Jeremiás 49. 35.) "Eredj te Elám, szálld meg te 
Madai (Babilóniát), minden ő fohászkodását megvetettem." (Ésaiás 21. 2.) 

"A "mada" népnév először — minden kétséget kizáróan — Ammiditana óba- 
biloni király egyik feliratában tűnik fel Kr. e. 1600 körül, bár egyes Boğazköy-i 
hettita szövegek már Naramsin akkád király idejébe (k. 2300) helyezve is em- 
lítenek "mada" népet.” (Götz L. idézett mű 37. old. ill. A. Ungnad: Subartu, 
1936.) 

(Egyébként elég csak rápillantani Elő-Ázsia Kr. e. 2000 körüli térképére 
ahhoz, hogy lássuk: Elám és Mada már sokkal előbb létező államok voltak 
mintsem egyáltalán indoiráni népek jelentek volna meg térségükben. Nota 
bene: a madák eredendően semmiképpen sem voltak irániak.) 

Figyelembe véve, hogy 1. a madák eredendően nem irániak 2. viszont már 
a Hérodotosz előtti időben a perzsákkal közös közigazgatásuk van és mindenki 
egyre inkább perzsáknak tekinti őket 3. a szicíliai Diodórosz szerint a (szintén 
nem iráni) szarmaták az ő területükről vándoroltak a Don mellé 4. szarmaták 
a párthusokhoz kötődnek (Mela Pomponius) 5. a médek alapítói a Párthus 
Birodalomnak (Strabón); azt kell mondanunk, hogy a médeknek igencsak 
közük van a szarmatákhoz, rajtuk keresztül a magyarokhoz (Tóth Tibor), és 
egyáltalán nem zárható ki, hogy az eredeti mada etnikumnak a szarmaták 
egyenes folytatásai. Sőt maga a szarmata név is lehet, hogy eredetileg szár- 
mada (fehér mada, királyi mada), ami kapcsolódhat a későbbi fehér magyar 
ill. királyi szkíta nevezetekhez. (Arról nem is szólva, hogy a fehér hun is 
lehet királyi hun!) De folytassuk tovább a felsorolást: 

Kaštaritu mada fejedelem seregében sapardaiak is harcolnak. (F. W. 
Kőnig: Die älteste Geschichte der Meder und Perser, 1934.) 

Kr.e. 510 körül Dárius király perszepoliszi feliratán sorban a következő né- 
pek szerepelnek: (latin átírásban) "Choana, Media, Babylon, Arbela, Assy- 

ria, Gutrata, Armenia, Cappadocia, Sapardia, Hunae”. Hérodotosz pedig 
egy emberöltőn belül ugyanezen területről a következő felsorolást adja: ”A 
perzsák a déli, ún. Vörös-tengernél laknak. Tölük északra laknak a médek, 
a médek fölött a szapeirok, a szapeirok fölött a kolkhisziak ...” (Historiarum 
IV. 37.). Hérodotosz említ egy Mazar (!) nevű méd férfit is, aki hadvezére 
volt Cyrus perzsa királynak (Historiarum I. 156-157.). 

Kr.e. 400 körül Xenophon Erzerum környékén makarokat (ill. makro- 
nokat) és szkítákat említ (Xenophon: Anabasis, IV. cap. 8. The Persien 
Expedition, Harmondsworth, 1961.). 

A Kr. u. I. században Plinius római író Bajburt környékén machoron 
népet, Transzkaukáziában pedig saspeir népet említ. 

Ezek fényében az se igen lehet véletlen, hogy a VI. században a Kaukázus- 
ban ”a szaber nevű unn nép egy nyugati törzsének” egyik királya Muagyer 
volt (Teofanész ill. Menandrosz). (Pláne, ha a szabirok kaukázusi jelenléte 
a IV-V. századokból már folyamatosan adatolható! Ezzel kapcsolatban lásd 
az 5. szakaszt.) 

Ugyanezen térségben a VIII. század első felében több koraközépkori arab 
forrás szerint "a terület egykori urának leszármazottja”, "Upas ibn Madar” 
folytat népével felkelést az arab uralom ellen, aki 739-ben a várát ostromló 
arab túlerő elől "észak felé", "a kazárok királyához" menekül. (Baladhuri: 
Futuh al-Buldan, ed. M. J. Goeje, Leiden, 1866. ill. Balami krónikája, az 
Orosz Akadémia kiadása, 1844. ill. Ibn-al-Athir krónika, Kairó, 1921.) 

Mind az arab, mind a szláv források pedig éppen ez időtől kezdve említe- 
nek szavárdokat, majd madzsgarokat a Meotiszban (Padányi Viktor: Dentu- 
Magyaria, Veszprém, 1989. 279. és 324. old. ill. Vernadsky, G.: Ancient 
Russia, Yale, 1944.). S az se igazán lehet véletlen, hogy kétszáz évvel később 
a bizánci udvarban maguk a magyar nép követei említik, hogy népük régebbi 
neve szabar (Constantinos Porphyrogenetos: De administrando imperio, 38. 
fejezet). A Csíki Székely Krónika pedig 888-ból Zapor Magor nemzetséget 
emleget. 

5 még egyszer nyomatékosítani kívánjuk, hogy a szabar, szabir népnek 
a jelenkor hivatalos történészei által megrajzolt IV. és V. századi szibériai 
lakhelye a korabeli kútfők által alá nem támasztható, sőt általuk kétség- 
kívül kizárható (lásd az 5. szakaszt), míg transzkaukáziai jelenlétük folya- 
matosan adatolható Eannatum lagasi király feliratától kezdve Stephanus 
Byzantinus Kr. u. 400 körüli tudósításáig! E legutóbbi tudósítás direkt 
módon is azonosítja az V. századi szabirokat a kora ókor óta a Kaukázus 
vidékén folyamatosan jelzett szabarokkal: ”Xanerpes edvos ev TN eooyera 

Tas IovrTik oz vuv ĝia Tot B Me yoAevot-yaBEtpes. 

BEexeip, edvos EKVŐLKOV, ws Lanerp, n ETa ToL o Laorerp.” (Stepha- 
nus Byzantinus: De Urbibus, Scyth. 265.) 

Most pedig térjünk az örmény kútfőkre. Chorenei Mózes szerint ”Északi 
Szármáciában számos nép lakik, úgymint kazárok, hunok, bulchok (bolgárok), 
basilok, abházok, kud vagy guda-makarok és masszagéták.” (Moses Cho- 
renensis in Geographia cf. Saint Martin Memoires sur l’ Arménie, T. 2. p. 
385.) 

Faustus Byzantinus ugyanezen régióban (Világosító Szt. Gergely idejé- 
ből) hétzmadagokat emleget: ”... Sanesan egybegyűjté hunjainak nagyszámú 
hadait és hozzájuk csatolá a phoch, thavasbar, hétzmadag, ismach, kukár, 
silp, palasz, ekerszun és más népségek csapatait ..." (Faustus Byzantinus: 
Historia Armeniae, 3. köt. 7. fej.). Agathangelos, II. Tiridates arszakida 
örmény király (285-314) titkára pedig: 7... és így egész Örményországban 
hirdeté az evangéliumot, annak egyik végétől a másik végéig, a madaghok 
városától ... a masszagéták határszéléig, ... Assyria határvonala hosszában 
mindenütt, Ujsirág és Makerdán földjén ..." (Agathangelos: Szent Gergely 
élete, 1. köt. 62. fej.). 

Nem lehetetlen, hogy a madagh, hétzmadag ill. gud-makar nevezetek alatt 
az ötszáz évvel később hetumoger azaz hétmagyar névvel illetett népképlet 
lappang. A félezer éves időköz mindenesetre nem szűkölködik forrásadatok- 
ban népnevünket illetőleg; a gud-makar és hétmagyar közé jól illeszkednek a 
már említett Muagyer és Upas ibn Madar királynevek. 

(Ehelyütt egy nagyon fontos megjegyzést szeretnék tenni. Egyes nyelvé- 
szek kizárják a Madar névalak magyarsággali közvetlen kapcsolatát mond- 
ván, hogy a nyelvfejlődés törvényei szerint ami a IX. században is még moger, 
az a VIII. században sem lehet magyar [ill. Madar]. Egy dolgot azonban 
nem vesznek figyelembe: hogy a mai magyarság őse esetleg nem egy nyel- 
vileg abszolút homogén sovány kis népképlet, hanem egymással szövetséges 
rokonnépek sokasága, akik közeli nyelvrokonok ugyan, ám nyelvük mégsem 
mondható azonosnak. Mint ahogy a mai csehek, lengyelek és tótok ősei ezer 
évvel ezelőtt is egymástól különböző nyelven beszéltek, jóllehet megértették 
egymás beszédét. A magyarság őseit alkotó különböző népek is ezerhárom- 
száz évvel ezelőtt minden bizonnyal különböző nyelvfejlődési szinten álltak. 
Így könnyen előfordulhat, hogy amit az egyik ősnép mogyernek ejtett, azt 
egy másik már magyarnak, egy harmadik talán madzsarnak, és így tovább. 
Ugyanannak a fának az egyik ága egy bizonyos magasságban lehet, hogy 
már csak ujjnyi vastag; míg ugyanazon fának egy másik ága ugyanazon ma- 

gasságban még karnyi vastagságú. Aki tehát összetett etnikai folyamatok 
vizsgálatában nyelvfejlődési sorrendiséget használ bizonyításul történeti sor- 
rendiségre, az nem tesz egyebet, mint aki a terebélyes fára a karó kétirányú 
törvényét erőlteti, úgyszólván karóvá csonkítva az élőfát.) 

De a fenti Makerdán név nyomán is elindulhatunk, mert ez sem áll magá- 
ban. A Kr. u. VIII. században Kangvar (ma Kangavar) erőd a Tigris egyik 
forrásvidékén, Ekbatana közelében a magerdán törzs fészke (Markwart, J.: 
Südarmenien und die Tigrisquellen nach griechischen und arabischen Geog- 
raphen, Wien, 1930.). A X. században Maszúdi pedig Azerbajdzsánban említ 
magerdánokat. 

Azontúl, hogy a magerdán név mager- tagja a magyarral kifogástalanul 
egyeztethető, valamint a többi kaukázusi adathoz is kapcsolódik, a Kangvár 
erődnév eszünkbe juttathatja Anonymus egy százszor megmosolygott adatát 
is: P. mester a mogerok hungarus nevezetét Hungvárról (Ungvárról) ere- 
dezteti, ami természetesen abszurdum; azt viszont még senki sem cáfolta, 
hogy a kangar, hangar, hungar nevek esetleg Kangvárról erednének, amely 
egyébként is a magerdánok fészke volt. 

A mager- tőhöz csatlakozó -dán végződés ráadásul párhuzammal is bír. 
Ptolemaiosz a II. században Örményországban obordeneket emleget: ”Regi- 
ones Septemtrionales incipientibus ab occasu Basilissena, Hobordena” (Pto- 
lomaeus in situ Armeniae). Az oborden-magerdán párbaállítás talán össze- 
kötheti a bibliai (és Strabonnál is szereplő) párthus-méd (apar-mada) párba- 
állítást a nyugati krónikákban szereplő avar-magyar párhuzammal. 

(A helyzet komikumához tartozik, hogy a Transzkaukáziát tabuként ke- 
zelő Németh Gyula a magerdánnak kifogástalanul megfelelő oroszországi možer- 
jan nevet kapásból a magyarral egyezteti [A honfoglaló magyarság kialaku- 
lása, 1991; 298. old.].) 

Az abar, szabar, magyar népneveknek a magyar nyelvvel együtt ugyan- 
akkor nem csak délnyugat-káspi, hanem délkelet-káspi megfelelői is léteznek 
(sőt e sorok írója a várkony névnek csak ez utóbbi megfelelőjéről tud). Nagy 
Arszák kora előtt maguk a párthusok is (mielőtt a médekkel egyesültek volna) 
a Káspi-tó délkeleti partján laktak. Már Kr. e. 500 körül a Káspi-tó dél- 
keleti partvidékén elterülő tartomány neve a görög forrásokban Hyrkánia, a 
perzsákban Varkana, s ugyanitt található későbba Gorgo ( Gorgan) nevű vá- 
ros (magának a Kaspi-tónak is az antik görög neve Hyrkanios Pontos). A 
Hyrkánia- Gorgo pároshoz nem nehéz hozzátársítani a Teafilaktosz Szimo- 
katta által itteni őslakosokként jelzett ogórokat (s rajtuk keresztül a Panno- 
niába költöző fehér és fekete ugorokat; lásd a 4.1. paragrafust). Mint ahogy 

a Varkana névhez sem nehéz hozzákötni az avarokat, az eftalita uarchonokat 
és a kárpát-medencei várkonyokat (lásd a jelen szakasz korábbi részeit). S 
bizonyára az sem véletlen, hogy Pharb-i Lázár örmény író Abarországot 450 
körül Hyrkánia tőszomszédságába helyezi (lásd az 5. szakaszt). 

Tehát ha úgy tetszik, a pannóniai avar és ugor nevek mindegyike akár 
le is vezethető ugyanazon délkelet-káspi ( Hyrkánia- Varkana) névből! Mint 
ahogy a harmadik kárpát-medencei releváns név - a szabar - is kimutatható 
ugyanezen térségben már a Kr. e. II. században. Strabon szabarol nevű 
népről emlékezik meg a Káspi-tótól keletre, a koraközépkorban pedig pon- 
tosan Hyrkánia területén találjuk Tabarisztánt, azaz a tabarok földjét. Ha 
ezek a tabarok valószínűleg nem is azonosak a korábbi szabarokkal, a ne- 
vüket minden bizonnyal tőlük örökölték. Tehát a Kárpát-medencébe kelet 
felől érkező népcsoportok bármelyikét (abar, várkony, ugor, szabar ) ill. hely- 
nevekben fönnmaradt alakjukat (Aparhant, Zengővárkony, Gárdony, Eger, 
Zalaszabar) vesszük is nagyító alá, annak délkelet-káspi megfelelőjét köny- 
nyedén föltaláljuk. A magyar név megfelelő alakjait pedig ugyanúgy föllel- 
hetjük a délnyugat-káspi térségben ( a szabar nevet pedig mindkét régióban). 
Ez már önmagában se lehet véletlen! 

A dél-káspi régióból ugyanakkor nem csak kútfőadatok, hanem pénzér- 
mék feliratai is támogatják elméletünket. Idézzünk először Kiszely István 
most megjelent könyvéből (Kiszely István: A magyarok eredete és ősi kul- 
túrája, Püski, Budapest, 2000. 610. old.): "Egy Kr. u. 562-re keltezett 
"fehérhun/ érmén rovásbetűkkel "Kingika" hun király nevét olvashatjuk, más 
érméken a "kavar? (kabar) és "szabír" népneveket. A fejedelmi rendelkezések 
és egyéni végrendeletek totem-állatos pecsétjei a későbbi magyar törzsi címe- 
rekkel mutatnak genetikus kapcsolatokat. Az egyik ilyen pecséten — amelyet 
Frye professzor közöl — a bátorság jelképe, a vaddisznó látható "Tonuzoba" 
rovásfelirattal.” 

Mindehhez csak annyit, hogy a hivatalos verzió szerint Tonuzoba besenyő 
elődei még álmukban sem jártak a Káspi-tó vonalától délre. Most pedig 
szó szerint idézzük Götz Lászlót (Götz László: Keleten kél a Nap, Püski, 
Budapest, 1994. első kötet, 270, 271 és 292. old.): 

"Vegyük először Strabon közlését, amely Haussig vizsgálatainak is kiindu- 
lópontja. Strabon szerint a Kr. e. 2. század második felében — a modern 
kutatás 190 körülre teszi ezeket az eseményeket — a "sakauraka" nép északról, 
az Aral-tó környékéről jőve elfoglalta Szogdiát és Baktriát. Strabon a népnév 
jelentését is megadja: "saka-uraka"—"szakák királyai." 
Ez a későbbi fehér hun birodalom területe. Lehetetlen továbbá elhall- 

gatni, hogy a magyar nyelvben az úr szó eredetileg a király szinonímája. 
Ezek fényében az se igen lehet véletlen, hogy Strabon épp ezen a helyen, a 
szakaurakkal viszonosságban említi azon szabarolokat, akikről az imént ír- 
tunk. De folytassuk tovább: 

"Megjegyzendő még, hogy a ”sakauraka” népnév "szakák királyai” jelen- 
tése a kínai forrásokból (is) adatolható, amelyekben ugyanezen nép neve "sai- 
wang”, azaz ugyancsak "szakák királyai". (Franke: Beiträge aus chinesischen 
Quellen... )” 

"Megemlítendő még, hogy ugyancsak a Kr. e. 1. századból pénzérmékről 
ismerünk két királynevet az indiai "szakaurak" dinasztiájából. Ezek: 


1. TURANNOUNTOS "ERAOY; hátlap: SAKA KOGGANOY 
(egyes érméken: SAKA KOYYANOY) 


2. YRKODOY MAKAROY; hátlap: SK’WR (azaz ”szakaur”) 


Igen fontos itt a "kagán" cím korai előfordulása, de éppoly figyelemreméltó- 
nak tartjuk a "makar" szót is, különösen azért, mert a "szakaur" hangalakkal, 
azaz a ”szakaurak” egyes számú változatával együtt szerepel: míg a törzs 
neve — hasonlóan a "királyi szkíták” elnevezéshez — ”szakaurak”-nak 
hangzott (többesszám!), addig egy bizonyos király címe ”szakaur” 
volt (egyesszám!)." 

Ehhez már csak annyit lehet hozzátenni, hogy (az Y betű olvasata le- 
het í, ú, ú) a második pénzérme YRKODOY szavának valószínű olvasata 
URKODÓ (azaz uralkodó). 

Láthatjuk tehát, hogy a szkíta-eftalita-magyar folytonosság bizonyítá- 
sának fő gerincét az apróbb bizonyítékoknak mint hajszálereknek valóságos 
erdeje veszi körül. Mindezeken túl az antropológia és a néprajz érveinek rész- 
letesebb boncolásába is belefoghatnánk, de ezek felől maguk a finnugrászok 
is elismerik, hogy teljességgel a mi teóriánkat támogatják. 


3. Fehér hunok, fehér kunok, kazárok 


3.1. Fehér hunok, kazárok, bolgárok, wugurok 


Teofanész VIII. századi bizánci író közli, hogy "A khazarok hatalmas népe 
feltűnt Berzilia legtávolabbi vidékeiről, a valaha volt (korábbi) Szármáciából, 

és uralta az egész országot, amely egészen a Fekete-tengerig terjedt ki ...". De 
hol van ez a "valaha volt Szármácia"? 

A szövegkörnyezetből világos, hogy nem lehet szó sem a Kárpát-medencei, 
sem a Don-vidéki Szarmataföldről. Chorenei Mózes örmény földrajzíró egy 
bizonyos északi Szármáciában lakó népeket említ (többek között a kazáro- 
kat és abházokat), ami alapján ez az északi Szármácia csakis a Kaukázus és 
attól közvetlenül északra eső terület lehet. Ez feltételez egy déli Szármáciát 
is, ami csak Iranszkaukázia lehet. A szicíliai Diodórosz — mindezzel teljes 
összhangban -— a Kr.e. I. században azt közli, hogy a szarmaták Médiából 
települtek a Don vidékére. Persze teljesen nyilvánvaló, hogy a Kaukázuson 
keresztül vonultak. (Diodórosz II. 45.) Tehát a szóbanforgó régebbi Szármá- 
cia mindenképpen a transzkaukáziai vagy a dél-káspi régió, és semmi esetre 
sem az Altáj környéke, ahova hivatalos történészeink a kazárok őshazáját te- 
szik. Mela Pomponius ugyanezt erősíti meg, midőn a szarmatákat leginkább 
a párthusokhoz hasonlóknak mondja. A párthusok ugyanis nem tatárok — 
már csak a szobrok alapján sem; tehát Szármácia nem lehet az Altáj vidé- 
kén. A kazárok sem lehetnek tehát semmiképpen türkök — csakis valamely 
dél-káspi etnikum. 

De bármelyik más kútfőt fogjuk vallatóra, ugyanezt mondja. 

A VI. századi Ephesos-i János krónikája nyomán író Mihály szír pátriárka 
az 585-ös évre vonatkozólag írja, hogy az eftalita birodalom területéről há- 
rom testvérnép indult útnak, s a Káspi-tavat délről megkerülve, átkelt a 
Kaukázuson. E három népet három testvér vezette. Egyikük, Bulgar népével 
az al-Dunánál, a másik két testvér népei a Dontól keletre, a és a Káspi-kapuk 
vidékén telepedtek le, nevezetesen Barsiliában, amely az alánok országa volt. 
E két nép bulgár és wugur nevű, amelyeket majd később kazárnak nevez- 
nek az idősebb fivér, Khazarig után. (Michael Patriarcha Auctorianus, Syrus 
Antiochiensis: Chronicon libri XXI. Longlois 1868. ill. Chabot, J.-B.: Chro- 
nique de Michel le Syrien, Patriarche jacobite d" Antioche (1169-1199), I-IV. 
Paris, 1899-1924. és Altheim, F. - Stiehl, R.: Michael der Syrer über das erste 
Auftreten der Bulgaren und Chazaren. Berlin, 1950., valamint Marquart J.: 
Osteuropäische und ost asiatische Streifzüge. Leipzig, 1903. 484-485. old.) 

Teljesen nyilvánvaló, hogy itt a bolgár, kazár és magyar népről van szó! A 
közös kazár-bolgár-ugor eredetet megerősíti a Nyesztor-krónika, József kazár 
király és Joszef Ben-Gorion héber író, de Istahri és Ibn Hauqal arab írók 
azon közlése is, miszerint ”Bulgár nyelve olyan, mint a kazárok nyelve”. Más- 
részt az évszám és hely alapján világos, hogy a kazárok, bolgárok és ugorok 
az eftalita birodalom felbomlása nyomán kezdték meg vándorlásukat, tehát 

eredetileg az eftalita birodalom részét képezték. Procopius közléséből 
tudjuk, hogy az eftalita fehér hunok fehér bőrűek és szép külsejűek voltak, 
éppen úgy, mint Ibn Fadlan és Istahri közlésében a kazárok egyik része. A 
kazárok többi része pedig (ugyanezen közlésekben) mintha csak Indiából való 
lett volna, ami pedig azzal cseng össze, hogy a fehér hunoknak Indiában is 
volt birodalmuk. Ezek a közlések a fehér hunok és a kazárok-bolgárok-ugorok 
közötti kontinuitásra mutatnak. 

Mindezt messzemenően megerősíti Zakariás rétor VI. századi egyháztör- 
ténetíró közlése (Historia ecclesiastica 450-491. XII. 7.), aki 450 és 491 kö- 
zött pontosan a Káspi-kapuk vidékén együtt említ tizenhárom népet; köztük 
kazárokat, avarokat, bolgárokat, szabirokat, onogurokat, ugorokat és efta- 
litákat. (Zacharias Rhetor Scholasticus: Historia Ecclesiastica Zachariae 
Rhetor vulga adscripta XII. 7. E. W. Brooks, 1924. ill. Ahrens-Krüger, 
1899.) 

Nem elhanyagolható körülmény az sem, hogy Mihály pátriárka beszá- 
molója a közölt eseményektől függetlenül Barsiliát mint az alánok országát 
azonosítja be. Tehát Teofanész közlése a kazárok felbukkanásáról Berzilia 
legtávolabbi vidékeiről is félreérthetetlenül arra utal, hogy a kazárok a Fekete- 
tenger északi partvidékéről nézve Alánián túlról, azaz a Kaukázusból jöttek. 

Kézai Simon a magyarok vonulása során érintett országok felsorolásakor 
nem említi Kazáriát, de említ egy bizonyos fehér kunok országát a besenyők 
földjével viszonosságban. Kézai nyilván nem saját korának földrajzi megje- 
löléseit használja, mert a keletről nyugatra vonulás során a besenyőket az 
oroszoknál előbb említi. 

Egy a kijevi régiótól délkeletre eső Fehér Kunország csakis Kazária lehet. 
Ezen azonosságot megerősíteni látszik Idriszi arab geográfus (1100-1166), aki 
a Fekete-tenger északkeleti partvidékén tünteti fel Fekete és Fehér Kunorszá- 
got (Idriszi is nyilván nem saját korának viszonyait ábrázolja, mert a kunok, 
akik a XI. század első felében valóban Kazária területén éltek, a század má- 
sodik felére a térképeken már Magyarország keleti határa mentén vannak 
feltüntetve). 

A Kézai által említett fehér kunok gyanánt Kelet-Európában a kazárokon 
kívül egyébként is csak a besenyők jöhetnének szóba, de őket Kézai külön 
említi. 

Anonymus ugyanakkor nem beszél se fehér kunokról se kazárokról (Er- 
délyben igen!), csupán a magyarokhoz csatlakozott kunokról, akiket viszont 
csak a kazár kabarokkal azonosíthatunk. Ez újra csak amellett szóló érv, hogy 
a kazárok kunok és a kunok kazárok. Mindenesetre az arab íróknak a fehér 

ill. sötétbőrű kazárokról való beszámolója önmagában kínálja a párhuzamot 
a Kézainál említett fehér ill. fekete kunokkal. 

Azon állítást, miszerint a magyar krónikások által kunoknak nevezett né- 
pek közül biztosan nem mind volt türk eredetű, megerősítik Czeizel Endre 
orvosgenetikus vizsgálatai is, aki szerint "a kiskunok és nagykunok geneti- 
kai távolsága meglehetősen nagy. Az egyik kun csoport a türk népekhez áll 
közelebb, a másik az irániakhoz." (A magyarság genetikája, Magyar Nemzet 
1990. július 9.) Ha igaz, hogy a IV-VI. században a hunnak nevezett népeket 
az alapján volt szokás fehér ill. fekete csoportra bontani, hogy a mongoloid 
ill. a párthiai-perzsiai europid rasszhoz álltak-e közelebb (márpedig az 1. 
szakaszban felsorolt adataink feltétlenül erről árulkodnak), akkor Kézai fehér 
kunjai minden bizonnyal fehér hun utódok, s azonosak a kazárok fehérbőrű 
részével, de a magyarországi kunok egy részével is. 

Ha már úgyis tudjuk a kazárok fehér hun eredetét, nem kell túlságosan 
nagy fantázia ahhoz, hogy a fehér kun névben a fehér hun nevezet örökségét 
lássuk meg. 


3.2. Az ogóroktól az ugorokig 


Midőn Mihály antiókhiai pátriárka leírja az eftalita birodalom területéről ki- 
indult három testvérnép Káspi-tavat délről megkerülő útvonalát, megemlíti, 
hogy a wugurok a (később kazárnak nevezett) bulgárokkal együtt a Don és a 
Káspi-tó között telepedtek le. Mivel tudjuk, hogy a Kazária egyik központi 
része a Volga-parton volt, ezért mindenképpen azon szituációnak kell fenn- 
állnia, miszerint a Don és Káspi-tó közti térségben a kazárok a keletibb, míg 
a wugurok a nyugatibb részen helyezkedtek el. 

Ha semmi további kútfőadattal és logikával nem rendelkeznénk, akkor is 
azt kellene mondanunk, hogy a dél-oroszországi helyszín és a VI.-VII. század 
fordulója körüli időszak miatt wugurok gyanánt a magyarokon kívül legfel- 
jebb az avarok, vagy esetleg a besenyők jöhetnének szóba. (Még az alánokat 
is megemlíthetnénk, de ők sohasem laktak a Don partján, sem attól keletre). 
Kútfőadatunk viszont nem is egy van: Bíborbanszületett Konstantinosz (A 
birodalom kormányzása, 38. fej.) világosan megírja, hogy a turkok (magya- 
rok) népe már régebb óta Kazária szomszédságában lakott, sőt együtt lakott 
a kazárokkal! Tehát együtt is, külön is, valamiféle Don-menti föderációban. 
A magyarok Don-parti (mégpedig keleti parti!) tartózkodásáról értesülünk 
a VIII. századi Teofanésztől is: "In Oriente ad Tanaim Turci tegunt, qui 
Massagetae antiguitus dicti sunt". (Ez azért csak a magyarokra vonatkoz- 

hat, mert Teofanész más helyen a kazárokat nevezi keleti turkoknak. Tehát a 
"jelző nélküli" turkok tőlük nyugatra csak a magyarok lehetnek. A kök-türkök 
eleve kizárhatók, hiszen ők sosem laktak a Don partján, s hódításuk is csak a 
VI. században ért el idáig; Teofanész közlése viszont a VIII. századból való, 
amikortól már folyamatosak a bizánci közlések egy turk nevű népről egészen 
a XI. századig, s e nép közismerten a magyar. Ha tudott volna Teofanész az 
igazi turkokról, a kazárokat bizonyosan nem nevezte volna keleti turkoknak. 
A szóbanforgó kelet-doni turkok teljes bizonyossággal a magyarok.) 

Mindemellett az is elgondolkodtató, hogy Teofanész a sokféle turk jelzővel 
illetett nép közül a Don-parti magyarokat a régi masszagétákkal való azono- 
sítás révén emeli ki. Tehát ha a sokféle hun-utód nép között a bizánciak 
egyáltalán képesek voltak felismerni a régi szkíták leszármazottait, akkor a 
magyarok mindenképpen ezek közé tartoztak. 

Tehát nagy valószínűséggel mondhatjuk, hogy a szóbanforgó wugur nép a 
magyar. Azaz a kazárok, bolgárok, magyarok testvérnépek (lásd később Jo- 
szef Ben-Gorion héber író és József kazár király leveleit is). A besenyők azért 
zárhatók ki, mert Konstantinosz szerint a magyarok már régebb óta Kazá- 
ria szomszédságában éltek, s a besenyők ebbe a képbe csak később kerülnek. 
Tehát Mihály pátriárka leírása a wugurokról egyes-egyedül a magyarokra vo- 
natkoztatható. Tehát a magyarok — a kazárokkal és bolgárokkal együtt — 
transzkaukáziai eredetűek, azaz a VI. századig az iráni térségben egy nagy- 
számú, nem indoeurópai nyelvi tömbbel kell számolnunk. 

Egyébként a kútfők világosan kirajzolják a magyarok és avarok útját 
Transzkaukáziától a Kárpát-medencéig. Teofilaktosz Szimokatta az általa uar 
és chunni néven nevezett (ál)avarokról 550 körül azt írja, hogy ezek igazából 
ogórok (O9ywp), s meg is magyarázza, hogy a a népes és hatalmas ogór nép 
legrégibb fejedelmei Uar és Chunni nevezetűek voltak, s ezekről nyerték az 
ogórok némely törzsei az uar és chunni nevet. Ezek a uarchunok eredetileg 
Hyrkániában azaz Varkanában laktak a Káspi-tó délkeleti partvidékén, tehát 
az ogórokat általában is valahova arra a területre kell lokalizálnunk. Teofilak- 
tosz egy Til vagy Fekete nevű folyó vidékére teszi őket, ami semmi esetre sem 
lehet a Volga, ami a Káspi-tónak éppen az ellenkező oldalára folyik. Ezt a 
Fekete folyót egyébként maga Teofilaktosz is egy másik szövegösszefüggésben 
(VII. 9, 12) Szogdia és Baktria vidékére helyezi. De az először említett he- 
lyen is kiemeli, hogy ez a Til folyó napkeleten folyik. Márpedig a keletrómai 
birodalomból nézve egész Kelet-Európa egyértelműen észak, s ez a terület a 
görög terminológiában már Hérodotosz óta valóban a legzordabb észak. A 
görög fogalomtárban "Napkelet" mindig is Parthia-Perzsia és az ázsiai ún. 

"Scythia maior" (vö. a "keleti hunok" is mindig a fehér hunok!). Ez utóbbi az 
antik ismeretek szerint sosincs szárazföldi összeköttetésben a Volga-vidékkel, 
csak a Kaukázuson át. Vartan örmény geográfus is Atil folyót említ az eftali- 
ták és tochárok vidékén. Szogdiát és Hyrkániát pedig éppen az a Khoraszán 
köti össze, ahonnan viszont El Bakri X. századi arab író származtatja a hun- 
garusokat (mindezeket lásd később bővebben). Tehát Teofilaktosz 550 körül 
emlegetett ogórjai, uarchonjai és (igazi) avarjai azonosak Mihály pátriárka 
wugurjaival, akik tehát 585 körül a Káspi-tavat délről megkerülve a Kauká- 
zuson keresztül jutottak Európába a kazárokkal és bolgárokkal együtt. Ezt 
a mozgást ettől kezdve a Nyesztor-krónikából követhetjük nyomon: a kazá- 
roktól először a bolgárok jöttek a Dnyeper irányába, majd a fehér ugorok 
a 600-as években (azaz a ogór-várhun avarok), ugyanezen időben jöttek az 
(igazi) avarok is, majd a besenyők, utánuk pedig a fekete ugorok (azaz a 
kazároknál hosszabban időzött wugurok), már Oleg idejében. (Mindezt lásd 
később részletesebben.) Ez nem kevesebbet jelent, mint hogy Árpád népe 
azonos Teofilaktosz ogórjaival, Mihály pátriárka wugurjaival és a Nyesztor- 
krónika ugorjaival (akik a közlés szerint éppen a kazároktól jöttek, éppúgy, 
mint korábban a bolgárok), továbbá a magyar őshaza a dél-káspi régióban 
van, és a magyarok édestestvérei a kazárok, bolgárok és avarok! 

(Némelyek persze elfogadják az ugorok dél-káspi eredetét, ám ők azt 
mondják, hogy ezek nem a magyarokkal azonosak, csupán valamikor ván- 
dorlásuk közben csatlakoztattak gyepűnépként bennünket. Az út során az- 
tán ezek az igazi ugorok érdekes módon mind elfogyatkoztak, csak éppen a 
gyepűnép nem, aki aztán a megörökölt ugor név alatt érkezett a Kárpát- 
medencébe. Ugyan már kérem: a dél-káspi eredetű ugorok hogyan csatlakoz- 
tathattak volna urali népcsoportot, ha sohasem jártak az északi tajgában? 
Vagy: ha valahol délebbre vették föl a magyarokat, akkor ugyan ki lehetett 
volna, aki eredetileg délre sodorta őket, ha az avarok, ugorok, szabirok mind 
dél-káspi eredetűek? És egyáltalán: milyen esemény irthatta ki az úgymond 
"igazi" ugorokat, meghagyva a gyepűnép-magyarokat és nekik örökségül jut- 
tatva az ugor nevet?! S különben is: ha a magyarok csak gyepűnépe voltak 
azon ugoroknak, akik szintén úgymond csak gyepűnépei voltak a kazároknak, 
akkor ez a "gyepűnép gyepűnépe" ugyan hogyan tölthette volna be a Kárpát- 
medencét s válhatott volna Európa legerősebb katonai hatalmává?!?! S egy 
"gyepűnép gyepűnépe" vezérének hogyan lehet húszezer lovasnyi állandó kí- 

3.3. A kazárok és fehér hunok nyelve 


A fehér hunok és kazárok (ill. testvérnépeik) közötti kontinuitás ténye nem- 
csak igazolást nyer a népmozgásokat leíró és az etnikai jellegzetességeket fel- 
vonultató kútfőkből, hanem maga is bizonyító erővel lép föl a fehér hu- 
nok és szkíta elődeik nyelvének lokalizálásában; persze feltéve, hogy magát 
a kazárok nyelvét nyelvcsaládi hovatartozás szempontjából képesek leszünk 
behatárolni. 

A hivatalos történettudomány a kazárokat a türkökkel szinte teljesen azo- 
nosnak veszi s nyelvüket is türknek állítja lenni. Az "ex cathedra" megkér- 
dőjelezhetetlenségébe burkolózó hivatalos nyelvészeknek nem egy álmatlan 
éjszakájukba került, hogy eme nézethez "bizonyítékokat" csűrjenek-csavarja- 
nak. Németh Gyula például a Sárkhel fővárosnév khel tagját elemezvén (ne 
feledjük: maga a név görög és arab torzításban maradt ránk!) ékesen ecseteli 
a türk és csuvas párhuzamokat (pl. kil mint ház), ami nem is volna baj, 
ha meg nem feledkezne a magyar hely szóról, ami helyneveinkben amúgy is 
gyakran szerepel. Nem szólván arról, hogy bizánci forrásból pontosan tud- 
juk, hogy Sárkhel jelentése Fehérhely, s hogy egy Sárhely név mint magyar 
helységnév teljesen természetes, amelyet eleink éppen fehér hely, királyi hely 
jelentéssel értenének. Ilyen világos értelmezési lehetőség mellett a türk-csuvas 
párhuzamok egyedüli erőltetését nem tudom másnak tartani, mint rosszin- 
dulatnak. 

De nem szükséges, hogy a kazárok türk eredetének cáfolatát fillérenként 
kolduljuk össze. Az a nép, amely Teofanész és Mihály pátriárka tanúsága 
szerint a Kaukázuson keresztül jött Európába (Zakariás rétor szerint pedig a 
Kaukázusban élt), nem lehetett eredendően azon nép kötelékében, amely a 
Volgán áttörve zúdult Európára, pontosan ugyanabban az időben. Ugyanak- 
kor nem csak törzsi kötelékekről, hanem a beszélt nyelvről is vannak forrás- 
adatok. Ezek jobbára arab közlések, s — hogy lássuk ezek bizonyító erejét — 
az alábbi néhány bekezdésben nem támaszkodunk a Mihály pátriárka tudó- 
sításából amúgy is következő kazár-magyar testvériség tényére. 

Ibn Fadlan, Istahri és Ibn Haugal arab írók világosan megírják, hogy 
"a kazárok nyelve különbözik a türkökétől és a perzsákétól, sőt minden 
más nép nyelvétől külön áll”. Tudnunk kell, hogy ezen írók a törökkel mint 
népnévvel tényleg az Altáj-vidéki török népeket jelölték. Igaz, hogy a ma- 
gyarokat is töröknek nevezték, de csak magyarázólag ("ezek törökök"), ám a 
szóbanforgó leírásokban az altáji népeknek a névmeghatározása is török. A 
magyarok neve itt basğirt. Ha pedig Ibn Haugal képes leírni, hogy "a kazárok 

nem hasonlítanak a türkökhöz”, akkor ez a közlés legalábbis azon türkökre 
biztosan vonatkozik, akiket elsődlegesen, népnév szerint is töröknek nevez 
(azaz az altáji türkökre). Emiatt pedig szóba sem kerül, hogy a kazárok az 
altáji türköknek közeli rokonai lettek volna. Az itt csak másodlagos kérdés, 
hogy ebbe a közlésbe a magyarok is beleértendők-e. 

De kössük még egy kicsit az ebet a karóhoz, mert a hivatalos tudomány 
ugyancsak alapvetőnek tartja a kazárok türk voltát. Midőn Istahri a Irans- 
oxania-i népeket felsorolja, az igazi törököket (oguzokat, karlukokat stb.) 
is természetesen sorra veszi, s mindegyiket nagy alapossággal kitárgyalja. 
Horezm nyelvéről viszont azt írja, hogy különálló (a felsorolt török népek 
mellett!), éppúgy, mint a kazároké. (El-Mugaddasi szerint: "Horezm nyelve 
érthetetlen.") Tehát biztosan az igazi türk nyelvektől különböztette meg a 
kazár nyelvet is. 

Mindenesetre a magyar nyelv, illetve annak esetleges X. századi testvér- 
nyelvei sokkal inkább estek a "nehéz" és "érthetetlen" kategóriába az arab írók 
számára, mint az általuk nagyon is jól ismert igazi türk nyelvek. Ebből a 
szemszögből teljesen nyilvánvaló, hogy a fenti közlések "török" megjelölései 
az igazi türk nyelvekre vonatkoznak. Vö.: 

El-Bakrı arab földrajzíró Az országok és utak könyve c. művének 9. Töre- 
dékében a kárpát-medencei onogurokról (al-Unqaluš; szomszédaik a bajorok, 
csehek, oroszok, besenyők és bolgárok!) azt írja, hogy "Khoraszánból vándo- 
roltak ki". Valószínű hát, hogy a kazárok, a magyarok és a horezmiek nyelve 
ugyanazon egy ok miatt "érthetetlen" 

Tehát a kazárok nyelve valóban a török és iráni nyelvektől különálló 
nyelv. Ezt a különálló nyelvet még Németh Gyula is a magyarral kényte- 
len azonosítani (A honfoglaló magyarság kialakulása, 1991.). A kazár nyelv 
ugyanakkor természetesen nem rokontalan, ám rokonaival együtt a VII-VIII. 
századra nyelvi szigetté kezd válni az elhatalmasodó török, perzsa és arab 
tengerek között. Istahri és Ibn Haugal szerint "Bulgár nyelve olyan, mint a 
kazárok nyelve", Joszef Ben-Gorion héber író és József kazár király levelei- 
ben (lásd az első szakaszfüggeléket) pedig a kazárok rokonnépeként találjuk 
a bolgár mellett többek között az avart, szabirt és ungárt. Pont azon népe- 
ket, akiknek eredetét a nyelvészek részéről annyi bizonytalanság lengi körül. S 
pont azon népeket, amelyeket egy sor IV-V. századi kútfő Iranszkaukáziában 
említ, mégpedig szintén testvérnépekként (lásd az 5. szakaszt). Természete- 
sen karlukok, kirgizek, tatárok és egyéb igazi türk népek nem szerepelnek a 
rokonnépek felsorolásában. 

Mindezzel összecseng Bíborbanszületett Konstantinosz azon tudósítása, 

amelyben a kazár kabarok nyelvét a magyarokéhoz képest dialektusnak ne- 
vezi (7... a turkokat a kazárok nyelvére megtanították, és mindmáig megvan 
ez a dialektusuk") (De administrando imperio, 39. fejezet). A "dialektus" 
megjelölés itt nem vonatkozhat oly távoli nyelvrokonságra, mint a magyaré és 
töröké. Egyébként is, a tömbökben élő kabarok türk nyelvének valami formá- 
ban meg kellett volna őrződnie — már ha tényleg türk nyelvűek lettek volna. 
De ennek semmi nyoma. Ezért az ilyetén kétnyelvűséget még Németh Gyu- 
láék is elutasítják. (A honfoglaló magyarság kialakulása, 1991.) Sőt László 
Gyula szerint: "Eléggé megbízhatóan ismerjük a történeti Magyarország XI. 
századi népességét ... ... két nagyobb tömegű népességgel számolhatunk: a 
központi területeken sűrű magyar lakosság él, az erdős vidékeken, leginkább a, 
peremeken pedig szlávok. Kisebb töredékekben török nyelvű és német nyelvű 
népek is kimutathatók, de csak elenyésző százalékban." (László Gyula: 
"Emlékezzünk régiekről ..." Képes Történelem, Móra Ferenc Könyvkiadó, 
Budapest, 1979. Lásd ugyanezt később is.) Márpedig török nyelvű kabarok 
esetén három török nyelvű törzs bizony nem volna "elenyésző százalék"! 

Ugyancsak Ibn Fadlan és Istahri közli, hogy a kazárok kétfélék: egy részük 
mintha csak Indiából való volna, a másik rész pedig fehérbőrű, szépségük 
és arányos alkatuk szembeszökő (A birodalmak útvonalainak könyve). E 
jellemzéseknek bizony egyike sem török-tatárokra vonatkozik! 

A kazár a vele rokon népekkel együtt tehát se nem török, se nem iráni, 
hanem külön nyelvcsaládot képez, s e nyelvcsalád őshazája mindenképpen va- 
lahol a Kaukázustól délre keresendő. A kazárok nyelvének mindeddigi nyomo- 
zásában ezideig még nem használtuk ki a Mihály pátriárka és Zakariás rétor 
már említett közléseiből amúgy is szükségszerűen következő kazár-magyar 
testvériséget (lásd fentebb), hogy ugyanazt a dolgot egymástól független ér- 
vekkel is alátámasszuk. Most viszont kimondhatjuk, hogy a kazár-magyar 
testvériség ténye teljes összhangban áll a fentiekben elhangzottakkal s azokat 
a bizonyosság erejével tölti meg. Van tehát egy transzkaukáziai eredetű kazár- 
bolgár-magyar nyelvcsalád. Tekintettel e népek nagyszámú voltára és azon 
adatra, hogy az eftalita birodalom területéről származnak, azt kell monda- 
nunk, hogy a kazár-magyar nyelv mindeképpen a fehér hun birodalom egyik 
fő nyelvének számított (már ha egyáltalán többnyelvű birodalom volt). Más, 
korábban említett bizánci, indiai és kínai források pedig magukat a fehér 
hunokat különítik el mind az iráni, mind a mongoloid jellegű népektől. Te- 
hát maguknak a fehér hunoknak és szkíta elődeiknek nyelvét is elsősorban e 
kazár-bolgár-magyar nyelvcsaládon belül kell keresnünk. Sőt a szkíták régi és 
nagyszámú volta miatt e nyelvcsaládot egyenesen szkítának illik neveznünk. 

Ezen nyelvcsaládhoz képest a "finnugor" népek csak távolabbi nyelvrokona- 
ink, a törökök pedig még távolabbiak (etnikai értelemben pedig fordítva). 

Ezek nem felszínes konklúziók, mert az arabok nem felszínesen vizsgálták 
meg a velük érintkezésben élő népek nyelveit. Például Birumi közlése, mely 
szerint a bolgárok és szabirok a türk és kazár nyelv egy sajátos keverékét 
beszélik, arra mutat, hogy az arabok elég árnyaltan megkülönböztették az 
egymással rokon kazár, bolgár és szabir nyelveket. Ezen közlésből arra is 
következtethetünk, hogy a kazár nyelv jócskán különbözhetett a türktől (hi- 
szen Biruni a kazárt és a türköt alapnyelvnek tekinti más, kevert nyelvekhez 
képest), ugyanakkor kétségtelen kölcsönhatásba került vele. Összhangban 
mindazzal, amit a magyar nyelvről tudunk ... 

5 hogy még jobban kitapogassuk a szóbanforgó arab közlések árnyalt és 
bizonyos voltát, szemléljük meg tüzetesebben Ibn Haugal tudósítását: "Az 
igazi kazárok nyelve elkülönül úgy a türkökétől, mint a perzsákétól" (Ve-l 
khazar el-khullasz liszánhum ghair (ghér) liszân et-turk ve-l-fârszije). 

Tehát a Kazár Birodalomban beszéltek türk jellegű nyelv(ek)et, de az 
igazinak nevezett kazárok nem! 

De kik ezek az igazi kazárok? El Balkhi szerint a kazár fővárosban ”a 
nyugati városrész a királynak, a seregnek és az igazi kazároknak van fönn- 
tartva". Kétség nem fér hozzá, hogy a birodalom fő magváról, az eredeti 
törzsökös kazárokról van szó, akik nyelvüket Transzkaukáziából hozták ma- 
gukkal. (Valószínű, hogy eredetileg éppen a szintén "érthetetlen nyelvű"-nek 
mondott Horezm vidékéről.) Tehát az indogermán arcú történetírás minden 
Canossa-járása ellenére is megingathatatlan tényként fekszik előttünk, hogy 
a kazárság eredendően a türk és iráni népektől elkülönülő önálló népcsopor- 
tot fémjelez. Hiszen Ibn Haugal is pontosan ezt írja: ”A kazár az emberiség 
egy fajtájának neve." (Az északi népek lakóhelyei) 

(Téved tehát Németh Gyula, midőn a kazárok "semtürksemperzsa" nyel- 
vét drámai egyszerűséggel egy gyepűnépre (értsd: magyarokra) próbálja rá- 
kenni. A magyarság kazár gyepűnép szerepe egyébként is feloldhatatlan el- 
lentmondásokra vezet. A gyepűnép állítólagos kiválása után nem egészen száz 
évvel a Kazár Birodalmat megdöntik az oroszok, akik azidőtájt enyhénszólva 
nem számítottak világhatalomnak. Ugyanezen száz év alatt egész Nyugat- 
Európa moccanni sem mert a szóbanforgó gyepűnéptől való félelmében!) 

A hivatalos történészek akadékoskodása miatt egy pillanatra vissza kell 
térnünk Istahri és Ibn Haugal tudósításaira, mert ebből többen ellentmondást 
próbáltak kovácsolni, hogy ezáltal komolytalanná tegyék ezen tudósításokat. 
Az egyik információ szerint ”a kazárok nyelve különbözik a türkökétől és a 

perzsákétól, sőt minden más nép nyelvétől külön áll", a másik szerint "Bulgár 
nyelve olyan, mint a kazárok nyelve". Hát most van rokon nyelve a kazárnak, 
vagy nincsen? A válasz kulcsa abban rejlik, hogy az arab írók elég furcsán 
kezelik a "török" kategóriát. Maszúdi például az emberiséget hét fő családra 
osztja, s ebben a kazárokat is a "törökök" közé sorolja, ám a más helyen a ma- 
gyarokat is, sőt a burtasokat is! Ugyanakkor több arab író is megerősíti, hogy 
"a kazárok nyelve különbözik a türkökétől és a perzsákétól", "Bulgár nyelve 
olyan, mint a kazárok nyelve, a burtasok nyelve azonban más"; tehát itt há- 
rom, egymástól egészen eltérő nyelvről van szó, ugyanakkor mindegyik népet 
sommásan "törökké" nyilvánítják ugyanezen írók. (Ezek az "eltérő nyelvű" 
burtasok egyébként nem lehetnek mások, mint a "finnugor" mordvinok, mert 
a kazárok közvetlen északi szomszédai az araboknál a burtasok, míg Kons- 
tantinosz császárnál a mordvinok. Az arab írók fenti megállapításai tehát 
nem jelentenek egyebet, mint hogy az "ural-altáji[— török" családon belül a 
török-tatár, a magyar[—kazár-bolgár] és a "finnugor" [durtas] nyelvek három, 
jól elkülöníthető csoportot jelentenek.) A képet még zavarosabbá teszi az, 
hogy a Kazár Birodalomban vannak "igazi kazárok" és "nem igaziak", és az 
arab írók csak az előbbiek nyelvéről írják, hogy "különbözik a türkökétől és a, 
perzsákétól", tehát a Kazár Birodalomban tényleg vannak törökök. De Ibn 
Haugal világossá is teszi a képet annak közlésével, hogy "a kazár az embe- 
riség egy fajtájának neve", tehát a kazár tényleg különálló mint nyelvcsalád, 
de a családon belül vannak rokonai, például a bolgárok. Annyira azonban 
nem nagy, és annyira azonban nincs távol a töröktől ez a család, hogy azt 
az arabok a fő népcsoportok közé sorolják. (Nyugat-Európában bennünket 
is sokáig töröknek tartottak, pedig ismerték a nyelvünket. A koraközépkori 
arabokról sem kell többet feltételeznünk, mint a későközépkori germánokról.) 
Maszúdi például a fő családok felsorolásakor a sémi nyelveken belül a hébert 
ki sem emeli; pedig a héber és arab árnyalt különbségeit az arab író nyilván 
sokkal jobban ismerte, mint a török és magyar nyelvek viszonyát. A germá- 
nokat és szlávokat is egy nyelvcsaládba sorolja. A „török” is tehát egy ilyen 
tág kategória. Túlságosan átlátszó dolog ezekben ellentmondást keresni. 

A fehér hunok tehát semmiképpen sem lehettek túlnyomórészt sem török, 
sem perzsa nyelvűek. (Ezt a konklúziónkat kínai források is visszaigazolják, 
melyek szerint a fehér hunok nyelve nem hasonlít se a türkökére, se a mon- 
golokéra.) Mindez visszafelé következtetve a szkítákra is áll, bármennyire 
is szeretnék egyesek a szkítákat indogermánoknak tudni. De múlt századi 
kutatók (pl. Rawlinson) is velünk egyező eredményre jutottak: a szkíta 
nyelvmaradványok és a szumir kőtáblák alapján a szkíta és a szumir nyelv 

azonosságát állapították meg; a szumir viszont kétségkívül ragozó nyelv, te- 
hát mindeme nyelvek indoeurópai rokonítása szóba sem jöhet. Ezt a tényt 
tökéletesen alátámasztja Irogus Pompeius közlése is, miszerint a szkíták vol- 
tak Káldea (Mezopotámia) legrégibb urai. Quod erat demonstrandum. 
Mindannak szempontjából, amire eddig következtetéseinkkel — kissé köz- 
vetve — jutottunk, fontos lehet odafigyelnünk Zakariás rétor már említett tu- 
dósításának két újabb aspektusára; melyek bár elsőre kevéssé szembetűnőek, 
de következtetéseinkre a koronát tehetik föl. Először is: az V. században a 
Kaukázusban lokalizált tizenhárom nép között egyidejűleg szerepel a kazár és 
eftalita (ez tehát direkt adat a kazár-eftalita testvériségről). Másodszor: a hi- 
vatalos történetírás a magyarságot éppen az V. századtól , onogur kötelékben" 
szerepelteti, s ezek az onogurok a szabirokkal és avarokkal együtt szintén sze- 
repelnek a tizenhárom felsorolt kaukázusi nép között. Namármost a felsorolt 
népek eme nagy száma megköveteli, hogy az egyháztörténetíró az ott élő leg- 
kisebb népeket is belevegye a felsorolásba. Nota bene: a magyarok valamely 
név alatt explicite szerepelnek a felsorolt népek közt, akármi is volt közöttük 
a köteléki viszony. (Hacsak nem éppen az az igazság, hogy a magyarság több 
nép egyesüléséből jött létre a szóbanforgó népek közül. Ezesetben inkább 
beszélhetnénk arról — ha már valaki ilyeneket szeret emlegetni —, hogy az 
onogurok éltek magyar kötelékben.) Szumma szummárum: a felsorolt népek 
közt ott vannak a magyar nyelvű magyarok. Ha pedig nyelvük elütött volna 
a többi felsorolt nép (pl. kazár, szabir, onogur, avar, káliz) nyelvétől, azt 
Zakariás rétor okvetlenül közölte volna. Ugyanis mikor a bulgárokhoz ér, kz- 
emeli, hogy ők , külön nyelvvel bíró pogány és barbár nemzet". A többi tehát 
-a magyart is beleértve — ugyanazt a nyelvet beszéli. (Ha csak arról 
volna szó, hogy a bulgárok a türk nyelv egy másik dialektusát beszélik, mint 
a tizenhárom felsorolt szintén török nép, akkor igencsak furcsa lenne, ha ezt 
Zakariás rétor kiemelné, midőn a magyarok sokkal eltérőbb nyelvét említés 
nélkül hagyja!) Egyébként e felsorolt tizenhárom nép többsége később éppen 
a Kárpát-medencében csapódik le (avarok, uturgurok, kuturgurok, onogu- 
rok, ugorok, kazárok-kabarok, kálizok stb.) , amelyek ha törökök lettek volna, 
akkor a török lett volna a Kárpát-medence integráló nyelve, nem pedig a ma- 
gyar. De az a magyar lett, s egyelőre máig az. Sőt a XI. századi helynevekből 
tudjuk (Kniezsa István nyomán), hogy a Kárpát-medence a X-XI. században 
— elenyésző szigetektől és a peremvidékektől eltekintve — színmagyar nyelvű 
volt. Tehát a tizenhárom felsorolt kaukázusi nép nyelve is közel a magyarral 
azonos volt. Ezzel vág egybe — amint azt már kitárgyaltuk — Bíborbanszü- 
letett Konstantinosz közlése is, mely szerint a kazárok és magyarok nyelve 

egymástól csak dialektusban különbözött. Mindez újra csak azt jelenti, hogy 
az eftalita-kazár-bolgár családnak a magyar tényleg alapvető nyelve volt. 


3.4. Első szakaszfüggelék: A kazárok és testvérnépeik 


A kazárok etnikai és nyelvi lokalizálásában eddig részletesen csak Mihály 
pátriárka és az arab írók közléseit, valamint Zakariás rétor tudósítását tag- 
laltuk. Nem kevésbbé fontosak József kazár király (965 körül) és Joszef Ben- 
Gorion héber író (940 körül) leveleiben foglaltak (A. J. Harkavy: A kazárok- 
ról [oroszul], Szentpétervár, 1874. ill. dr. Kohn Sámuel: Héber kútforrások 
és adatok Magyarország történetéhez, Budapest, 1881.), amelyek a kazárok 
összes testvérnépét felsorolják — legalábbis a korai kazár hagyomány szerint 
levőket. 

József király levelében ez szerepel: ”Apáink nyilvántartásában azt talál- 
tuk, hogy Togarmának ( Jáfet unokájának) tíz fia volt (a nevek egy részének 
elmásolása valószínű!), akiktől egy-egy nép származott: 1. Agiór 2. Tirősz 3. 
Avór 4. Ugin 5. Bizel 6. Tarna 7. Kazar 8. Zagur 9. Balgôr 10. Szavvir 
(szabir). Mi a hetediknek, Kazárnak vagy Kozárnak fiai vagyunk." 

Joszef Ben-Gorion levele héber másolásban és arab fordításban is ránk 
maradt (sajnos ezekben is erősen valószínű egyes nevek elmásolása). A héber 
szöveg szerint: 

"Tugarma tíz törzse ezek: 1. Kozar 2. Pacinak 9. Aliganosz 4. Bulgar 
5. Ragbiga (Ragbina, Ranbona) 6. Turgi 7. Buz 8. Zabuk 9. Ungari 10. 
Tilmac (Tilmic).” 

Az arab verzió szerint: 

"Togorma tíz törzse ezek: 1. Khazar 2. Badsanag 9. Asz-alán 4. Bulghar 
5. Zabub 6. Fitrakh (Kotrakh?) 7. Nabir 8. Andsar (Ajhar) 9. Talmisz 10. 
Adzîgher 11. (az arab átírásban egy tizenegyedik törzs is szerepel) Anszuh." 

Leszámítva, hogy e népnevek többsége az eredeti alakhoz képest valószínű- 
leg erős torzítást mutat, még mindig érdekes, hogy a József király levelében 
szereplő Ugin népnév más forrásban is felbukkan. Victoris Tonnennensis 
episcopi chronica (447-567) 515-ben a Kis-Ázsiába törő szabirokat Ugni né- 
ven nevezi (cit. Th. Mommsen: Monumenta Germaniae Historica, Chronica 
minora, saec. IV. V. VI. VII., Berolini, 1892-98.). Ez annál is inkább figye- 
lemreméltó, mert József király levelében a szabir és az ugin testvérnépek; 
nem túl meglepő hát, ha egy külső szemlélő az egyikre a másik nevét hasz- 
nálja. Persze mondhatnánk, hogy az ugin az ugor (és lehet, hogy így is van), 

de lehet például, hogy az Agiór az ugor. (De mindenesetre az száz százalék, 
hogy az ugor nevű nép szerepel a felsoroltak között.) 

Joszef Ben-Gorion viszont félreérthetetlenül említi az Ungari nevet, ami 
már csak azért sem jelenthet a magyaroktól különböző népet, mert az író 
kifejezetten írja, hogy ezek közül "Ungari, Bulgar és Pacinak egy nagy folyó, 
a Duna mellett laknak" az ő korában, azaz 940 körül. 

Mindenesetre figyelemreméltó dolog, hogy a Mihály pátriárka által emlí- 
tett kazár-bolgár-wugur rokonságot e listák is megerősítik. 

Szintén figyelemreméltó, hogy a felsorolt népek közül az összes olyan, 
amely biztosan azonosítható valamely korabeli ismert néppel, az a legkorábbi 
időktől kedve a Kaukázusban vagy attól délre élt (lásd az 5. szakaszt). 

A fenti források az alánokat is a kazárok testvérnépeként jelölik meg, 
továbbá avarokat, ungarokat, turkokat. (Természetesen lehetséges, hogy 
valamelyik forrás ungar néven nem a magyarokat, hanem az avarokat ne- 
vezi, a magyarokat pedig turk néven.) Ilyen nevű népek közös kultúrkörhöz 
való tartozásáról bizánci adat is van. Mikor Kirill Konstantin szerzetes 867- 
ben Velencében az anyanyelven való hittérítés védelmében beszédet mondott, 
megemlítette, hogy sok nép már saját nyelvén magasztalja az Urat. Így az 
avarok, turkok, kazárok és alánok. (Makkay János: Indul a magyar Attila 
földjére. Közdok, Budapest, 1996.) Tudni kell, hogy a mondott időben a 
Kárpát-medencétől a Kaukázus felé menet valóban sorban pontosan az ava- 
rok, magyarok, kazárok és alánok laktak (akkoriban a bizánciak már csak 
a magyarokat hívták turkoknak). A közlés alapján ezen szomszédos népek 
mindegyikénél el volt terjedve egy anyanyelven prédikált keresztyénség, amely 
nem lehetett sem bizánci, sem római. Ez nagyon erős kultúrközösségre utal! 
Nem lehetnek tehát légből kapottak az ezen népek testvér voltára vonatkozó 
fenti adatok. 

(Ezen népek semrómai-sembizánci keresztyén voltával kapcsolatban lásd 
a második szakaszfüggeléket.) 

Egyébként mondanunk sem kell, hogy igazi török népekkel (karlukok, ki- 
makok stb.) nem találkozunk e listákon. (Az egyetlen gyanús Turgi név 
sem eredeti neve a törököknek!) Sőt Joszef Ben-Gorion kiemeli, hogy "ezek 
mindnyájan nyugaton élnek", márpedig a mai török népek ősei ezidőtájt 
mindnyájan a Káspi-tótól keletre laktak! Tehát a közlésből is teljesen vi- 
lágos, hogy a nagy káspi-ural-altáji családon belül a kazárok és rokonaik a 
török népektől határozottan különböző csoportot jelentenek. 

Ha egyébként a fenti listák népneveit szemléljük, feltűnő, hogy csak úgy 
hemzsegnek köztük az -ar, gar, -gor, -gher végződések. Ez azért érdekes, 

mert ebbe a sorba nemcsak az ungar név illik bele (mint ahogy szerepel is 
benne), hanem akár a magyar, magyer, megyer vagy magor is. Hivatalos 
történészeink persze jó előre gondoskodtak arról, hogy a köztudatba a magy- 
és -er szótagokra bontás kerüljön, ami sok idő után már természetesnek tűn- 
het. Hogy aztán senkinek ne szúrjon szemet, miszerint a magyar szó -gyar 
tagja azonos az ugor, hungar, bulgar nevek második tagjával. (Arról nem is 
beszélve, hogy az igazi török népnevek között ez a fajta végződés nem jel- 
lemző. Ezek jobbára -k, -g vagy -z végződésűek, az egyetlen ujgur a többiek 
közül egyikhez sem köthető! Ez a név pedig akár a manicheus térítéssel is 
keletre kerülhetett. Az ujgurok valamikori nyugati származását erősítik meg 
a Hszincsiangban nemrég feltárt, négyezer évnél idősebb kaukázusi eredetű 
múmiák is.) 

De a felsorolt népek testvériségére van még egy eddigiektől független arab 
adat is. Al Maszúdi arab polihisztor "Aranymezők és drágakőbányák" c. 
művének 17. fejezetében a következőket írja: 

"A kazárok s az alánok szomszédságában, köztük s a Nyugat között elte- 
rülő vidékeken négy török nemzet él, akik leszármazásukat egyetlen őstől 
eredeztetik. Ezek részben nomádok, részben földművelők; nagy a tekintélyük 
és bátorságuk; e nemzetek mindegyikének külön királya van. Mindegyikük or- 
szágának kiterjedése több napi járóföldet tesz ki; egy részüknek az országai 
a Fekete-tenger mentén terülnek el, támadó hadjárataik egészen Rómáig, sőt 
a Spanyolországgal szomszédos területekig érnek, diadalmaskodva az ott élő 
nemzetek fölött. Ezek s a kazárok királya között egyesség van, hasonlóan az 
alánok fejedelmével. Szállásaik a kazárok vidékeihez csatlakoznak. Közülük 
az első nemzetség neve y.ű.ni (vagy yağni ill. bağni). Ezzel egy másik szom- 
szédos, amelyet úgy hívnak: baggird (vagy basğirt), ennek közelében más 
nép lakik, melynek neve bağanak — ez e népek közül a legvitézebb — végül 
ez utóbbi szomszédságában megint másik nemzet lakik, melyet úgy neveznek: 
nukarda (vagy bukarda). Királyaik nomádok.” 

Megjegyezzük, hogy Maszúdi ezen művében 912-940. közötti állapotot 
rögzít. Az arabok által töröknek nevezett kategóriába a szóbanforgó jól be- 
határolt térségben csak a besenyők, úzok, avarok, magyarok és székelyek 
jöhetnek szóba (nem tudni, hogy az arabok a X. századi Magyarországot egy 
avagy két országnak tekintették; de a besenyőket is tekinthették két törzsszö- 
vetségnek). A dunai bolgárok nem jöhetnek szóba, mert őket Maszúdi egy 
más helyen már szlávoknak nevezi. Legelőször kíséreljük meg a nevezett 
népek - legalább részleges — beazonosítását. 

e Az y.ğ.nı vagy yağni nép: az első alakról a már tárgyalt ugin v. ugni 
kazár testvérnép jut eszünkbe, aki a már tárgyalt források alapján akár 
szabir, akár ugor lehet, ezesetben a magyarokra vonatkozna. Az ugin 
lehet akár úz is. A második alak egyenesen jászokra enged következ- 
tetni. A bağni alak besenyőkre utalna, de (mint mindjárt látjuk) egy 
következő népnév is besenyőket jelent, ám az is lehet, hogy két törzsszö- 
vetségből álltak. A dunai bolgárok azért zárhatók ki, mert őket Ma- 
szúdi más helyen már szlávnak nevezi. 


e A bajgird vagy basğirt elnevezést az arabok kizárólag Árpád magyarja- 
ira és a baskírokra alkalmazták; ez utóbbiak nem Kazáriától nyugatra 
laknak, tehát ki vannak zárva. A baögírdok teljes bizonyossággal Árpád 
magyarjal. 


e A bağanak nép teljes bizonyossággal besenyő. 


e A nukarda vagy bukarda népet a hivatalos történészek egyszerűen lom- 
bardnak (!) minősítik. A lombardokat azonban senki soha nem nevezte 
töröknek, továbbá a biztosan beazonosítható magyarokkal és besenyők- 
kel sem volt közös származástudatuk. A lombardok felől egyébként sem 
volna információértékű, hogy támadó hadjárataik egészen Rómágig ... 
érnek. Lombardokról tehát szó nincs. A nukarda név onogurra enged 
következtetni, a bukarda alak pedig a bolgárokra. Ez utóbbiakat már 
kizártuk, tehát ez a nép biztosan vagy várhun avar, vagy székely. 


(A lombard név egyébként arabul nukabarda. A logika finnugor császá- 
rai arra nem jöttek rá, hogy ami nukarda vagy bukarda, az biztosan nem 
nukabarda. Mint ahogy disznóvágás után lehet torozni is, borozni is, de nem 
igazán lehet toborozni!) 

Összefoglalva azt mondhatjuk, hogy a felsorolt négy nép között a ma- 
gyarok, avarok és besenyők biztosan ott vannak, s valószínűleg az úzok is 
(nem hinném, hogy Maszúdi a magyarokat, avarokat és székelyeket három 
különböző királyságnak tekintette volna). Namost ezek a kútfő szerint egy 
őstől eredeztetik magukat, aminek azért nagy a jelentősége, mert töröknek 
ugyan többféle népet is neveznek az arabok, de ha ezen belül kiemelik 
a közös származást, akkor mégiscsak nagyon valószínű, hogy igazi testvér- 
népekről van szó. (Tehát a magyarok és besenyők testvérek, ahogyan azt 
Joszef Ben-Gorion is külön kiemeli!) Továbbá: a szóbanforgó négy testvérnép 
közül legalább három szerepel József király és Joszef Ben-Gorion listáin is! 

(Pacinak, Ungari, Avôr.) Uginról nem is szólva, mint ahogy arról sem, hogy 
Maszúdi e népeket a kazárokkal és alánokkal együtt említi, akik szintén sze- 
repelnek e listákon. Újabb igazolást nyert hát, hogy a kazárok, bolgárok és 
magyarok közös eredettudattal bírtak. 


3.5. A besenyők 


Ha már a besenyőket is szóbahoztuk, némileg egészítsük is ki a róluk mon- 
dottakat. Azontúl, hogy a kazár és héber népnévlisták Maszúdi közlésével 
egyetértésben őket a kazárok, bolgárok és magyarok testvérnépeiként (tehát 
nem török-tatárokként) említik, további érvek is szólnak a besenyők török 
volta ellen. A finnugrászok jóllehet sokat fáradoztak azon, hogy a besenyő- 
ket valamely kínai forrásokban említett szibériai néppel tudják beazonosítani, 
ám hozzájuk egyáltalán köthető ókori népnevet mégis csak Baktriából tudunk 
kimutatni, nevezetesen a pasiani nevet, szakaurak, ászok és tochárok társa- 
ságában (Strabón: Geographica). A besenyőket Mirkhond perzsa történész 
az eftalita törzsek közé sorozza (Razut-uz Safa, 1832.). Az arab közlések 
pedig a besenyők eredeti vallásaként a mágushitet említik, élesen elválasztva 
ezzel őket az igazi török népektől (lásd a következő paragrafust). Maszúdi, 
József király és Joszef-ben-Gorion közléseivel teljes összhangban a Nyesztor- 
krónika is legalábbis sugallja, hogy a besenyők ugyanazon szkíta törzsből 
erednek, mint a kazárok, bolgárok, fehér ill. fekete ugorok és oborok. De 
Bíborbanszületett Konstantinosz (De administrando imperio, 37. fejezet) 
Chosroes Anosirván perzsa király önéletrajzával (Karnamag) együtt ennél 
konkrétabb adattal is szolgál: a bizánci császár a besenyők három törzsét 
kangarnak nevezi, s éppen e három kangar törzs az, amelyik előbb Perzsi- 
ában Anosirván hűbérében él, majd a VI. század közepén a Kaukázuson 
keresztül északra vonul. Tehát legalábbis e három besenyő törzs biztosan 
sem akkor, sem később nem lakhatott a Káspi-tótól északkeletre, amit a hi- 
vatalos verzió a priori állít. De mielőtt tovább szőnénk érveinket, fontosnak 
tartjuk Konstantinosz közlését szó szerint idézni. "Tudni kell, hogy a bese- 
nyők lakhelye kezdetben az Atel és Ge-ékh folyóknál volt, és szomszédaik a 
kazárok (a szövegben MaÇapot!) és az úgynevezett úzok voltak. Ötven évvel 
ezelőtt pedig az úgynevezett úzok a kazárokkal egyetértésben haddal támadtak 
a besenyőkre, s rajtuk diadalmat vévén, kiűzték őket lakhelyükről, s azt az úgy- 
nevezett úzok birtokolják mind a mai napig. A besenyők pedig menekültükben 
bolyongva letelepedésre való helyet kerestek; s így foglalták el az általuk ma is 
bírt földet, amelyen azelőtt a magyarok (Toupkot) laktak, s akiket háborúban 


40 


legyőzvén, onnan kiűztek; ott tehát (a besenyők) letelepedtek és azóta is bírják 
azt a vidéket, amint mondottuk is, ötvenöt év óta mind a mai napig." (De 
administrando imperio, 37. fejezet) 

Figyeljük meg: Konstantinosz közlésében a besenyők eredeti lakhelye az 
Atel folyó vidékén volt, ami a szintén ő általa említett — s a Dontól hatá- 
rozottan nyugatra fekvő — Atel és Kuzu (Etelköz) névpáros első tagja! (A 
második tag meg éppenséggel szinte biztosan az úzokra vonatkozik: ArEA 
KAL OvÇov!) Sok történész nem csinált gondot magának abból, hogy az Atel 
folyót a Volgával azonosítsa, jóllehet Konstantinosz azt Kazáriától nyugatra 
helyezi. Pláne, hogy a császáríró maga írja, hogy a kazár-besenyő háború e 
közlés előtt ötven évvel kezdődött, s a besenyők már azóta bírták Atelkuzut! 
Sőt mi több: Konstantinosz pontosan behatárolja, hogy a besenyők eredeti 
lakhelye az a terület, amelyet az ő korában ”a mai napig az úgynevezett úzok 
bírnak". Ez a terület pedig Kazáriától nyugatra, a szűkebb értelemben vett 
Etelköz tőszomszédságában feküdt (nyilvánvalóan egy a besenyőkkel határos 
területen, hiszen a besenyők és úzok szomszédságát Konstantinosz említi is 
a 9. fejezetben). 

Sok történésznek nem szúrt szemet az sem, hogy egyrészt a Nyesztor- 
krónika szerint a besenyők a fekete magyaroknál korábban jelentek meg a 
Dnyeper vidékén, másrészt Konstantinosz szerint a besenyők elől a magyarok 
Perzsiába és Etelközbe menekültek, s röviddel ez után a besenyők a magyarok 
etelközi szállásait is bírják. Tudniillik ezek szerint a besenyők csakis észak 
felől zádulhattak a magyarokra. Már pedig a besenyők hogyan kerülhettek 
volna a Dnyeper északi partvidékére az Urál keleti partjáról? Az ellenséges 
és rajtuk győzedelmes Kazárián keresztül aligha. Az Ural bércein át még 
kevésbbé. A volgai Bulgárián át sem, mert a bolgár vonatkozást a bizánci 
írók említés nélkül nem hagyták volna. Tehát az összes kútfővel egybehang- 
zóan a besenyőknek már korábban Kazáriától nyugatra-északnyugatra kellett 
lakniuk. Szállásaikat a kazár ellencsapás nyomán kellett kiüríteniük, s "lete- 
lepedésre való helyet keresve bolyongtak", míg egyedüli lehetőségként csakis 
délre, a magyarok szállásterülete felé vonulhattak. Így teljesen logikus, hogy 
a támadással derékon talált magyarság egyik fele nyugat felé szorult, a má- 
sik pedig kelet felé — s mivel Kazária útjukat állta, ezért a Kaukázus általuk 
egyébként jól ismert szorosaiba voltak kénytelenek húzódni. (Szóba nem jö- 
het az a verzió, hogy a besenyők, akik éppen a kazár ellencsapás nyomán 
ürítik ki állítólagos Volga-menti lakhelyüket, a bosszúszomjas kazárok irá- 
nyába meneküljenek!) 

Persze mindez nem zárja ki azt, hogy esetleg Kazáriától keletre is lehe- 

tett besenyő nevű népcsoport. (Az Oxus partvidékétől ez a terület nincs is 
olyan messze.) Ezek viszont a fentiek alapján semmi esetre nem lehetnek 
azonosak a magyar őstörténetben szerepet játszó besenyőkkel. Ez utóbbiak 
mindenképpen Transzkaukáziából érkeztek a dél-orosz síkságra ( mint ahogy 
arról Anosirván be is számol). S már csak ezért sem lehettek sem türkök, 
sem mongolok. 

Ezen besenyők török voltának továbbá ellentmond az is, hogy Árpád 
magyarjaival együtt köztudottan nagy besenyő tömegek telepedtek le Ma- 
gyarországon, ám egyáltalán feltételezhetően török eredetű helynevek csu- 
pán nyomokban fordulnak elő (lásd Kniezsa István térképét)! A besenyők 
központi szállásterületén, Tonuzoba abádi székhelyének körzetében éppúgy 
nincs törökségre utaló nyom, mint Nagyszentmiklós térségében, ahol valószí- 
nűsíthetően besenyő fejedelmi lelet bukkant elő. Még döntőbb érv azonban 
az, hogy az Etelközben és az Al-Dunánál még a XIII. században is többség- 
ben élő besenyőkre és kunokra rátelepedett oláhok nyelvében még nyomokban 
sem mutatható ki török hatás! Márpedig ez török nyelvű besenyők esetében 
elképzelhetetlen lenne. Magyar nyelvi elemek és kölcsönszavak ugyanakkor 
nemcsakhogy az erdélyi, de a regáti oláhok nyelvében is nagy számban mu- 
tathatók ki. Ugyanez áll a helynevekre: Moldvában és Havasalföldön nem 
lehet török helyneveket kimutatni, magyar nyelvből származtathatókat annál 
inkább! (Lásd: Jerney János keleti utazása a magyarok őshelyeinek kinyomo- 
zása végett Moldovába, Pest, 1844-45.) Igencsak valószínű, hogy e nevek nem 
is a magyaroktól, hanem a magyar nyelvű besenyőktől származnak. (Talán 
a csángók is besenyők, akik Etelközben megőrizték eredeti besenyő — azaz 
magyar — nyelvüket.) Azt pedig ugye, senki nem gondolja komolyan, hogy 
a Moldvában nagy tömbben élő besenyők a Kárpátokon belül élő magyarok 
hatására váltak volna nyelvükben magyarrá a X-XIII. századokban? 

(Lám, lám, a megannyi kútfő által nyújtott és teljesen egy irányba mutató 
következtetéseinkkel szemben a hivatalos történészeknek csupán az üres és 
szándékoltan pontatlan, logikailag rövidzárlatos, egymásra való örökös ke- 
resztbehivatkozásai állnak.) 


3.6. Második szakaszfüggelék: A fehér hun utódok mani- 
cheizmusa 


A korabeli forrásokból egyre-másra tűnnek ki a kazárok testvérnépeire vonat- 
kozó — egymástól független, de egyirányba mutató — olyan adatok, amelyek 

ezen népek vallásáról, hitvilágáról szólnak. Mivel e források egyrészt közve- 
tett információt hordoznak ezen népek eredetéről és vándorlásáról, másrészt 
a hivatalos történelemtanítástól elütő a végkicsengésük, ezért ezeket tüzete- 
sebben is meg kell vizsgálnunk. 

Kirill Konstantin bizánci szerzetes 867-ben Velencében az anyanyelven 
való hittérítés védelmében beszédet mondott. Ebben megemlítette, hogy sok 
nép már saját nyelvén magasztalja az Urat. Így az avarok, turkok, kazárok és 
alánok. (Makkay János: Indul a magyar Attila földjére. Közdok, Budapest, 
1996.) Tudni kell, hogy a mondott időben a Kárpát-medencétől a Kaukázus 
felé menet sorban pontosan az avarok, magyarok, kazárok és alánok laktak 
(akkoriban a bizánciak már csak a magyarokat hívták turkoknak). A közlés 
alapján ezen szomszédos népek mindegyikénél el volt terjedve egy anyanyel- 
ven prédikált keresztyénség, amely nem lehetett sem bizánci, sem római. 

Gardîzî a magyarokról a következőket írja: "Ezek a magyarok jézushitűek 
a tärkaran-ok (korhelyek, eretnekek, türkök) közül. ... A magyarok tűztisz- 
telők." 

Tehát egyidejűleg keresztyének és tűztisztelők! Ezt a két adatot a hiva- 
talos történészek általában két különböző vallásnak tudják be, amely elter- 
jedt volt a magyarok között. Ámde ebben a forrásban szereplő keresztyénség 
nyilvánvalóan nem egy bevett vallás, mert Gardízi eretneknek nevezi. Ugyan- 
akkor El-Bakri arab földrajzíró Az országok és utak könyve c. művének 9. 
Töredékében a kárpát-medencei onogurokról (al-Unqaluš; szomszédaik a ba- 
jorok, csehek, oroszok, besenyők és bolgárok!) a következőket írja: "Ők egy 
olyan nép, amelynek a magasságos Istenen kívül nincs más istensége. Az ég 
Urában hisznek és Ő az egyetlen Hatalmasság. Kerülik a disznóhúsevést és 
(felajánlást tesznek) áldozatokat mutatnak be. Ha valamelyikük elé étel kerül, 
tüzet gyújt, majd kenyere és étele legjavát megragadva a tűzbe veti, legked- 
veltebb patrónusai nevét mondva. Hisznek abban, hogy a füst az égbe felszáll 
és a hatalmas és magasztos Isten előtt a halott részére raktároztatik el, hogy 
ezáltal őt Isten előnyben részesítse. 

Ők Khoraszánból vándoroltak ki . . .? 

Tehát világos, hogy nem külön egy természetvallásról és külön egy keresz- 
tyénségről van szó, hanem a magasságos Isten tisztelői gyújtják meg a tüzet 
is. 

A tűztisztelő mágus vallás Perzsiából ered, s ugyaninnen származik a ke- 
resztyénség mágushittel rokon változata is, a manicheus keresztyénség. Egy 
apokrif evangélium szerint: 

"És elkövetkezett az, hogy mikor az Úr Jézus megszületett Betlehemben, 

Júdea fővárosában, Heródes király idejében bölcs emberek jöttek Keletről Jeru- 
zsálembe, ahogy Zarathusztra megjövendölte ... Mária fogta az egyik gyolcsot, 
amelybe a gyermeket pólyálták, és átadta nekik áldás gyanánt ... És országuk 
szokása szerint tüzet raktak és azt imádták. És belevetették a gyolcsot 

. amikor a tűz kialudt, sértetlenül vették elő a gyolcsot, mintha a tűz nem 
is érintette volna." (Hone, W., The Lost Books of the Bible, New York, 
Gramercy Books, 1979. 40. old.) 

(Érdemes odafigyelni, hogy a fentiek tanúsága szerint az első időkben 
a keresztyénséget nem kötötték jobban a mózesi valláshoz, mint Zoroaszter 
tanításaihoz, aki mellesleg méd mágus volt [Avesta, Bundahish].) 

"(Mam) ... a szellemek, valamint a Nap, a Hold, és a csillagok imádását 
is tanította." (Adam, Alfred: Texte zum Manichäismus, 2. kiadás, Verlag 
Walter de Gruyter et Co. Berlin, 1969.) 

. aki mindenekelőtt az egy Istent és Jézust hirdette! v.ö.: 

Theofilaktosz Szimokatta (Kr. u. 570 körül): "A turkok szentnek tartják 
a tüzet, a levegőt és vizet tisztelik, a Földet himnuszokkal dicsőítik, de csupán 
azt imádják és nevezik Istennek, aki a mindenséget teremtette." 

Photius bizánci pátriárka 895-ben a magyarokat nevezi manicheusnak: 
"A kijevi törökök manicheista eretnekség hívei" (I.: Vatikáni Könyvtár, "MS 
1925”, II.: Hamburgi kódex cit. J. Chrisostom Wolf: Anacdota greca, Ham- 
burg, 1923.) 

(Ezzel a közléssel összecseng a Kijevi Őskrónika azon 882-es évvel jelzett 
tudósítása, miszerint Álmos építtette a Szent Miklós székesegyházat a ki- 
jevi magyar hegyen. Photius közlése szerint a mondott időben Kijev urai a 
magyarok!) 

Gellért püspökről egy korabeli forrás: ”... adversus manicheismum quoque 
pugnat sanctus noster — a manicheizmus ellen is harcolt szentünk” (cit. Ipolyi 
Arnold: Magyar Mithologia, Budapest, 1929.) 

Egy XIII. századi magyarországi mágusper jegyzőkönyvéből: ”a tanú fel- 
sorolja a pogány keresztelést ... keresztény ifjakat is megkeresztelt a régi szo- 
kások szerint ... a régiek szertartásait végzi" (Jegyzőkönyv a bessenyő Mocha 
mágus ügyéről Szentgálott, Kassai Kódex, cit. Fehér Mátyás Jenő: Közép- 
kori magyar inkvizíció, reprint kiadás, Gede testvérek, 1999.) A régifajta 
keresztelés hagyományát Kállay Ferenc is megerősíti: ”A folyó vízbemártást 
régi magyar szokásnak írja Kreckvitz, Bihar megyében úgymond a Körös mel- 
letti Fekete tó lakosai rákokból, tojásokból, halakból, keresztelő pénzből keresik 
élelmöket, az utast, ha meg nem váltja magát, vízbe mártják, e régi ős szokást 
maga Báthori István is tiszteletben tartá. ... E szokás pogány időszaki volt, 

de czélját a haszonlesés és helybeli körülmények megváltoztatták, hajdan bi- 
zonyosan ordáliákat vagy istenítélő székét tartották ott; a fekete tónak valami 
különös erőt tulajdonítván, melybe gyanús személyeket mártogattak, hogy vét- 
keik vagy pedig ártatlanságok tisztába hozassék." (Kállay Ferencz: A pogány 
magyarok vallása, Pest, Lauffer és Stolp, 1861. 86-87. old.) 

és Anonymus: "Árpád vezér, akinek a mindenség Istene volt segítője, fel- 
övezte fegyvereit, felállította a csatarendet, azután könnyhullatva imádkozott 
Istenhez. ... megtöltötte ivókürtjét ... ama kürtre a mindenható Isten kegyel- 
mét kérte ... Szavainak végeztével minden magyar felkiáltott: Isten! Isten! 
Isten! - háromszor egymás után. Innen eredt ez a szokás, ami mindmáig 
megmaradt a magyaroknál." (Gesta Hungarorum ill. talán a Képes Krónika) 

El-Bakri arab földrajzíró Az országok és utak könyve c. művének 9. Tö- 
redékében a kazár királyról írja, hogy "valaha mágushiten volt, aztán keresz- 
tyénné lett". Ebben a szövegben a király egyik marzbánjával (marzuban) 
tárgyal, ami ismét csak Perzsiára utaló méltóságnév! A besenyők is ugyane- 
zen töredék szerint "valaha mágushiten voltak". 

Anosirván perzsa király önéletrajzában írja, hogy Zabargan fejedelem 
50000 főt számláló kangar népe a nesztoriánus keresztyénséget követte. Ez a 
kangar név — mint láttuk — a besenyőkre vonatkozik, de már csak hangzása 
alapján is mindenképpen a kazárok testvérnéplistáján szereplő népnevekkel 
rokonítható. 

Tehát a források alapján a kazárok testvérnépeinek — jelesül a magya- 
roknak -— egy része mindenképpen egy manicheus jellegű keresztyénséget kö- 
vetett, amely szoros kapcsolatban állt a tűztisztelő mágushittel. Tűztisztelő 
keresztyénséget, azt megelőzően pedig mágushitet pedig mindeme népek nem 
vehettek föl a kelet-európai sztyeppéken, csakis Perzsiában. Egyik forrás a 
perzsiai (khoraszáni) eredetet konkrétan említi is. Mindez abból az aspek- 
tusból is érdekes, hogy míg a hivatalosok részéről türknek kikiáltott kazárok 
és besenyők az arab írók szerint eredetileg is perzsiai mágushitet vallottak, 
addig az igazi török népek egészen későn, a VIII. századi manicheus té- 
rítés nyomán ismerkedtek csak meg egyáltalán dualisztikus vallással: 7... a 
toguzoguz ... hiedelmét a manicheusok szektája képezi ... valamikor pogányok 
voltak és hit dolgában követett útjuk olyan volt, mint a különböző török faj- 
táké, egészen addig, amíg a dualista ördögök egyike közibük nem vetődött és 
hímes-mázas beszéddel szemük elé nem tárta a világban észlelhető ellentétet" 
(Maszúdi: Aranymezők és drágakőbányák, 15. fej.). Tehát a kazároknak és 
besenyőknek mitológiájukat tekinve sincs közös gyökerük a tatárokkal, kar- 
lukokkal, tokuzoguzokkal és a többi valóban török néppel. 

4. Avarok, székelyek, magyarok 


A továbbiakban az előző fejezetbeli gondolatot folytatjuk, csakhogy a hang- 
súly a kazárokról mindinkább az avarokra, majd a székelyekre és magyarokra 
tevődik át. József kazár király már tárgyalt népnévlistája, ill. Mihály szír 
pátriárka szintén tárgyalt tudósítása Teofilaktosz Szimokatta avarokról tett 
közlésével együtt (hogy a Nyesztor-krónikát már ne is említsük) tekinve egy- 
mástól független adatokat szolgáltat afelől, miszerint a kazárok, bolgárok és 
(várhun) avarok egyazon területről származnak, nevezetesen a fehér hun bi- 
rodalom területéről. Más jelek is afelé mutatnak, hogy a Kárpát-medencei 
avaroknak közük van a kazárokhoz. Anonymus a Gesta Hungarorumban 
Ménmarót népét kozárnak nevezi. Persze utalhatna itt Anonymus bolgá- 
rokra (hiszen számtalan forrásadaton keresztül igazoltuk már, hogy a kazárok 
a bolgárokkal testvérek), de a bolgárokat is néven nevezi. S mivel kazár nevű 
birodalomról nem tudunk a Kárpát-medencében, a kozár megjelölés csakis 
etnikai utalású lehet. Persze az is előfordulhat, hogy a kozár név éppen arra 
utal, miszerint a bolgárokhoz nagyon közeli, de velük mégsem azonos etni- 
kum élt a Kárpát-medencében. Konklúziónk szempontjából ez már szinte 
nem is számít: midebből arra következtethetünk, hogy a Kárpát-medence 
honfoglalás előtti lakossága részben ugyanolyan nyelvű kellett, hogy legyen, 
mint az előző fejezet A kazárok és fehér hunok nyelve c. alfejezete szerint a 
kazárok, bolgárok — és magyarok. De erre vonatkozólag nem csak az eddigi 
érveinkre támaszkodhatunk. 


4.1. Avar-magyar folytonosság 


Az eddigi érveink mindenesetre teljesen afelé mutatnak, hogy az avarok és 
magyarok testvérnépek, azaz Árpád honfoglalói a Kárpát-medencében test- 
vérekre leltek. Mindkét képlet fehér hun eredetű volt, s ugyanazon dél-káspi 
kultúrkört képviselte. Az eddigi érveinket messzemenően megerősítik nem- 
csak a magyar emlékezet és a nyugati krónikások, hanem Teofilaktosz Szimo- 
katta és az orosz Nyesztor-krónika részben már idézett közlései is, továbbá 
a nyelvészet következtetései és a korabeli helynevek is. A magyar emlékezet 
például nem tud semmiféle impériumváltásról Árpádék bejövetelével kapcso- 
latban, az avarkori lakosságot éppúgy "magyar nemzet”-nek tartja, mint a 
későbbit. Pázmány Péter például így ír: "Mikor azért az magyar nemzet má- 
sodszor kijöve Szkítiából, Krisztus Urunk születése utáni 744-ik esztendőben, 
az Atilla halála után 903 esztendővel: csakhamar azután Carolus Magnus az 

magyarokra jöve és Szent Mártonnak segítségével az magyarokat meggyőzé, 
az keresztény hitre téríté, Fejérvárott az Boldogasszony szentegyházát építé 
és abban katolikus papokat hagya. De azután ismét pogányságba esének." 
(Felelet, 1603. Pázmány Péter válogatott művei, Budapest, 1994. 18. old.) 

Azon felvetést, miszerint Nagy Károly a 790-es években Pannóniában már 
"magyarok"-kal háborúzott (ez a frank-avar háború néven közismert), alátá- 
masztja azon frank krónikás-adat, amely Sárvár nevű városunkat 791-ben 
és 805-ben is mai magyar nevén (Sarwar) nevezi. (Dr. J. Böhmer: Regesta 
cronologico-diplomatica Karolum, Frankfurt am Main, 1833. 17. és 24. old.) 
De Pázmányénál sokkal korábbi adatunk is van: Kun László királyunk a 
cseh Ottokárt fenyegető, 1276-ban írott levelében visszakövetel több királyi 
jelvényt (két koronát, jogarokat és egy remekmívű csészét), "amelyeket Atilla 
óta Magyarországon őriznek”. ("Nichilominus promittens rex Boemie me- 
morato regi Ungarie omnem thesaurum et ornatum reddere, quem aliquando 
amita ipsius regis Ladizlai asportaverat, videlicet duas coronat, ceptra, amp- 
horam preciosam et alia multa et incomparabilia chledonia regis Atyle.” Con- 
tinuatio Praedictorum Vindobonensium an. 1276.) 

A nyugati krónikások is egyértelműen avar-magyar folytonosságról be- 
szélnek: "Avares quos modo Ungarios vocamus” (Widukind, Lib. I. cap. 17 
(895-ből)) ..."Avari, qui dicuntur Ungari” (Annal. Fulden.) ”A delemin- 
cusok felfogadták az avarokat ... ezek, miután sok öldöklést vittek véghez 
Sazoniában ... szembetalálkoztak a magyarok másik seregével, akik azzal 
fenyegették őket, hogy háborút indítanak barátaik (a delemincusok) ellen ..." 
(Annalista Saxo 908-ból, Monumenta Germaniae Hist. SS.) 

Teofilaktosz Szimokatta az általa uar és chunni néven nevezett (ál)ava- 
rokról korábban már idézett művében írja, hogy: 7... az összes ogórok ... 
ez a nép leghatalmasabb volt mind lélekszámát, mind harckészültségi fokát 
tekintve. Ezek keleten laknak, ahol a Til folyó halad át, amelyet a turkok 
Feketének szoktak nevezni. E nép legrégibb vezetőinek neve Uar és Chunni 
volt. Róluk nyerték elnevezésüket egyes fajtájukbeli (ogór) népek, akiket uar 
és chunni nevekkel illetnek." (VII. 7,7-8,6) Mindez azt jelenti, hogy egyrészt 
a népes és hatalmas ogórok semmiképpen nem azonosíthatók a gyéren lakott 
tajga egy törzsével sem; másrészt az Északkelet-Perzsiából kiindult várhun 
avarok eredeti neve voltaképpen ogór (vagy ugor). Tehát az ogórok perzsiai 
eredetűek! 

(Egyesek a Til folyót kapásból a Volgával azonosították, ami már csak 
azért is abszurdum, mert a uarchonok a VI. századig Hyrkánia azaz Var- 
kana vidékén éltek, ami a Káspi-tónak a Volgához képest éppen az ellentétes 

oldala. Pharb-i Lázár szerint 450 körül ugyanitt terült el Abarország. A 
kök-türkök egyébként 550 körül érték el a Volgát, tehát a "urkok Feketének 
szokták nevezni" megjelölés már csak ezért sem igen vonatkozhat rá. Sú- 
lyosabb érv azonban, hogy Teofilaktosz Szimokatta már idézett műve szerint 
"a szkítákról, akik Baktria, Szogdia és a Fekete folyó tájékán élnek” e Fe- 
ketefolyó — távol a Volgától — valahol Szogdia közelében folyik, amelyet 
így a türkök valóban már korábban ismerhettek. De Teofilaktosz az először 
említett helyen is kiemeli, hogy ez a Til folyó napkeleten folyik. Márpedig 
a keletrómai birodalomból nézve egész Kelet-Európa egyértelműen észak, s 
ez a terület a görög terminológiában már Hérodotosz óta valóban a legzor- 
dabb észak. A görög fogalomtárban "Napkelet" mindig is Parthia-Perzsia és 
az ázsiai ún. "Scythia maior" (vö. a "keleti hunok" is mindig a fehér hunok!). 
Ez utóbbi az antik ismeretek szerint sosincs szárazföldi összeköttetésben a 
Volga-vidékkel, csak a Kaukázuson át. Tehát e legutóbbi közlés is éppen azt 
erősíti meg, hogy az ogórok-uarchunok a dél-káspi régió egy kiterjedt népcso- 
portját jelentik a VI. század közepéig. |Teofilaktosz Szimokatta: VII. 9,12.] 
Megjegyzendő, hogy Vartan XIII. századi örmény geográfus így emlékezik 
az egykori ázsiai Szkítia viszonyaira: "Szkítia, melyet más néven Turknak 
mondanak, Atil vizétől Imaus (Himalája vagy a Hindukus) hegyéig terjed, 
tartományai és népei: tochárok, eftaliták és más barbár népek." [Saint 
Martin Memoires sur I Armenie, 448. old.] Ez az Atil sem lehet a Volga, 
hiszen valamerre Tocharisztán vidékén kanyarog. Ez az Atil valószínűleg Te- 
ofilaktosz Til folyójával azonos. Megjegyezzük még, hogy olyan vélemény is 
lábra kapott, mely szerint a szóbanforgó Til folyó valahol az Altáj vidékén 
folyna. Ez viszont csakis azon tájékozatlan körökben bír életképes lenni, ahol 
még azon kútfőket sem ismerik, amelyek a uarchunokat Perzsia határvidékére 
lokalizálják. Sok szót nem érdemes rá vesztegetni.) 

Namost mivel egyrészt a várhunok az eftalita birodalom részét képezték, 
másrészt Teofilaktosz szerint az ogór nép részét alkották, ezért arra kell kö- 
vetkeztetnünk, hogy a fehér hunok azonosak az ogórokkal. Annál is inkább, 
mert Teofilaktosz szerint az ogórok nagyszámú nép (akiknek a várhunok csak 
egy részét alkotják), Song-Yün kínai zarándok egy korábban idézett közlése 
szerint pedig a városlakó fehér hunok "a világ négy tájáig, egészen Khotánig 
a leghatalmasabb és legszámosabb nép”. Tehát e közlések ugyanazon képlet- 
ről szólnak, az ogór-ugor megjelölés eredendően a fehér hunokra vonatkozik! 
Az ugor névről persze tudnunk kell, hogy a későbbi forrásokban kizárólag 
magyarokat jelöl. Ez újabb súlyos érv a latban a magyarok fehér hun ere- 
dete mellett. Az avar-ugor közös megjelölés nyomán ugyanakkor tovább is 

haladhatunk. 

Amint már egy korábbi paragrafusban kifejtettük, az említett ogórok azo- 
nosak a XII. századi Mihály pátriárka által említett wugur néppel, akik a 
közlés szerint éppen az ogórok földjéről kiindulva, a Káspi-tavat délről meg- 
kerülve a kaukázusi kapukon át jutottak Európába. Ezekről a wugurokról 
ugor név alatt már a kijevi Nyesztor-krónika is beszámol. (Félreértés ki- 
zárva, mert mindkét közlés a szóbanforgó népet kazárok és bolgárok társa- 
ságában említi a VI. és VII. század fordulóján.) Nézzük most konkrétan a 
Nyesztor-féle krónika szövegét: 

"Mikor pedig a szláv nép — mint mondottuk — a Duna mellett élt, a szkí- 
táktól — mégpedig a kazároktól — jöttek azok, akiket bolgároknak neveznek, és 
letelepedtek a Duna mentén, és a szlávok elnyomó: lettek. Majd ezután a 
fehér ugorok jöttek és örökölték a szlávok földjét, miután elkergették a fran- 
kokat (vlakhokat?), akik azelőtt foglalták el a szlávok földjét. Ezek az ugorok 
ugyanis Hérakleiosz császár korában jelentek meg, aki megtámadta Khoszrou 
perzsa császárt. És ebben az időben tűntek fel az oborok is, akik harcoltak 
Hérakleiosz császárral, és kishíján el is fogták. Ez a nép harcolt a szlávokkal 
is, s le is győzték a szlávok közé tartozó duléb-okat (szlovénokat?), asszonya- 
ikat pedig megerő szakolták; és a szóbeszéd szerint mikor egy obor útrakelt, 
nem lovat, hanem három, négy vagy öt nőt fogott be a kocsija elé. Így igázták 
le teljesen a duléb-okat. Az oborok magasak és gőgösek voltak, de az Isten 
haragjában elveszté őket, hírmondójuk sem maradt; és ma is megvan az orosz 
közmondás: "elveszni, mint az oborok”, azaz utód, örökös nélkül meghalni. 
Őutánuk érkeztek a besenyők, majd később a fekete ugorok vonultak Kijev 
mellett Oleg idejében." 

Ebből már első olvasatra is a következőket jegyezhetjük meg: 


1. A krónika az avarokat megkülönbözteti a VII. századi fehér magyarok- 
tól. Tehát a krónikásnak valami oka volt a VII. századi honfoglalókat 
a VI. századi avaroktól is megkülönböztetve magyarnak tartani. Ez 
bizony erős érv amellett, hogy a VII. századi fehér ugorok valóságos 
magyarok voltak! (Mellesleg a történészek tekintélyes része csupán a 
Nyesztor-krónika nyomán úgy gondolja, hogy az avarok — a VII-VIII. 
századiak is! — a magyar honfoglalásig teljesen felszívódtak. Eltekintve 
attól, hogy ez önmagában is abszurdum, fel kell hívnunk a figyelmet, 
hogy még a Nyesztor-krónika sem állítja a klasszikus értelemben vett 
avarok megsemmisülését, csak a VII. század előtti avarokét.) 


2. A krónika a kazárokat szkítáknak nevezi egy olyan korban, amikor ez 

az elnevezés már nem általánosan használatos a sztyeppei népekre. Ha 
törökök lettek volna, valószínűleg annak nevezte volna őket. 


3. A krónika megerősíti a kazár-bolgár testvériséget, sőt illeszkedik Mihály 
pátriárka közléséhez (aki a bolgárokról való közlését az Al-Dunához 
vonulással fejezi be, emez pedig éppen azzal kezdi), ahonnan a wugur 
nevű testvérnép — ha csak erre e két közlésre támaszkodunk — vagy a 
fehér ugor, vagy a fekete ugor, de inkább mindkettő.) 


Ami mindebből számunkra pillanatnyilag is a legfontosabb, az az, hogy 
a krónika szerint a magyarok legalább két hullámban szállták meg a Kárpát- 
medencét: a VII. század közepén és a IX. század végén. 

Szláv jövevényszavaink is amellett tanúskodnak, hogy a magyarság jó- 
val Árpád előtt érintkezett nyugati szlávokkal (ó-szlovénokkal). Vámbéry 
Ármin A magyarság keletkezése c. könyvében (Budapest, Franklin- Társulat, 
1895. 111-116. old.) példák hosszú sorával igazolja, hogy a magyar nyelvben 
található szláv szóegyezések szinte kizárólag az ó-szlovén nyelvvel egyeztethe- 
tők, csehvel, szlovákkal vagy mai délszlávval nem; márpedig a X. században 
számottevő szlávság (már-még) nem élt a Kárpát-medence belsejében. A mai 
magyarországi szlávok ősei csak jóval később kezdtek beszivárogni az ország 
területére. Makkay János történész (Indul a magyar Attila földjére, Közdok 
Budapest, 1996. 98-103. old.) lényegében megismétli Vámbéry érveit, de 
egy további fontos momentumot is kiemel: A magyarság kazár kapcsolatai 
révén nyilván nagyon jól ismerte a zsidókat, mégis a rájuk vonatkozó mai 
zsidó szavunk egészen bizonyos, hogy Kárpát-medencei, honfoglalás előtti 
szláv átvétel. 

A helynevek ill. temetők vallomásait illetőleg pedig idézzük László Gyu- 
lát: "Eléggé megbízhatóan ismerjük a történeti Magyarország XI. századi 
népességét. Ennek a korszaknak pompás számvetését készítette el a Szent 
István Emlékkönyvben (1938) Kniezsa István. Dolgozatának címe: Ma- 
gyarország népei a XI. században, és a szöveget egy szemléletes térkép 
kíséri. Ebből kiderül, hogy az Árpád-kor első századában két nagyobb tömegű 
népességgel számolhatunk: a központi területeken sűrű magyar lakosság él, 
az erdős vidékeken, leginkább a peremeken pedig szlávok. Kisebb töredékek- 
ben török nyelvű és német nyelvű népek is kimutathatók, de csak elenyésző 
százalékban. 

Ez a térkép az alapja a továbbiaknak. A szerző ugyanis észrevette, hogy 


2 


Árpád magyarjai nem szállták meg mindazokat a területeket, ahol előzőleg 

a griffes-indások éltek, hanem részben kikerülték őket, s nyilván azért, mert 
azok sűrűn lakott területek voltak. Eszerint a X. századi Magyarországon 
a magyar helyneveket mutató területeket két nép népesítette be: Árpád ma- 
gyarjai és a griffes-indás kései avarok. Persze ebből az is következik, hogy a 
griffes-indásoknak magyarul kellett beszélniük, hiszen egyébként hogyan ad- 
hattak volna szállásaiknak magyar neveket! Téves tehát korábbi történé- 
szeinknek az a véleménye (mert valóban csak vélemény volt, semmiféle adat 
nem bizonyította!), hogy amennyiben avar maradékok éltek volna a honfogla- 
láskor, azok már elszlávosodtak volna. Az avarok lakta területeken elég ritkán 
akadunk egy-egy szláv helynévre, a helynevek döntő többsége magyar! 

A 670-ben bejött késő avarok, azaz onogurok nyelve nagyrészt már magyar 
kellett hogy legyen. E feltevés mellett egy sereg más érv is szól. Láttuk már, 
hogy a külföld minket nem magyaroknak nevez, hanem az onogur népnévből 
képzett kifejezésekkel illet (ungar, hongrois, ungur, venger stb.); azt is tud- 
juk, hogy 670-ben onogur törzsek telepedtek Pannóniába, egyidőben a dunai 
Bolgárország megalapításával. Hogy az onogurok népe már magyar lehetett, 
bizonyítja temetőink embertani anyaga is: a mai magyar nép jórészt a kései 
avarok leszármazottja!” (László Gyula: "Emlékezzünk régiekről . . ." Képes 
Történelem, Móra Ferenc Könyvkiadó, Budapest, 1979.) 

Ha valaki — és ezt már mi mondjuk — azon egyetlen szóbajöhető kifogást 
támasztaná a fenti elmélettel szemben, miszerint a leletek alapján a griffes- 
indások és Árpád honfoglalói nem pontosan ugyanúgy öltözködtek vagy te- 
metkeztek, az vegye figyelembe, hogy például a székelyek már a IX. század- 
ban Árpád magyarjaival megegyező nyelvet beszéltek, de — tömbben élvén — 
még a XX. században is a többi magyartól elütő viseletük, zenéjük, szoká- 
saik vannak. Persze mind a székelyek, mind a magyarok néprajza ugyanazon 
közép-ázsiai eredetre mutat, de a délkelet-káspi árnyalatok különbözősége a 
Kárpát-medencében is megmutatkozik. 

Láthatjuk tehát, mily nagyszámú érv szól az avar-magyar folytonosság 
mellett. Ellene ugyanakkor soha senki semmilyen épkézláb érvet nem tudott 
felhozni — pusztán vogul gyököket. Ámde ezek ellenérveit is tökéletesen 
semmivé teszi a korábbi érveink által kirajzolódó szkíta-eftalita-kazár nyelvi 
folyamatosság, sőt annak csak számbavehető lehetősége is. Az avar-magyar 
kontinuitást a továbbiakban tényként kell kezelnünk. 

(Szégyen-gyalázat, hogy ebben az évben (2000) a millenniumot ünneplők 
állnak a kozmopolitákkal szemben, holott igaz magyaroknak kellene felállniuk 
a millenaristákkal szemben. Hiszen legalább tizenhárom és fél évszázada ez 
az ország a mi országunk: Hungária.) 

4.2. (Anonymus vallomása) 


E szakasz címét azért tettük zárójelbe, mert Béla király névtelen jegyzője a 
legnagyobb jóakarattal sem nevezhető kútfőnek (az egész dolgozat folyamán 
ódzkodtunk magyar krónikások adataira támaszkodni). Most mégis hozzá 
fordulunk, mert abban, amiben tanácsát kérjük, nem állt érdekében az igaz- 
ságot elfordítani. Ugyanis Anonymustól azt kérdezzük, hogy kik lakták Er- 
délyt, Bihart s a Temesközt a honfoglalás előtt és után, egészen István király 
koráig. S jóllehet Anonymus válasza eddigi gondolatmenetünk szempontjából 
nem lehet perdöntő, az mégis megnyugtathat, hogy leírása a mi következte- 
téseinkhez jól illeszkedik, míg a hivatalos történetírás ide vágó állításaitól 
antagonisztikusan különbözik. 

Anonymus szerint a honfoglalás előtt Erdélyben a blak Gyalu volt az 
úr, Biharban a kozár (és , bolgár módra kevély") Mén-Marót, a Temesköz 
és a Marosszög vidékén pedig Galád vezér. (Galád vezér népét Anonymus 
nem nevezi néven, de írja, hogy serege blakokból, bolgárokból és kunokból 
állt.) Aztán Anonymus leírja, hogy Gyalu népe urának választotta Töhö- 
tömöt (azaz ugyanott élt tovább, mint annakelőtte), Mén-Marót királysága 
lényegében változatlanul megmarad a magyar impériumon belül, Galád vezér 
is életben marad. Sőt Galád utóda, Ajtony Magyarország egyik legnagyobb 
hatalmú ura István korában, aki szinte egyenrangú riválisa Árpád utódának. 
Mindez azt jelenti, hogy Erdély, Bihar, a Temesköz és a Marosszög területén 
még István korában is javarészt azok a népek éltek, mint a honfoglalás előtt. 
Namost a hivatalos verzió szerint ezek túlnyomórészt török és szláv nyelvű 
népek voltak. (Sőt a honfoglalókkal bejött, állítólag török nyelvű kabarok 
és besenyők is az ő etnikai tömbjeiket gyarapították.) Ehhez hozzávéve azt, 
hogy Erdélynek az elmúlt ezer évben folyamatosan fennállt a külön státusza, 
és amúgy is nagy erdőségek választották el az anyaországtól, törvényszerűen 
következik az, hogy Erdély a középkor végén még mindig túlnyomórészt török 
nyelvű. Mármint ha következtetésünk kiindulása helyes volt. Ám — mint jól 
tudjuk — Erdély a XVII. századig a legtisztább magyar nyelvterület, sőt Kni- 
ezsa István térképe szerint már a XI. században is szinte kizárólag magyar 
nyelvű. Mit jelent ez? Azt, hogy Erdélyben, Biharban és a Temesközben már 
a honfoglalás előtt is túlnyomórészt magyarajkú népek éltek. Tehát — midőn 
Anonymusra nem is akarunk támaszkodni, csupán az általunk valóságosnak 
tartott eseményeket visszaigazoló kapcsolódási pontokat keresünk — meg kell 
állapítanunk, hogy Anonymus adatai is az avar-magyar etnikai folytonos- 
ságot támogatják. Arról nem is beszélve, hogy Anonymus a Biharban élő 

magyarajkú népet kazárnak (kozárnak) nevezi. 


4.3. Székelyek a honfoglalás előtt 


A székelyeket a hivatalos történészek nagyobb része vagy egy eredetileg török 
nyelvű népcsoportnak állítja lenni, vagy eredendően magyarnak, de ezesetben 
azt mondják, hogy ők is Árpáddal jöttek be. 

A székely és magyar népi emlékezet mindehhez képest azt mondja, hogy 
a székelyek Atilla népének maradékai, akik a Kárpát-medencében megérték 
Árpádék bejövetelét. Tény, hogy a székelység magát mindig a magyartól 
külön nemzetnek tartotta (s ezt a trianoni tragédiáig büszkén is vallotta). 
Tudnunk kell azt is, hogy a régi magyar krónikák a honfoglaló magyarságot 
nem etnikai, hanem politikai egységként tekintették s ezen értelemben a szé- 
kelyeket élesen megkülönböztették a magyaroktól. Természetesen szó nincs 
arról, hogy ezen forrásadatok etnikai kölönbözőségre is utalnának. 

A székelyek mindig is a legtisztább magyar nyelvet beszélték. Ha törökök 
lettek volna, akkor — nagy tömbben élvén — megőrizték volna a magyarnál 
sokkal egyszerűbb török nyelvüket. Pláne, ha tudjuk, hogy a XIII. századtól 
kezdve folyamatosan a székelyek közvetlen szomszédságát mindinkább nem 
magyar, hanem német, oláh és török nyelvű népek foglalták el! S a székelység 
a legutóbbi időkig nem keveredett még a magyarokkal sem! De Székelyföl- 
dön még csak nyoma sincs a törökségnek. Sőt inkább a székelyek az egyik 
legarchaikusabb magyar nyelvet beszélik. Sőt mi több: a székely helynevek, 
ha lehet mondani, a magyarországiaknál is magyarabbul hangzanak a mai 
fül számára. Vegyünk például mintát egymással szomszédos magyarországi 
ill. székelyföldi falvakból: Bölcske, Madocsa, Harta, Pataj, Kömlőd, Or- 
das, Paks, Géderlak illetve Illyésmező, Parajd, Sófalva, Pálpataka, Korond, 
Kalonda, Firtosváralja, Farkaslaka, Kecset. Mindkét mintában van azonnal 
érthető és nem elsőre érthető név is; de szembetűnő, hogy a székely helyne- 
vek között sokkal nagyobb a mai beszélt nyelven érthető nevek aránya, mint 
a magyarországiak között (a választás véletlenszerűségét a helyek szomszé- 
dos voltával igyekeztünk biztosítani). Nyugodtan kimondhatjuk hát, hogy a 
székelyek soha nem voltak török nyelvűek. (Kniezsa István már említett tér- 
képe is kizárja egy, a székelységhez hasonló nagyságú török nyelvű etnikum 
jelenlétét a XI. századi Magyarországon.) 

Ettől független dolog az, hogy a székelység a hétmagyartól független po- 
litikai képlet volt, s ez a függetlenség jogilag 1848-ig fent is állt. A magyar 
királyok pedig Székelyföldnek nem adtak volna külön jogokat — éppen az ős- 

foglalásra hivatkozva! — ha az ősfoglalásnak nem lett volna alapja. A honfog- 
lalás utáni legkorábbi magyarországi írásos források a székelyeket, kunokat, 
besenyőket mindig egymás mellett említik, mint külön politikai képleteket. 
Tehát a székelység a magyaroktól különálló, de a magyarokéval egyező nyelvű 
testvérnép volt kezdettől fogva, akik a honfoglaló magyaroknál már sokkal ko- 
rábban a Kárpát-medencében éltek. A székelyeknek volt egy Kövér-fiai nevű 
ága, s nagy bizonyossággal mondható, hogy e név a 600 körül fennállott Don- 
vidéki Onogoria utolsó kagánjának, Kuvratnak fiáról, Küverről vette erede- 
tét. Márpedig Küver népe már a VII. században a Kárpát-medencébe vonul, 
míg Árpád népe még a IX. században is attól keletre tartózkodik; tehát a 
székelység e nyom alapján is a hétmagyaron kívüli képlet. Az 1848 előtti 
krónikákban és jogi szövegekben egyébként is a nemes székely nemzet min- 
dig megkülönböztetve szerepel a nemes magyar nemzettől. (S míg a magyar 
nemzet fogalmába jobbára csak a nemeseket értették bele, addig a székely 
nemzetbe a legkisebb székely is beletartozott! A székelyek között nem volt 
jobbágyság. Sőt egy székely közmondás szerint nemessé tehet a király, de 
székellyé csak az Isten.) 

Visszatérve Kniezsa István könyvére: a szerző maga is érezte azt az ellent- 
mondást, ami következtetései és a hivatalos álláspont között húzódott; s hogy 
meneküljön ebből a harapófogóból, azt kényszerült állítani, hogy a székelyek 
eredetileg törökök voltak, ám "már a pogánykorban magyarul beszéltek", sőt 
"igen valószínű", hogy csatlakozásuk valahol a régi haza területén történt. 
Csakhogy mindezt eddigi érveink, emellett a kútfők, a magyar krónikák és a 
népi emlékezet egyöntetűen kizárják. 

A köztudatban az él, hogy a nincs olyan honfoglalás előtti külföldi kútfő- 
adat, amely a székelyeket a Kárpát-medencében saját nevükön említené. Pe- 
dig hát dehogyis nincs. 

Ibn Ruszta, Gardîzî és El-Bakrı arab írók egybehangzóan említenek a IX. 
századi etelközi magyarok szomszédságában egy szkl-bolgár nevű népet (a 
magyarok a besenyők és szkl-bolgárok között laknak, tehát e szkl-bolgárok 
Kárpát-medenceiek!). A hivatalos történészek nagyobbik része az őket említő 
mondatokat a baskírokra és volgai bolgárokra érti, emiatt tüzetesebben meg 
kell vizsgálnunk e kútfőket. 

Ibn Ruszta szerint: ”A besenyők országa és a szkl-bolgárok országa között 
a magyarok határai közül az első van. A magyar pedig a turkok egy fajtája. 
Vezérük 20000 lovassal vonul ki. ... Országuk nagy, egyik határa eléri a 
Fekete-tengert." Gardîzî változatában: ”A bolgárok országa és a szkl-ek kö- 
zött, akik szintén bolgárok, van a magyarok országa." 

El-Bakri szerint (Az országok és utak könyve, 9. Töredék) pedig: "Meg- 
emlékezés a magyarok (mahfarrya, maggarwa) országáról: Ők a besenyők 
országa és a Bulgáriához (.akariya v. Bulkarwya, az sincs kizárva, hogy ez 
Hungária, azaz Avarország!) tartozó SZKL (Ask.l) vidéke között laknak.” 

E legutóbbi idézetben elejétől fogva az etelközi magyarokról (mahfarrya, 
maggarwa) van szó. Tehát Baskíria szóba sem jöhet. Másrészt Bulgáriát is 
egy olyan országként említi, amelynek fennhatósága más vidékekre is kiter- 
jed. Tehát ez sem lehet a volgamenti Bolgárország, mert erről külön emléke- 
zik meg ugyanezen töredékben, mondván, hogy "kisszámúak, mintegy ötszáz 
család." Tehát mindenképpen a magyar-bolgár, és nam a baskír-volgai bol- 
gár szomszédságról van e helyeken említés. A szkl-bolgárok pedig ezesetben 
egy, a IX. században a Kárpát-medencében élő népcsoport. 

Szóval akár tetszik egyeseknek, akár nem, a szkl-bolgárok bizony széke- 
lyek! 

Más kérdés, hogy Gardízi miért nevezi őket bolgároknak (ha egyszer máig 
töretlenül magyarnyelvűek). A korábban felhozott érveink alapján valószínű- 
leg azért, mert a IX. században egy magyar nyelvű és habitusú népcsoportot 
csupán nyelve és szokásai még nem definiáltak automatikusan magyarrá, hi- 
szen a bolgárok is valaha ugyanezen nyelvvel és habitussal éltek! 

A magyar-bolgár-kazár testvériség melletti korábbi érveink pedig most 
már minden, a székelység eredetére vonatkozó bizonytalanságot eloszlatnak. 
A székelyek — éppúgy mint a magyarok — Szkítiából, a szakák, dahák, madák 
földjéről és népéből, a fehér hunok birodalmából származnak, s ugyanazon 
anyanyelv az örökségük. Sőt igencsak valószínű, hogy a perzsa átírásban 
fönnmaradt szaka népnév eredetije a székely nevezetben élt tovább, hason- 
lóan a mada népnévé a magyarban. (Például Tolna megyében vannak Szé- 
kely nevű falvak — e neveknek persze nincs közük az erdélyi székelyek XX. 
századi történelméhez —, de ugyanitt Szakály és Szokoly nevű települések is 
vannak. Ez a tény fölerősíti azt a gondolatot, hogy e helynevek a székely 
népnév egykori párhuzamos alakjait hordozzák, ami így még valószínűbbé 
teszi a szaka névvel való azonosságot.) Mindkét nép a Kaukázuson áttörve 
Dél-Oroszországba, majd végül a Kárpát-medencébe jutott. A székelyek az 
V., VI. vagy VII. században, a magyarok nagyobbik része pedig vagy a VII. 
század közepén, vagy a IX. század végén, vagy pedig mindkét alkalommal 
jelentős népességgel. 

5. Függelék: Az avar-szabir-onogur vonulás út- 
vonala 


Priszkosz rétor 463 körül beszámol egy nagy népmozgásról. Eszerint az ava- 
rok egy bizonyos Óceán melletti népek által lakhelyükről elűzetve maguk 
előtt űzik a szabirokat, ők pedig az onogurokat, ugorokat, saragurokat, s 
e legutóbbiak a vonulás nyomán a Kaukázus északi előterébe kerülnek. A 
VI. században pedig Teofilaktosz Szimokatta számol be avarok és álavarok 
mozgásáról (s ez utóbbiakat az eftalita várhunokkal azonosítja). E népmoz- 
gásokat két okból is meg kell vizsgálnunk. Először is: az a feltevés, hogy ezek 
a vándorlások Nyugat-Szibérián és az Urálon keresztül történtek, az egyetlen 
lehetőség az "uráli magyarság Dél-Oroszországba juttatására". Ha e feltevés 
megdől, akkor vele dől annak lehetősége is, hogy a szabirok és onogurok uráli 
népelemeket "sodorjanak volt magukkal". Másodszor: a népmozgások útvo- 
nala kétségkívül be tudja határolni, hogy a szóbanforgó avarok, szabirok, 
onogurok voltaképpen honnét származtak. 

A hivatalos történettudomány az V. században nyugatra vonuló avaro- 
kat a Kína északi határvidékéről származó zsuan-zsuan néppel azonosítja. 
Ezen azonosítás célja a Nyugat-Szibérián keresztüli útvonal tartani tudása, 
indoka pedig a zsuan-zsuanoknak a 458-ban a kínaiaktól elszenvedett ve- 
reséget követő állítólagos fejvesztett menekülése nyugati irányban. Ennek 
azonban semmi történeti alapja sincs. Ligeti Lajos írja: "Téves, hogy 458- 
ban a zsuan-zsuanokat a kínaiak annyira megverik, hogy azok hazájukba nem 
mernek visszatérni. Visszatérnek, és 552-ig zavartalanul ott is maradnak..." 
(A magyarság őstörténete, szerk. Ligeti Lajos, Akadémiai Kiadó, Bp. 1986, 
66-67. old.) Ha viszont nincs szó nagymérvű vereségről, akkor arról sem 
lehet, hogy ijedtükben elfutnak az Uralig, aztán vissza, csupán hogy egy 
sor népet Szibériából Európába szorítsanak (ezek a népek pedig egészen a 
Kaukázusig(!) meg se álljanak). 

Tehát az V. századi avarok nem zsuan-zsuanok, és senkinek semmi oka, 
nincs egész Szibériát végigszántatni velük egy prekoncepciós történettudo- 
mány kedvéért. 

Másfelől igenis bőven rendelkezünk adatokkal az avarok V. századi tar- 
tózkodása felől. Pharb-i Lázár örmény író Abarországot 450 körül Hyrkánia 
tőszomszédságába helyezi: 

"Izdegard országlásának 16-ik évében temérdek hadi erővel táborba szállt a 
chusok ellen; Örményország egyházi és világi nagyjait rabszíjra fűzve, Hyrká- 

nián és Abarországon keresztül mindenütt magával hurcoltatván ... szemlét 
tartván az általa kitűzött helyen Abarországban örmény, ibér, albán és más 
hadak felett ...” (Lazarus Pharbus (Parpecus, Parpeci): Historia Armeniae 
338-485. Longlois, 1869. ill. Pátmuthjun hajoc. Tiflisz, 1904.) Eliseus 
Vardapet kortárs örmény író szintén ugyanitt említi Abarországot: ”A ki- 
rály országlása tizenhatodik évében táborba szállt a chusok ellen és hadseregét 
Hyrkánián keresztül Abarországba vezette ... gyalog és lovas csapataitokat 
gyűjtsétek azonnal össze, és siessetek Abarországba, ott seregemmel egyesü- 
lendők" sőt egy helyütt még ugyanazon a néven ( abarniai) említi a Hyrkánia 
tőszomszédságában élő abarokat, mint Sztrabón (aparniai) sok száz évvel 
korábban (Lukácsy Kristóf: A magyarok őselei, hajdankori nevei és lakhelyei 
eredeti örmény kútfők nyomán, Kolozsvár, 1870., 62-63. old.)! Ezek az aba- 
rok nyilvánvalóan azonosak Priszkosz rétor abarjaival. (Felhívjuk az Olvasó 
figyelmét, hogy a fenti idézetek pontosan ugyanarra az időpontra vonat- 
koznak, amelyben a zsuan-zsuanok éppen a kínaiakkal hadakoznak, 
a mondott Abarországtól mintegy háromezer kilométerre!) 

Mellesleg a Nyugat-Szibéria mellett érvelők egyik kedvenc adu ásza (csak 
hogy lássuk: milyenek is ezek az "érvek"), hogy a Priszkosz tudósításában 
szereplő avarokat egy bizonyos Óceán melletti népek űzik el lakóhelyükről. 
Namármost a Káspi-tó nem lehet "óceán", tehát a Csendes-óceánról van szó 
— érvelnek ők. Hiszen északra tájolt látómezejükben a Perzsa-öböl vagy az 
Arab-tenger meg sem jelenik. (Egyébként az Óceán szóhasználat egyáltalán 
nem feltétlenül jelent nyílt tengert. A bizánciaknak mindenesetre a Csendes- 
óceánról lehetett a legkevesebb ismeretük.) Márpedig dél-káspi népeket a 
Perzsa-öböl partjáról könnyű megtámadni — tizedakkora távolságból, mint 
Ural-vidéki népeket a Csendes-óceán partjáról! (Lásd lentebb is.) 

Teofilaktosz Szimokatta pedig a VI. században tudósít ún. álavarokról 
és ún. "igazi" avarokról is. Az "álavarokat" a uarchunnak nevezett néppel 
azonosítja. Hogy ezek sem zsuan-zsuanok, hanem egy jólmeghatározott dél- 
káspi képlet, arra vonatkozólag álljon itt az alábbi néhány tudósítás: 

"Ezért is a mi korunkig álavar néven különböztetnek meg (amint helyesebb 
is így nevezni őket), egyik részük eredetileg uar, a másik pedig chunni nevű. 
... Ezek keleten laknak, ahol a Til folyó halad át, amelyet a turkok Feketének 
szoktak nevezni. E nép legrégibb vezetőinek neve Uar és Chunni volt. Róluk 
nyerték elnevezésüket egyes fajtájukbeli (ogór) népek, akiket uar és chunni 
nevekkel illetnek." (Theophylactus Simocatta: Corpus Scriptorum Historiae 
Byzantinae. B.G. Niebuhrii C.F. Bonnae, 1834.) 

(Egyesek a Til folyót kapásból a Volgával azonosították, ami már csak 


57 


azért is abszurdum, mert a uarchonok a VI. századig Hyrkánia azaz Var- 
kana vidékén éltek, ami a Káspi-tónak a Volgához képest éppen az ellen- 
tétes oldala. Procopios a VI. században még Hyrkániában jelzi az eftalita 
fehér hunokat. Pharb-i Lázár szerint 450 körül ugyanitt terült el Abaror- 
szág. A kök-türkök egyébként 550 körül érték el a Volgát, tehát a "turkok 
Feketének szokták nevezni" megjelölés már csak ezért sem igen vonatkoz- 
hat rá. Súlyosabb érv azonban, hogy éppen Teofilaktosz Szimokatta mondja 
a már idézett műve más helyén: ”a szkítákról, akik Baktria, Szogdia és a 
Fekete folyó tájékán élnek”, tehát e Feketefolyó — távol a Volgától — va- 
lahol Szogdia közelében folyik, amelyet így a türkök valóban már korábban 
ismerhettek. De Teofilaktosz az először említett helyen is kiemeli, hogy ez 
a Til folyó napkeleten folyik. Márpedig a keletrómai birodalomból nézve 
egész Kelet-Európa egyértelműen észak, s ez a terület a görög terminológiá- 
ban már Hérodotosz óta valóban a legzordabb észak. A görög fogalomtárban 
"Napkelet" mindig is Parthia-Perzsia és az ázsiai ún. "Scythia maior" (vö. a 
"keleti hunok" is mindig a fehér hunok!). Ez utóbbi az antik ismeretek szerint 
sosincs szárazföldi összeköttetésben a Volga-vidékkel, csak a Kaukázuson át. 
Tehát e legutóbbi közlés is éppen azt erősíti meg, hogy az ogórok-uarchunok 
a dél-káspi régió egy kiterjedt népcsoportját jelentik a VI. század közepéig. 
Megjegyzendő, hogy Vartan XIII. századi örmény geográfus így emlékezik az 
egykori ázsiai Szkítia viszonyaira: "Szkítia, melyet más néven Turknak mon- 
danak, Atil vizétől Imaus hegyéig terjed, tartományai és népei: tochárok, 
eftaliták és más barbár népek.” [Saint Martin Memoires sur l’ Armenie, 448. 
old.] Ez az Atil sem lehet a Volga, hiszen valamerre Tocharisztán vidékén 
kanyarog. Ez az Atil valószínűleg Teofilaktosz Til folyójával azonos. Megje- 
gyezzük még, hogy olyan vélemény is lábra kapott, mely szerint a szóbanforgó 
Til folyó valahol az Altáj vidékén folyna. Ez viszont csakis azon tájékozatlan 
körökben bír életképes lenni, ahol még azon kútfőket sem ismerik, amelyek 
a uarchunokat Perzsia határvidékére lokalizálják. Sok szót nem érdemes rá 
vesztegetni.) 

"Úgy látszik, ez nemcsak mendemonda, mert e két törzs (az uar és chunni) 
valóban együtt élt Irán északi határán, s egyikük, a chunni, azonos volt a 
fehér hunokkal ...” (László Gyula: "Emlékezzünk régiekről", Képes Történe- 
lem, Móra Kiadó 1979.) 

"Az eftaliták hun nép és annak is neveztetnek, de az általunk ismert hunok- 
kal nincsenek összeköttetésben, mert nem határosak s nem is laknak azokhoz 
közel, hanem Perzsia északi határánál, ahol Gorgo nevű város van ... Az 
eftaliták nem nomádok, mint a hunok többi népe, hanem már régóta békés 

földművelőkként élnek. ... A hunok közül egyedül ezek fehérbőrűek, az ar- 
cuk sem rút ... az eftalita hunok népe, akiket fehéreknek neveznek ..." 
(Procopius: ex recensione Guil. Dindorfii Vol. I-III. Bonnae 1833.) 

”.. Nephtalitas Hunnos ...” (Theophanes Chronographia an.467 [5967]) 
”.. Unnos Albos nomine, qui et Nephtalitae ..." (an 468 [5968]) 

"Iustinos uralkodásának negyedik esztendejében a turkok követsége Bizáncba 
jött selyemárukkal és egy a császárnak szóló levéllel ... Vajon a heftaliták vá- 
rosban laknak avagy falvakban? (Így feleltek a követek:) Uram, ez a nép 
városlakó, városokban lakik ... Tehát — szólt közbe a császár — ti nyilván vala- 
mennyi városukat elfoglaltátok? — Úgy van — felelték a követek ...? (Menander 
Protector Fragm. 18., Excerpta de legationibus, ed. C. de Boor, 450-452.) 

".. az avarok magvát az eftalita birodalom "var" és "hun" nevű törzsei 
alkották ..." (Altheim, F.: Geschichte der Hunnen, I. kötet) 

Tehát az "álavarok" semmiképpen sem zsuanzsuanok. De vegyük na- 
gyító alá Teofilaktosz "igazi" abarjait is. Teofilaktosz egyértelműen valahova 
Baktria- Tocharisztán területére helyezi az "igazi" abarokat, midőn a türk in- 
vázió utáni területüket a türköktől ezerötszáz mérföldnyire, India határ- 
vidékére lokalizálja (Theophylactus Simocatta: Corpus Scriptorum Historiae 
Byzantinae, VII.7. B.G. Niebuhrii C.F. Bonnae, 1834.). A Himalája megkö- 
zelíthetetlensége miatt ez a határterület egyes-egyedül az Indus vidéke lehet. 
Az Altáj felőli nagy népmozgás elől az Indus vidékére ezez az abarok valóban 
csakis valahonnan Hyrkánia határvidékéről kerülhettek. Egyébként Teofilak- 
tosz megemlít ezen a területen egy Taugast nevű fényes nagyvárost, s ez a 
Taugast a koraközépkor perzsa-arab misztikus hiedelemvilágában is előfordul, 
tehát a kérdéses hely is — mint amelynek névadása az arab-perzsa mitológiával 
azonos gyökerű — valahol az Eufrátesz és az Indus között kellett, hogy legyen. 
Egyébként Teofilaktosz szerint "a Taugast tájékán tanyázó barbárok alkotják 
a legharciasabb és legszámosabb népet." Három mondattal később vi- 
szont: "A kagán új hadjáratot indított és az összes ogórokat leigázta. Pedig 
ez a nép leghatalmasabb volt mind lélekszámát, mind harckészültségi fo- 
kát tekintve." Ugyanazok a jelzők, ugyanazok a szófordulatok! (Teofilaktosz 
szerint az ogóroknak csak egy kis része futott Európába, tehát a többség 
huzamot lehetetlen nem észrevenni, márpedig e felsőfokú jelzők kizárólagos 
hatályúak. Tehát a ”Taugast tájékán tanyázó barbárok" azonosak a "népes", 
"hatalmas" ogór népcsoporttal. Ezt az azonosítást megpecsételi Teofilaktosz 
kortársának, Song-Yün kínai zarándoknak a perzsákkal szomszédos város- 
lakó fehér hunokra vonatkozó korábban már idézett s az előbbiekkel hajszálra 

egyező terminus technikusa: "A világ négy tájáig, egészen Khotánig a leghatal- 
masabb és legszámosabb nép”. Tehát a Taugast környéki ogórok éppenséggel 
fehér hunok voltak! Ezek területe tényleg Indiával határos a mondott idő- 
ben s ezen a területen tényleg elképzelhető egy, a perzsa-arab mitológiában 
szereplő nagyváros. (Egyesek a Kína északi határán élő tabgacs nevű törzs te- 
rületével azonosították ezt a fényes várost, ami nem csak azért skandallum, 
mivel egy népnevet nem illik összekeverni egy "fényes város" nevével — s a 
tabgacsoknak nem volt Taugast nevű nagyvárosuk! —, de Teofilaktosz szerint 
"a Taugast tájékán tanyázó barbárok alkotják a legharciasabb és legszámosabb 
népet". Namost ha a tabgacsok alatt a kínaiakat értenénk, akkor ők a bizánci 
terminológia szerint nem "barbárok", ha pedig nem a kínaiakat, akkor meg ép- 
penséggel nem a tabgacsok "alkotják a legharciasabb és legszámosabb népet", 
akikről egyébként is láttuk, hogy ogórok, tehát nem kínaiak! Teofilaktosz 
egy mukri nevű népet is említ a kérdéses Taugast vidékén, az Altáj vagy 
Észak-Kína vidékén viszont egyetlen olyan nép sincs, amelynek nevéből akár 
a legvadabb torzítással is kijöhetne a ”mukri”. Azonban éppen az Industól 
nyugatra az ominózus időben volt egy Makran nevű tartomány, arról nem is 
beszélve, hogy a ”mukri” akár az un(ulgri többszörös torzítása is könnyen le- 
het! Egyébként amúgy sem érdemes erre a "Kína északi határvidéke" teóriára 
túl sok szót esztegetnünk, hiszen eszerint Kína északi oldalára az avarok a 
türköknek mintegy szembemenekültek volna. Arról nem is beszélve, hogy 
a hivatalos verzió szerint az avarok eleve Kína északi határvidékéről mene- 
kültek el — ugyanoda érkezvén, tehát ez igazi "fából vaskarika", tökéletesen 
kiforgatva Teofilaktosz Szimokatta szavait. Ám ez is mihaszna: Kína a VI. 
században ugyanis még távolról sem határos Indiával, tehát erre az amúgy is 
abszurd "Taugast—Kína" verzió sokadik cáfolatára tényleg ne vesztegessünk 
több szót. Fogadjuk csak el a Taugast név közelkeleti-középkeleti erede- 
tét. A Kínával való azonosításnak bármilyen szerteágazó irodalma van is, az 
mind-mind a modern kor prekoncepciózus szüleménye, a kortárs irodalom- 
ból ilyesmit lehetetlen kicsikarni.) Tehát Teofilaktosz is pontosan ugyanazt 
erősíti meg, mint Pharb-i Lázár és Eliseus Vardapet. 

Szintén VI. századi, Mari Amu manicheus térítő útinaplójában 520 kö- 
rülről származó adat, hogy Khorászán tőszomszédságában terül el Abaršáhr, 
azaz Abarország (Henning, W.: Mittelalterliche Iranica). Ez ugyanaz a terü- 
let, amelyről az V. századi örmény írók és a kortárs Teofilaktosz Szimokatta 
is beszámolnak. 

Az avarok után most vegyük szemügyre a szabirokat és onogurokat. 

Eltekintve attól, hogy a 2. szakaszban tárgyaltak szerint szinte az írás 

kezdetei óta folyamatosan adatolható egy szabar, szabir nevű nép jelenléte a 
transzkaukáziai térségben, lényeges momentum az, hogy Priszkosz rétor neve- 
zetes tudósítása előtt egészen közvetlenül is vannak megbízható adataink 
a szabirok és onogurok Kaukázus-vidéki tartózkodásáról. Stephanus Byzan- 
tinus például 400 körül közli, hogy "A Szapeir-ok a Pontus (Fekete-tenger) 
vidékén lakó nép, akiknek nevét jelenleg 6 betűvel Xaßerpes alakban ejtik.” 
(De Urbibus. Scyth. 265.) Zakariás rétor szír nyelven fönnmaradt (450-491 
közötti időszakot feldolgozó) egyháztörténetében pedig a Kaukázusban egy- 
más mellett említi az onogurokat, ugorokat, szabirokat, bolgárokat, kuturgu- 
rokat, abarokat, kazárokat, saragurokat, kálizokat és eftalitákat, mint Quar- 
dusat (Theokletész) örmény püspök által az V. században megtérített népe- 
ket (Zacharias Rhetor Scholasticus: Historia Ecclesiastica Zachariae Rhetor 
vulga adscripta XII. 7. E. W. Brooks, 1924. ill. Ahrens-Krüger, 1899.). E 
közlésben továbbá mindeme népek a Káspi-kapukon belül vannak lokalizálva 
(márpedig eme népek midőn úgymond Nyugat-Szibériából a Fekete-tengerig 
leszánkáztak, nemigen értek rá egy éles kitérőre a Káspi-kapuk mögé, hogy 
ott gyorsan megtéríttessék magukat, majd tovább rohanjanak a Don-Azovi 
térségbe lehetőleg úgy, hogy a távolról kukkoló Priszkosz rétor mindebből 
semmit se vegyen észre). Mindezeket további kútfők is megerősítik. 

Ammianus Marcellinus római író a IV. század közepén Dagesztánban em- 
líti a szabirokat (Rerum gestarum libri XXXI.) . 

A 700 körül író névtelen Ravennai Geográfus a Meotisz és Kubán vidé- 
kén említi Patria Onogoriát, hozzátévén, hogy ezt az adatot a IV. századi 
Libaniosból meríti. (Ravennai Geográfus, ed. Pinder-Parthey, — Pinder, M. 
- Parthey, G., Ravennatis Anonymi cosmographia et Guidonis geographica, 
Berlin, 1860.) 

Tehát az onogurok a 300-as években a Meotiszban tartózkodtak. Ehhez 
jól illeszkedik Agathias VI. századi bizánci író közlése egy Onogur nevű kol- 
chiszi erődről, amely az író szerint az onogurok egy hajdani vereségének 
emléke (Agathias, ed. Bonn, 146.; Niebuhr, B. G.: Corpus Scriptorum His- 
toriae Byzantinae. Bonnae, 1828.). Megjegyzendő, hogy a nyugat-szibériai 
verzió szerint az onogurok soha nem járhattak volna Kolchiszban! (A Kau- 
kázus Kolchisz fölötti gerincén keresztül amúgy is nagyon nehéz az átjárás, 
Nyugat-Szibériából menekülőben nem lehet oda csak úgy átruccanni és ott 
évszázados történelmi emlékeket hagyni!) 

De szó szerint ugyanezt erősíti meg Iordanes gót püspök a VI. század 
közepén, aki régebbi forrásokra hivatkozva úgy tudja, hogy az onogurok már 
nagyon régóta lakják a Meotisz és Pannónia közti térséget : ”A hunugurok 

. első tartózkodási helye Szkítiában a Mäotis-tó mellett volt, a második My- 
siában, Thraciában és Daciában, harmadik a Pontus- (Fekete-)tenger fölött, 
majd ismét Szkítiában." (Iordanes: De origine actibusgue Getarum (Getica) 
V. 37.) Ez a tudósítás csakis úgy érthető, hogy már Atilla korában is a 
Pontus körzetében éltek. 

Mindezen adatokat H. W. Haussig is kimerítően tárgyalja 1953-as dol- 
gozatában, s végső konklúziójában maga sem hagy kétséget afelől, hogy az 
avar-szabir-onogur népmozgások a Káspi-tó déli partja mentén és a Ka- 
ukázuson keresztül történtek. (Haussig, H. W.: Theophylakt’s Exkurs über 
die skythischen Völker, Byzantion, 1953.) Tehát a szabirok 463 körül egyál- 
talán nem Nyugat-Szibériából törtek be Kelet-Európába, mert már jóval 
korábban a Kaukázus vidékén laktak. Az avarok csak a Káspi-tó déli oldalán 
vonulhattak — az örmény kútfők szerint egyébként is itt volt Abarország — s 
így szorították a szabirokat és onogurokat a Kaukázuson keresztül Délkelet- 
Európába. (A közhiedelemmel ellentétben Nyugat-Szibériában a mondott 
időből semmilyen, a szabirokra utaló névanyag nem mutatható ki. A Szibir 
név első ismert előfordulása a XIII. századból való! Az is így: Ibir-Sibir.) De 
van még kútfőadatunk: 

Procopius közlése szerint az uturgurok és kuturgurok az V. század első 
felében a Meotisz vidékén laktak. (Prokopios, ed. Haury, — Procopii Cae- 
sariensis opera omnia, Ed. Haury, J. I-II. Lipsiae 1905-1913.) Ez az adat 
is arra utal, hogy az ugor nevű népek már az V. század előtt a Kaukázus 
környékén laktak — tehát nem Nyugat-Szibériában (ezt Zakariás rétornál is 
láttuk). 

Ezt megerősíti Teofilaktosz Szimokatta közlése is, midőn az általa uar és 
chunni néven nevezett (áljavarokról korábban idézett művében azt is írja, 
hogy ezek igazából ogórok (Oywp), s meg is magyarázza, hogy a népes 
és hatalmas ogór nép legrégibb fejedelmei Uar és Chunni nevezetűek vol- 
tak, s ezekről nyerték az ogórok némely törzsei az uar és chunni nevet. 
Mindez azt jelenti, hogy egyrészt a népes és hatalmas ogórok semmikép- 
pen nem azonosíthatók a gyéren lakott tajga egy törzsével sem; másrészt az 
Északkelet-Perzsiából kiindult várhun avarok eredeti neve voltaképpen ogór 
(vagy ugor). Tehát az ogórok perzsiai eredetűek, s maga a név sem származik 
máshonnan! (Ezt egyébként az Avar-magyar folytonosság c. paragrafusban 
részletesen kitárgyaltuk.) Tehát az "ugor népek" kategória eredendően va- 
lóban a magyarság legközelebbi rokonnépeinek családját jelenti, semmi köze 
nincs azonban sem Nyugat-Szibériához, sem annak népeihez, sokkalta inkább 
a dél-káspi régióhoz. 

Mar-Ibas-Katina örmény író évkönyveiben már a Kr. e. II. században 
bolgárokat említ: "Első Arsaces uralkodása alatt, azon nagy belháborúk kö- 
vetkeztében, melyek a Kaukázus hegységben, név szerint a bolgárok földjén 
támadtak ..." (Chorenei Mózes: Historia Armeniae, 2. köt. 9. fej.) Véletlen 
névegyegyésről szó se lehet, mert a többi tárgyalt kútfő is ugyanitt említi 
többek között a szabirokat ill. az onogurokat, s e népek Zakariás rétor szerint 
az V. században még ugyanott és ugyanúgy szomszédosak egymással! 

El-Bakrı arab földrajzíró Az országok és utak könyve c. művének 9. Töre- 
dékében a kárpát-medencei onogurokról (al-Unqaluš; szomszédaik a bajorok, 
csehek, oroszok, besenyők és bolgárok!) azt írja, hogy "Khoraszánból vándo- 
roltak ki”. Ez a Káspi-tó déli partvonalától délre-délkeletre eső terület, ami 
igencsak messze esik Nyugat-Szibériától. 

Mihály szír pátriárka 585-ből arról tudósít (erről is korábban beszámol- 
tunk a Fehér hunok, kazárok, bolgárok, wugurok ill. Az ogóroktól az ugorokig 
c. paragrafusokban), hogy a kazárok, bolgárok és wugurok a Kaukázuson 
keresztül jöttek Európába. A hivatalos tudomány az onogurokat a bolgá- 
rokkal azonosítja. Ez már önmagában megerősítené a fenti közléseket. A 
kazár-bolgár-ugor rokonságot nemcsak arab írók állítják, hanem Joszef Ben- 
Gorion héber író és József kazár király levelei is. Az előbbi közvetlenül is a 
kazárok testvérnépeként említi a Duna vidékén a besenyők és bolgárok szom- 
szédságában élő ungarokat, az utóbbi pedig a szabirokat, sőt az avarokat (!). 
Tehát e források alapján is a szabirok és onogurok kétségkívül délkaukázusi 
eredetűek. (Arról nem is szólva, hogy Teofilaktosz ogórjai, Mihály pátriárka 
wugurjai és a Nyesztor-krónika ugorjai a közölt dátumok és társított népek 
miatt triviálisan ugyanazt a népet jelölik, tehát szinte a szemünk előtt raj- 
zolódik ki a magyarság útja a fehér hun birodalom területéről kiindulva a 
Kárpát-medencéig. ) 

Szóba sem jön, hogy ezeket a szabirokat és onogurokat az avarok észak 
felől szorítják régi kaukázusi hazájukból Európába (!) 460 körül. 

Ha valakinek még volnának kétségei afelől, hogy az avarok közvetlenül 
a nagy V. századi népmozgás előtt a Kaukázustól délre tartózkodtak, annak 
álljon itt Pharb-i Lázár örmény író közlése: 

”Izdegard országlásának 16-ik évében temérdek hadi erővel táborba szállt a 
chusok ellen; Örményország egyházi és világi nagyjait rabszíjra fűzve, Hyrká- 
nián és Abarországon keresztül mindenütt magával hurcoltatván ... szemlét 
tartván az általa kitűzött helyen Abarországban örmény, ibér, albán és más 
hadak felett ...” (Lazarus Pharbus (Parpecus, Parpeci): Historia Armeniae 
338-485. Longlois, 1869. ill. Pátmuthjun hajoc. Tiflisz, 1904.) 

Tehát Abarország 450 körül Hyrkánia mellett volt (egyébként pontosan 
ugyanott, ahol századokkal korábban Ptolemaiosz obarokat említ). II. Izde- 
gard Hyrkánia irányába vonuló dél-kaukázusi hadai egyébként sem állomá- 
sozhatnának másutt, mint valahol a Káspi-tó déli partvidéke mentén. Az itt 
szereplő abar népnév ezesetben pedig kétségtelenül a párthusok eredeti nevét 
is jelenti. Pharb-i Lázár tudósításából kitűnik, hogy az V. század közepén a 
dél-kaukázusi régióban nagy népmozgások zajlottak le, s ezek mind a perzsák 
hadműveleteivel álltak összefüggésben. A megelőzően tárgyalt kútfők szerint 
viszont az előzőkhöz képest tíz éven belül az abarok már a Kaukázuson ke- 
resztül űzik maguk előtt a szabirokat, s így a kép összeáll, azaz fény derül 
Priszkosz tudósításának eddigi kérdésesnek mondott részleteire is. Minden 
a helyén van. Az "Óceán melletti népek” ezek szerint a szászánida-perzsák 
(vagy valamely segédnépük), s maga az "Óceán? a Perzsa-öböl (feltéve persze, 
hogy esetleg mégis nem a Káspi- vagy az Aral-tó). 

Egyébként II. Pius pápa 1531-ben szintén megemlíti, hogy az avarok a 
Káspi-kapun keresztül törtek Európába. Jóllehet Pius e művének forrásértéke 
igen gyenge, mert mindenféle hallomásból vett adatot is összegyűjt benne, de 
ez a tény mutat éppen arra, hogy a XVI. századig mindenki számára evidens 
volt, miszerint az avarok Európába a Kaukázuson keresztül jöttek, s egész 
egyszerűen nem volt olyan adat, amely ennek ellentmondott volna. E ván- 
dorlást megerősítő adat ugyanakkor — mint láthattuk — töméntelen mennyi- 
ségben áll rendelkezésre. Légyen tehát bár szó Priszkosz rétor közlésében 
szereplő bármelyik népről: avarról, szabirról, onogurról, ugorról, avagy 
saragurról, azok mindegyikének IV-V. századi lakhelyét egymástól függet- 
len kútfők imponáló sokasága egymással tökéletes összhangban a Kaukázus 
vidékére ill. a vele szomszédos dél-káspi régióba helyezi. Következésképp e 
népek a VI. századig semmiképpen nem jártak sem Nyugat-Szibériában, sem 
Baskíriában (vagy netán az Északi-sarkon). Egyszerűen föl nem fogható, 
hogy van őstörténész, aki ezt nem látja be. 

Azért mindenesetre remélem, hogy finnugrász tudósaink nem akarják e 
fentemlített összes kútfőt egyszerre hazugsággal vádolni. 


Madocsa, 2000; in festo falconnarium vulgare Karasun dicto. 
(Kassai Kódex, XIII. század) 

